
Asociația Culturală „CUVÂNT MOLDOVENESC, 

Scopul Asociaţiei: 


ART. 1. din statut: Se înfiinţează cu sediul in Chişinău și pe timp ne- 
limitat, o asociaţie pentru crearea, ajutorarea şi susţinerea fap- 
telor de cultură naţională și educaţie cetățenească cu denumi- 
rea „Cuvânt Moldovenesc“. 

ART 2. Ea va ajuta populaţia din Basarabia în scop de-a progresa pe 

„calea culturei naţionale, educaţiei cetăţeneşti şi în domeniul eco- 

è nomic, încurajând-o şi sprijinind-o în toate inceputurile bune, 


Preşedinte, PAN HALIPPA 

Inchinare Unirii. 


Pe ziua de 9 Aprilie s'au împlinit 15 
ani dela Unirea Basarabiei cu Patria. So- 
cietatea românească a ținut să sarbăto- 
rească data aceasta, corespunzătoare cu 27 
Martie după stilul vechi, care a deschis 
întrun chip aşa de fericit acțiunea neamu- 
lui nostru de a se întregi în hotarele sale 
etnice şi de a făuri statul său național — 
România Mare. 

Cu câteva săptămâni înainte de data 
de mai sus, Asociația culturală „Astra Basarabiei“ și „Uni- 
unea foștilor deputați ai Sfatului Ţării” au organizat o serie 
de conferințe comemorative în legătură cu activitatea de a- 
cum 15 ani a organizaţiilor sociale, politice, militare, şi cul- 
turale — moldovenești basarabene, care au dus la făurirea 
Sfatului Ţării Basarabiei, la crearea Republicei Moldoveneşti 
între Prut şi Nistru şi, în cele din urmă, la Unirea provin- 

ciei noastre cu Patria. 

Toate aceste conferințe, împreună cu acele care s'au 
produs chiar în ziua de 9 Aprilie, la Bucureşti, Chişinău şi 
în alte centre, prezintă un deosebit interes pentru recon- 
stituirea istorică a trecutului atât de glorios, de care s'a în- 
părtășit țara noastră acum 15 ani. Cei mai mulți conferen- 
țiari au fost ei înşişi participanți la marile evenimente, care 
vau înscris în istoria neamului nostru cu litere de aur. Aşa 


1 


194 VIAŢA BASARABIEI 


fiind, conferenţiarii aceștia au adus în expunerea lor suflul 
vieții însăşi de acum 15 ani, cu luptele şi frământările ei, 
cu măreţia de atâtea ori tragică, cu entusiazmul luptători- 
lor, cu credinţile şi aspiraţiile poporului și cu acel fâlfâit 
de aripi al geniului neamului nostru, care a prezidat redeș- 
teptarea naţională şi politică a moldovenilor basarabeni și 
Unirea lor cu fraţii din Vechiul Regat, Bucovina şi Ardeal. 

S'a spus şi se va mai spune că reconstituirea pagini- 
lor trecutului istoric, făcută de participanții înşişi la acel 
trecut, poartă în sine şiar putea să poarte multe elemente 
subiective şi personale. Lucrul acesta nu-l tăgăduim nici noi. 
Dar socotim că pentru zilele noastre este de ajuns și fap- 
tul că se adună materialul memorialistic din care se va ex- 
trage mai apoi de cătră istoricii viitorului acele elemente 
ce vor forma conținutul obiectiv al evenimentelor şi împre- 
jurărilor. 

Călăuziţi de aceste gânduri, am socotit de bine să a- 
dunăm în paginile revistei „Viața Basarabiei“ tot ce s'a spus 
în legătură cu aniversare a XV-aa Unirii Basarabiei, şi 
facem apel la toţi acei cari au material privitor la jubileul 
Unirii să ni-l trimeată spre publicare, Pe calea aceasta ne 
vom face datoria față de cercetătorii de mai târziu ai eve- 
nimentelor din 1917—18 şi totodată și fața de generația tâ- 
nără de astăzi, care are nevoe de a fi wipata asupra tre- 
cutului recent. 

In numărul de față publicăm conferințele: D-nei Elena 
Alistar şi a D-lor Vladimir Cristi, Ion Inculeț și D-r Petre 
Cazacu. Totodată la „Cronică“ culegem date şi însămnări 
ce s'au produs în presă în legătură cu sărbătorirea Unirii 
Basarabiei. 

Cu acest material documentar asupra evenimentelor 
de acum 15 ani, închinăm numărul de față al „Vieții Basa- 
rabiei“ — Actului istoric al Unirii Basarabiei şi ne propu- 
nem să stăruim asupra lui şi în alte numere, Unirea consti- 
tuind piatra de temelie a viitorului provinciei noastre pen- 
tru totdeauna. 

PAN. HALIPPA 


Cum a fost votată Unirea. 


— AMINTIRI DiN ZILELE MĂREŢE ALE RENAŞTERII 
BASARABIEI — 


Au trecut 15ani dela Unirea Basarabiei. 

O clipă în viaţa unui popor— o epocă 
în viaţa unei generaţii. 

Să ne fie permis să facem în ziua aceas- 
ta o mică recapitulare a faptelor. 

Noi, cei din Basarabia, urmăream cu a- 
tenţie și înfrigurare calea pe care va apuca-o 
Vechiul Regat în răsboiul mondial, 

Calea alături de Puterile Centrale însem- 
na calea forţei brutale ; dar în acelaș timp ea 
era în contra Rusiei, şi deci însemna desrobirea cu un ceas mai 
înainte a Basarabiei. - 

Calea alături de marii aliaţi însemna calea libertăţii şi drep- 
tății, dar ea fiind în acelaş timp şi alături de Rusia, speranţeţe 
românilor basarabeni de eliberare se amânau, 

Să-şi închipuie oricine tragedia sufletească a românilor din- 
tre Prut și Nistru, Desrobirea lor, la care trebuia să contribue 
mica Românie, însemna pe vremea aceia întronarea în întreaga 
lume a grelei neacţiuni, Intronarea pe pământ a celor mai înalte 
idealuri omeneşti, la care trebuia să contribue și mica Românie 
— însemna pe vremea aceia, e drept, desrobirea Ardealului şi a 
Bucovinei, însă și o mai apăsătoare robie a Basarabiei, 

Ne intrebam noi cei din Basarabia, dacă era în vechiul re- 
gat un singur român care n'ar fi dorit și Ardealul și Basarabia. 

Ne răspundeam: firește că nu: 

Toată chestiunea consta nu in preferința dragostei față de 
una sau altă provincie, ci în serierea posibilităților de desrobire 
Prăbuşirea Austro-Ungariei şi desmembrarea acestui conglomerat, 
artificial de popoare — păreau mai verosimile şi mai grabnice de- 
cât căderea colosului rus, 

Cele ce au urmat marelui război au dovedit că au avut drep- 
tate, au văzut bine acei români din România mică, cari în frunte 
cu Regele Ferdinand au înfăptuit-o în momentele hotăritoare pe 
calea marilor aliaţi. Numai lupta alături de marii aliați a putut 
duce la Unirea Basarabiei în urma revoluţiei ruse, și a Bucovinei 
şi Ardealului în urma înfrângerii definitive a Puterilor Ceatrale. 

Se mai punea pentru noi cei din Basarabia, cari urmăream 
peripeţiile marelui război, dacă Vechiul Regat putea să rămână 
neutru şi pe urmă cu puteri proaspete să culeagă roadele eșite 
din luptele altora. 

Mica Românie bogată şi fericită în felul ei — de ce trebuia 
‘să intre în război? 

In dosul semnăturii tratatului de intrare în războiu nu se 

întrevedeau oare zeci şi sute de mii de tinere vieți sacrificate și 
"bogății adunate în decenii şi veacuri distruse ? 
Nu, nu putea Mica Românie să stea deoparte cu mâinele 
” mcrucişate in învălmășeala aceia generală. Ea ar fi fost atrasă în 
răsboi şi fără voia ei. Dar mai erau șistrigătele de ajutor ale fra- 
ţilor de acelaș sânge, robiţi de jur împrejur, Pe urmă mai era și 
o moralitate istorică. Dacă trebuia să se facă unirea tuturor Ro- 
mânilor cu mult sânge vărsat în răsboi, apoi la baza acestei uniri 
trebuia să. fie în primul rând sângele vărsat de propriii lor fii, 
și nu de fii altora străini. 

Unirea Basarabiei s'a făcut în momentele poate cele mai 
grele prin cari a trecut vre-o dată neamul românesc, 

Ziua Unirii Basarabiei dela 9 Aprilie 1918 a însemnat ziua 
renașterii neamului, ziua începerii creării României Mari. 


* 
* * 


Acuma să ne dați voe să retrăim împreună acea zi mărea- 
tă, ziua renașterii neamului nostru. 

Era Marţi 27 Martie (stil vechi) 9 Aprilie (stil nou) 1918. 

Vasta clădire a Sfatului Țării încă de dimineață gemea de 
enorma mulțime a cetăţenilor şi cetățencelor ce venise nu numai 
din Chișinău, dar din întreaga Basarabie să asiste la istoricul act 
al Unirii. 

Toată fruntea intelectuală a provinciei dintre Prut şi Nistru 
era de faţă. 

. Deasupra clădirii fâlfâia bătut de vântul primăverii falnicul 
tricolor românesc. Basarabia, . declarată încă dela 24 Ianuarie 
"Republică Moldovenească independentă, își adaptase ca drapel— 
drapelul neamului din România liberă—roșu, galben, albastru, 

Grupările politice şi naţionale ale Parlamentului Basarabean 
„discutau fiecare separat moţiunile de propus. SIT 

Intreaga atenţiune era îndreptată aaupra blocului moldove- 
mesc—cea mai numeroasă grupare a Sfatului Ţării, 

Fracţia ţărănească, care avea şi ea mulţi moldoveni, era cea 
mai frământată, 

In gruparea blocului minorităţilor îşi făcea tot mai mult 
doc ideia abţinerii dela vot. | 

Discuţiunile la grupări a durat în încordarea generală până 
la ora 4 după masă. 

In fine clopoţelul invită pe deputaţi în sala de şedinţă. 

Redăm după procesul verbal mersul şedinţei: 

„Domnul Ion Inculeţ ocupă fotoliul prezidenţial. Guveraul 
Republicei în frunte cu Dr. Daniil Ciugureanu este de față în 
întregime. Preşedintele deschide şedinţa cu cuvintele: Şedinţa de 
astăzi va fi istorică pentru neamul nostru, Să depunem toate si- 
linţele ca să eşim cu cinste în acest moment istoric. Dumnezeu 
-să ne lumineze conştiinţele“, 

Ordinea de zi propusă și acceptată de Adunare a fost: 
Dintâi să se asculte declarațiile tuturor grupărilor şi pe urmă 
"moţiunile propuse să se pună la vot. $ 

A urmat citirea declarațiilor blocului moldovenesc, fracți+ 
unii țărănești, minorității germane, minorității bulgare—găgăuze, 
minorității ucrainene, minorității poloneze, minorității ruse, 

A împresionat puternic. pe toți şi a mişcat adânc pe mol- 
dovenii. prezenți declarația reprezentantului polonez, deputatului 
Dutchevici, devenit pe urmă în Polonia reînviată Ministru de 
„Justiţie, iar acuma dispărut dintre cei vii. 


„Regret foarte mult, a spus D-sa, că în această zi solemnă 
pentru , moldoveni eu trebuie să vorbesc în limba rusă, care a 
fost simbolul subjugării Bațiunii moldovene, cât şi a celei polo- 
neze. Limba moldovenească n'o cunosc, iar pe cea poloneză nu 
o vor putea înţelege moldovenii. 


198 VIAŢA BASARABIEI 


In această zi măreaţă eu salut călduros fericitul popor mol=- 
dovenesc înfrățit, care în sfârșit poate să se unească cu poporul 
român legat prin sânge. 

In numele poporului polonez din Basarabia susţin în între- 
gime Unirea Basarabiei cu România, cum aceasta o doresc mol-- 
dovenii locuitori băștinași ai acestei ţări“. 3 

A sosit momentul votării. Prima trebuia pusă la vot decla- 
rația de unire a blocului moldovenesc ca cea dintâi propusă. 

Clipe de emoțiune și solemnitate.— Secretarul Sfatului Țării- 
Ion Buzdugan într'o linişte impresionantă a sălii dă citire moți- 
unii blocului moldovenesc, 


„In numele poporului Basarabiei Sfatul Țării declară: Re- 
publica democrată moldovenească independentă (Basarabia) în 
hotarele dintre Prut, Nistru, Marea Neagră și Vechile graniţi cu 
Austria, ruptă de Rusia acum 100 și mai bine de ani din trupul 
vechei Moldove—, în puterea dreptului istoric și dreptului de- 
neam pe baza principiului că noroadele singure să și hotărască 
soarta lor,—de azi înainte și pentru totdeauna se unește cui 
Mama sa România. 

Trăiască Unirea Basarabiei cu România deapururea şi tot- 
deauna“. 

In urma hotărârii Adunării votarea s'a făcut deschis şi 
nominal, 

După terminarea votării D-l Preşedinte ajutat de Vice-Pre- 
şedintele Pantelimon Halippa şi întreg Biroul, în aceia impresio- 
nantă tăcere a sălii, numără voturile. 

Rezultatul se aduce la cunoştinţa Adunării de către D-l 
Președinte cu cuvintele: i 

„Cu adâncă emoțiune vă aduc la cunoștință domnilor de- 
putați rezultatul votării.— Pentru rezoluția blocului moldovenesc 
au votat 86 deputaţi, contra 3, s'au obţinut 36, absenţi 13. 

Cu majoritate de 86 voturi contra 3 rezoluţia blocului mol- 
dovenesc pentru Unirea Basarabiei cu România este primită.— 
Dreptatea istorică a fost restabilită.—lIn baza dreptului de auto- - 
determinare poporul basarabean român a hotărât să trăiască 
împreună cu fraţii de dincolo de Prut, 

„Trăiască Unirea cu România Mamă”, 

O clipă de tăcere și pe urmă aplauze furtunoase, ovaţii, 
-strigăte de: Trăiască România Mare, Trăiască Unirea. 

Din public se aruncă flori deputaţilor, Incă o clipă şi pu- 
blicul se amestecă cu deputaţii.— Bucurie pe fețele tuturor. Unii 
“în destinderea după atâtea ore de încordare nu-şi pot reţine 
lacrămile 

Mulţi se îmbrățișează felicitându-se reciproc.— Mulţi îşi 
strâng mâinele ne mai putând pronunţa nici un cuvânt. 

In atare împrejurări la Chişinău acum 15 ani în ziua de 9 
Aprilie 1918 Românii basarabeni dintre Prut şi Nistru au hotă- 
rât să trăiască uniţi într'un stat naţional cu poporul rumân din 
România liberă. Au hotărât liber şi din propria iniţiativă. 

In astfel de atmosferă s'a săvârșit primul act al unităţii 
noastre naţionale. 

Majestatea Sa Regele Ferdinand ca răspuns la inștiințarea 
noastră despre Unire a bunevoit să ne trimită următoarea tele= 
-Gramă: 


`» Cu adâncă  emoţiune şi cu inima plină de bucurie am 
primit știrea despre spontanul act ce s'a săvârșit la Chişinău.— 
Sentimentul naţional ce s'a deşteptat atât de puternic în timpul 
din urmă în inimile moldovenilor de peste Prut, a primit prin vo- 
tul înălţător al Sfatului Țării o solemnă afirmare. Un vis frumos 
-s'a înfăptuit, Din suflet mulțumesc bunului Dumnezeu că mi-a 
dat în zile de restriște ca o dulce mângâiere să văd după 100 
-de ani pe frații basarabeni reveniţi iarăși la Patria Mamă. 

Aduc prinosul meu de caldă mulţumire Domniei Voastre 
şi Sfatului Ţării, a cărui patriotice sforțări au fost încoronate cu 
succes. 

In aceste momente solemne şi înălțătoare pentru Patrie, de 
aci înainte comună, vă trimit la toţi cetăţenii din noua Româ- 
nie de peste Prut regescul,Meu salut, înconjurându-vă cu aceiaşi 
“inimă caldă şi iubire frățească, 


FERDINAND, 


* 
* * 


Să ne mai fie îngăduit acuma după 15 ani să facem oare- 
-care constatări. 

Poporul basarabean român prin marea revoluţie rusească; 
și-a dobândit toate libertăţile, Dar după cum spunea Simion 
„Barnuţiu în 1848 pe câmpia dela Blaj „libertatea fără naţionali-- 
tate însemnează moartea unui popor“. 


Pentru-a nu muri, poporul român basarabean a hotărât 
Unirea cu Patria Mamă, aplicând unul din primii marele prin=- 
'cipiu de autodeterminarea popoarelor ce răsărea pe firmamentul” 
omenirii, 

Pentru trăinicia Unirii, era necesar ca ea să fie nu conse=- 
-cinţa cuceririi, ci rezultatul unei sincere expresiuni a voinţei ro- 
mânilor de pretutindeni de a avea o viață comună în sânul nea- 
mului întregit, 

Spre fericirea neamului românesc aşa s'a şi întâmplat. 

Basarabia, Bucovina şi Ardealul n'au fost cucerite contra 
voinței lor, Adunările naţionale din Chişinău, Cernăuţi şi Alba- 
„Julia au exprimat liber, din propria inițiativă, voința Românilor 
din aceste provincii de a avea o Patrie comună, de a creia Ro- 
mânia Mare în jurul micului vechiului regat. 

Unirea s'a făcut în condițiuni atât de favorabile—aceasta nu 
trebuie s'o uităm niciodată, fiindcă a existat micul, vechiul re- 
gat ca stat liber și independent, care în momentele hotăritoare 
n'a ezitat o clipă să aducă prin glorioasa lui armată pe altarul 
întregirii neamului toate jertfele şi tot ajutorul cerut de fraţii; 
„de prin prejur subjugaţi, 

„Pământ și drepturi“—era strigătul moldovenilor basarabeni 

„sub dominaţia străină. 
i Tot pământul a trecut în întregime în mâinile moldove- 
nilor muncitori ce vor fi deapururea zidul de nepătruns răsări- 
tean al Statului nostru ; toate drepturile, în frunte cu dreptul de 
„a vorbi peste tot locul în limba neamului, — Românii din Basa- 
rabia le-au căpătat numai atunci când ei s'au unit cu Patria 
Mamă pentru a duce mai departe o viaţă comună — politică so-- 
cială, economică şi culturală—în zile de fericire ca şi în zilele 
de restriște, 


La cultura neamului românesc au contribuit şi Românii din. 
Basarabia, cu toate că Prutul era graniţa cea mai de nepătruns.: 
pentru influenţele din România liberă. 

„+. „E destul să pomenim numele. lui- Constantin Stamate, Alecu 
Rusu, Alexandru Donici, Bogdan Petriceicu Hâjdău. Soarta a vroit 
ca noi cei mai despărțiți şi mai ameninţaţi să ne pierdem limba, 
— să dăm prin poetul basarabean Mateevici cea mai frumoasă | pae 
-zie despre limba română. : 


Vă aduceți aminte : 


„Limba noastră i-o comoară i 
In adâncuri întundată, : AEEA ai piei 
Un şirag de piatră rară i aie ea A 
Pe moşie revărsată“ ; i 
şi apoi: 
„Limba noastră-i limbă siântă, 
Limba vechilor cazanii, 
Care-o plâng şi care-o cântă 
Pe la vatra lor țăranii“ 


Verigi puternice o leagă sufletește pe Basarabia. de Rom: 
nia Mare, A 

Este în primul rând acelaș sânge şi càre s'a vărsat în abun- 
denţă în luptele seculare pentru Unire şi care încă curge în vi- 
“mele tuturor Românilor dela Nistru până la Tisa, hotărâți să tră= 
“iască în unire. 

Este aceiaşi limbă şi aceiaşi credință transmisă de sute de 
ani din generaţie în generaţie, care au plămădit sufletul românesc; 
atât de statornic în existența lui şi atât de dârz în apărarea 
drepturilor și dreptăţii cauzelor româneşti. 


Mai sunt amintirile ce nu se şterg despre origină comună, 
o aşezare comună pe pământul strămoșesc, o istorie -comună, 
-care ţin nestinse aspiraţiunile permanente ale unui neam. ` 

Şi toate acestea verigi și încă multe altele i-au făcut pe Ro- 
“mânii din Ardeal după 1000 de ani, pe cei din Bucovina după 
150 de ani, iar pe cei din Basarabia după 100 de ani de viață 
-răsleață, — în momentul pregătit de istorie să se scoale toţi ca 
nul pentru a-şi clădi o viață în Unire. — Acesta este adevărul. 

Unirea Basarabiei a fost recunoscută de toate popoarele — 
«dintru întâi de Puterile Centrale și pe urmă de marii aliaţi prin 
“Tratatul dela Paris din Octombrie 1920, în care Tratat se spune 

hotărât: „Inaltele părţi contractante — Imperiul Britanic, Franţa, 
Italia, Japonia, declară că recunosc suveranitatea României asupra: 
teritoriului Basarabiei“. 

Avem toată convingerea că va veni timpul când și poporul 
rus va recunoaște dreptul şi dreptatea noastră asupra acestui- 
ținut românesc. 

Dar tăria Basarabiei româneşti se bizue nu atât pe Trata- 
tele Internaţionale, cât pe conştiinţa generală românească, cum 
că această provincie este şi a fost a noastră a României Mari.. 
lar solidaritatea Unirii se sprijină pe hotărârea celor 18.000.000: 
de Români de a o apăra cu sânge şi fier și de a o păstra nea- 
mului cu ori ce sacrificii, 

PA 

Au trecut 15 ani dela Unire. 

O clipă în viaţa unui popor — o epocă în viața unei ge- 
neraţii, 

Noi n'avem încă perspectiva necesară istorică pentru a iu- 
deca măreţia faptelor petrecute. Vor urma însă veacuri fără sfâr- 
şit a vieţii neamului nostru întregit. j 

Și se va vorbi despre generația noastră ca în povești: „A 
fost odată ca nici odată,..., 

A fost odată un Mare Rege Ferdinand, cu tovarăşea Lui 
de viață Regina Maria, sub Domnia căruia neamul românesc, des- 
părţit prin vitregia vremurilor în mai multe trunchiuri, sfa în- 
tregit unindu-se din libera voinţă într'un singur popor. 

Marelui Rege al Unirii i-a urmat alt Mare Rege Carol al 
II-lea, Regele Consolidării Unirii şi al măririi neamului românesc 
întregit printre celelalte popoare a lumii. 

Aşa vor vorbi generaţiile viitoare despre generaţia Unirii.. 
Ca în poveşti. 

lar noi cei din această generaţie să ne proslăvim neamul 
întregit, Să ne proslăvim Patria, Să ne proslăvim Regele Nostru,. 
simbolul şi chezăşia unităţii noastre naţionale. 


Ion Inculeţ, 

După 15 ani dela Unirea scumpei noastre 
Basarabia cu Ţara mamă, am găsit nimerit să 
fac cunoscut un fapt istoric din viaţa naţională 
a Basarabiei, fapt cunoscut unora în trăsături ge- 
nerale, dar necunoscut marelui public, fapt care, 
aş putea zice,a format prima piatră, pe care s'a 
clădit mai pe urmă unirea Basarabiei la 1918, 

Imprejurările au vroit ca să pot îi unul din 
factorii în desăvârşirea acestui eveniment istoric, 
ca cel care în 1917 ocupam postul de Guverna- 
“tor al Basarabiei şi care apoi am avut onoarea de a prezida adu- 
narea, care a decis raporturile noastre cu Ucraina, care îşi arătase 
pretenţiile asupra Basarabiei. 

Ca să puteţi înţelege lupta, pe care a dat-o Basarabia pentru 
. -a ajunge la Unire în 1918, trebuie să ştiţi că eaa trebuit să treacă 
prin trei faze: 

prima, a autodeterminării şi a autonomiei ; 

a doua, a independenţei depline; şi 

a treia, a Unirii. 

Faza a doua şi a treia sunt bine cunoscute, 

Voi vorbi de faza autodeterminării şi dobândirii autonomiei, 
:atunci când s'a întâmplat evenimentul decisiv al fixării raporturilor 
moastre cu Ucraina, care a trebuit să înțăleagă că Basarabia nu poate 
si înglobată Ucrainei, reprezentând un pământ şi o națiune româ- 
„mească care mavea nimic comun cu Ucraina. 

Voi istorisi cum s'au scurs faptele, pentru a vedea prin câte 
“greutăţi a trecut Basarabia şi câte piedici a trebuit să învingem 
«pentru a ajunge apoi la Unirea cu Ţara Mama. 

E un moment istoric decisiv şi de capitală importanţă în soa- 
“ta Basarabiei, care dacă nu sar fi produs nu ştiu cum s'ar fi 
„desfăşurat evenimentele, pe care vi le voi expune D-stre. 

In primăvara anului 1917 s'a format la Kiev Rada Ucraineană.. 
Eram pe atunci Guvernatorul Basarabiei şi începusem să primesc- 
telegrame dela miniştrii Radei, scrise în limba ucraineană. 

Inţelegând tendinţa Ucrainei de a îngloba Basarabia în grani- 
tele sale, cari încă nu erau definitiv fixate de guvernul rusesc, am 
văzut că: se impune o acţiune grabnică şi hotărâtă, 
jo + „ Stătuindu-mă cu: prietenii mei Vladimir de Herţa şi Paul Gore,. 
am. răspuns printr'o telegramă în limbă românească scrisă cu cara- 
ctere. chirilice la adresa ministrului de agricultură al Ucrainei Martos, 
care avea aerul prin telegrama ce mi-a trimis că tratează Basarabia: 
ca. provincie a Ucrainei. : 

Mişcarea naţională din Basarabia se desvolta mai încet decât: 
cea ucraineană, fiind împiedicată de un mare număr de trupe ruseşti: 
constituite deja în acest timp în soviete şi repartizate în toate cen- 
trele- Basarabiei. Numai la Chişinău erau peste 10.000 de soldaţi 
ruşi şi ucraineni de diferite arme şi înarmaţi, având sediul sovietelor: 
lor în -locaiul. ocupat actualmente de Corpul 3 Armată din Chişinău, 

Toate congresele în Basarabia, a învăţătorilor, a preoţilor, a: 
cooperaţiei şi a. m. departe, s'au pronunţat hotărît pentru autonomia 
Basarabiei. Reprezentanţii  Sovietelor . soldaţilor şi ofiţerilor ruşi: 
din Basarabia, recunoscând în teorie principiile de autodeterminare: 
a popoarelor, enunțate de Wilson şi recunoscute de revoluţia ru-- 
sească, şi deţinând întreaga forţă reală în acel moment, de fapt pu- 
neau toate piedicile desvoltării mişcării noastre naţionale. lar un: 
grup de tineri ofiţeri moldoveni entuziaşti, cari au pornit organiza- 
rea unităţilor: armatei naţionale române, compuse. exclusiv din  ba- 
sarabeni, erau numai la începutul lucrului lor. Singura forţă reală de- 
care. dispuneau atunci erau: aşa ; zise Cohortele. moldoveneşti, câte o- 
şută de. soldaţi şi câţiva ofiţeri pe judeţ, condusă de inimosul sub= 
locotenent (porucic) Anton: Crihan, artualul: sub-secretar de Stat . læ 
Domenii. 

„ La 12; lulie 1917 primesc o telegramă din Chiev semnată de Mi- 
nistrul de Interne al Ucrainei Vinicenco, prin care sunt invitat să 
mă prezint la data de 25 lulie :1917.la. Chiev : lao- consfătuire- 
a Guvernatorilor provinciilor făcând parte :din Ucraina- autonomă. 
In acelaş timp. partidul „naţional-moldoveneşc condus: de: d-i: Pan. 

Halippa şi preşedintele tuturor organizaţiilor naţionale basarabene 
unite, d-l Vladimir de Herţa, primesc dela Chiev o ştire confiden- 
- țială, că Rada trimite la Petrograd o delegaţie specială pentru a 
căpăta aprobarea decisivă a Guvernului Rusesc şi a fixa definitiv 
hotarele Ucrainei autonome, compusă din 10 provincii (gubernii), în 
care urma să între şi Basarabia. 

Inţelegând gravitatea momentului istoric şi văzând că înființa- 
rea organului local basarabean „Sfatul Ţării” era numai în proect, 
m'am decis să iau personal iniţiativa unei acţiuni hotărâte în contra 
dorinţei vădite a Ucrainei de a îngloba Basarabia în hotarele sale.. 
Pe de o altă parte, fiind Gubernatorul Basarabiei numit de Guver- 
nul Central din Petrograd, acţiunea mea avea şanse de izbândă 
numai dacă se baza pe o voinţa clar exprimată a masselor largi 
basarabene. Am hotărât să convoc o mare întrunire a reprezentan- 
ţilor partidelor politice, organizaţiilor obşteşti, ca zemstvele şi primă .- 
riile, şi organizaţiilor naţionale aflate în Basarabia. 

Ne fiind însă sigur de sprijinul tuturor partidelor politice din 
care multe erau compuse din elemente ostile ideilor noastre şi ca 
să ajung sigur scopul dorit, am făcut o constătuire secretă în timpul 
nopţii cu prietenii mei cei mai intimi în casa d-lui Paul Gore. 

La această constătuire am împărţit rolurile, încredinţând d-lui 
V. L. Herţa misiunea să ia contact cu toate organizaţiile naţionale 
civile şi militare. El s'a angajat să ceară la marea consfătuire vii- 
toare autonomia Basarabiei. 

Ca să avem majoritatea sigură am împărţit organizaţiile naţio- 
nale în câteva fracțiuni, cari trebuiau să fie invitate fiecare separat. 

Pentru ziua de 20 Iulie 1917 am invitat pe reprezentanţii a 20 
orgânizaţiuni politice, naţionale şi obşteşti, care aproape toţi au 
răspuns la chemarea mea: 

I. Partidul cuuciitaional e denboa (cadeți) a lui Miliųcov, 
cu delegatul Vasilie Ianovschi. ; 

II. Partidul național-moldovenesc cu delegații Pan. Halippa şi 
Vladimir Cazacliu. i 

III. Partidul social-democrat cu delegatul Spivac. 

IV, Partidul ucrainean cu delegaţii I. Mitchevici şi S. Sevcenco. 

V. Organizaţia poloneză-basarabeană cu delegaţii Felix Dud- 
chevici, care mai târziu a ajuns ministru de justiţie în Polonia şi 
C. Pomorschi. 

VI. Partidul evreesc „Bund“ cu delegaţii A, Grinştein şi S. 
Covarschi. 

VII. Partidul ţărănesc-basaraben — cu Panteleimon Erhan. 

VIII. Comunitatea evrească — cu doctor M. Sluţchi. 

IX. Zemstvele guberniale — cu delegatul Cecan. 

X., Învăţământul obştesc — cu delegatul profesor Ştefan Ciobanu 

XI. Asociaţia culturală moldovenească — cu delegaţii N. Ale- 
xandri şi S. Murafa. 

XII, Organizarea preoţimei basarabene — cu delegaţii preoţi 
Partenie şi Bogos. 

XIII. Primăria Municipiului Chişinău cu delegatul Todorovschi. 

XIV, Preşedintele organizaţiilor naţionale unite din Basarabia — 
cu D-l Vladimir de Herţa. 

XV. Partidul moldovenesc militar — cu delegaţii d. sublocote- 
nent Anton Crihan şi Varzar. 

XVI. Reprezentanţii partidului țărănesc, aleşi anume de con- 
gresele judeţene câte unul dela fiecare judeţ, cu d-nii: P. Bujniţa, 
V. Bogos, Oleinic, Ursu, Bocsan, Eţeul, Codreanu, Sobor şi Croitor. 

XVII. Partidul german cu delegaţii d-nii Leşi şi Almendingher. 

XVIII. Reprezentantul tuturor zemstvelor judeţene \D-1 Leopold 
Siţinschi. 

XIX, Sovietul soldaţilor din Chişinău cu delegatul doctor mi- 
litar Arzumanianţ. 

XX. Partidul socialist-poporan e singurul care n'a trimis re- 
prezentantul lui. 

Am păstrat procesul verbal autentic al acestei consfătuiri, pe 
care-l vom depune la Academia Română. Nu-l vom citi în între- 
gime, fiind-că este prea lung, dar vom face numai un scurt extras. 

Am expus adunării, care m'a ales preşedintele ei, că Basara- 
bia prin compunerea sa etnică şi istorică are aceleaşi drepturi de 
autodeterminare ca şi Ucraina. De aceia, dacă întrunirea de față, 
reprezentând toate curentele cele mai principale ale Basarabiei, nu 
împărtăşeşte punctul meu de vedere, nu pot continua a rămâne în 
postul meu. 

Intre altele, reprezentantul Uniunei ţăranilor Erhan declară că 
este necesar a înființa cât mai repede un organ, care să reprezinte 
întreaga Basarabie. Spre regretul nostru, până atunci acest organ 
nu era format, din care cauză nu se prea aude glasul Basarabiei, 

Reprezentanţii partidului constituţional-democrat protestează în 
contra necesităţii organizării unui organ local. 

Reprezentanţii partidului moldovenesc militar declară că 80.000 
de ostaşi basarabeni de pe frontui român i-au însărcinat cu grab- 
nica organizare a organului central basarabean. 

D-1 S. Ciobanu declară că această consfătuire oglindeşte pă- 
rerea întregei Basarabii şi de aceia trebuie să rezolve chestiunea 
organului central şi al mandatului Gubernatorului la Chiev. 

Preşedintele D-1 Cristi spune că înţelege să declare la Chiev 
în şedinţa Radei, că în Basarabia nimeni şi nici odată nu sa pro- 
nunţat pentru alipirea Basarabiei la Ucraina. In adevăr Basarabia 
are dreptul său la autonomie prin trecutul său istoric şi prin ca- 
racterul său naţional moldovenesc de astăzi, care s'a păstrat mai 
bine de o sută de ani. Adunarea primeşte următoarea moţiune: 

„Adunarea, reprezentând marele masse populare ale Basara- 
biei, găsește necesar a exprima părerea så asupra tendinței Ra- 
dei Ucrainene de a încorpora Basarabia“. 

După primirea acestei rezoluţiuni numai reprezentanţii partidu- 
lui constituţional-democrat (cadet: părăsesc sala în semn de protest. 

In continuare d-l Pan. Halippa discutând în fond zice că 
soarta Basarabiei şi viitorul ei vor fi soluționate în mod definitiv 
de către un organ competinte, compus pe baza principiilor de re- 
prezentanţă justă, proporţională şi naţională, cu glasul dominant al 
naţiunii moldovene, care ocupă primul loc ca massă numerică în 
Basarabia. Basarabia democratică organizată s'a pronunţat prin re- 
prezentanţii săi la multiplele congrese în mod precis: Basarabia să 
fie autonomă în sensul autonomiei teritoriale şi politice. Asupra 
acestui punct nu poate să fie nici o îndoială şi trebuie să-l rugăm 
pe Guvernatorul d, Cristi, care pleacă la Chiev, să aducă la cunoş- 
tinţa Radei că Basarabia autonomă ca teritoriu, legată cu Ucraina 
cu legături de amiciţie şi de tendinţe comune spre autonomie, tre- 
buie să clarifice raporturile sale cu Rada şi în momentul de faţă, 
când se determină hotarele teritoriale ale Ucrainei, şi pe viitor, 

D-l de Herţa invită adunarea să-şi dea seamă cât de impor- 
tante sunt drepturile juridice, istorice şi naţionale ale Basarabiei de 
a fi autonomă şi cât de serioase sunt temerile de manifestaţiunile 
Ucrainei. Pasul făcut de Rada Centrală, incontestabil, este o amară 
lovitură morală dată Basarabiei, Până acum am crezut că Ucrainenii 


15 


208 VIAȚA BASARABIEI 


ca fraţi mai mari democrați ne vor ajuta. În cadrul imperialismului 
prăbuşit ne-am aflat în condițiuni mai puţin favorabile. Poporul 
nostru nu putea nici chiar să se adreseze lui Dumnezeu în limba 
maternă. Dacă moldoveanul ma uitat până acum pe Dumnezeu este 
datorit cauzei că rassa noastră iubeşte şi simte pe Dumnezeu. După 
ce guvernul imperial a lui Alexandru I a recunoscut provizoriu 
drepturi de autonomie pentru Basarabia, au venit zile amare, am 
fost prigoniţi... nu este de mirat că moldoveanul a rămas nedes- 
voltat... In 1812 la anexarea Basarabiei de către Rusia s'a decretat 
un statut al Basarabiei în limbile rusă şi moldovenzască. In aceste, 
statute se vorbeşte de popoarele cari populează Basarabia, de mol- 
doveni, evrei şi ţigani, dar nu se menţionează Ucrainenii. Apoi în 
unele judeţe — Hotin şi Acherman (Cetatea Albă) - apar Ucrainenii. 
“Pe baza datelor istorice oratorul dă următoarele explicaţiuni asupra 
apariţiei în Basarabia a altor naţionalităţi. 

Când în 1812 Basarabia a fost anexată la Rusia, această din 
urmă gemea sub jugul iobagiei, iar noi am venit liberi şi am pre- 
țuit atât de mult libertatea noastră şi ne-am temut pentru ea, încât 
mulţi dintre ai noştri au fugit dela libertatea noastră pravoslavnică 
în Turcia păgână. Odată cu autonomia, Alexandru I a recunoscut 
Basarabiei o oarecare exteritorialitate în sensul, că robul fugit în 
Basarabia devenea liber de urmărirea proprietarului. D= aceia în 
Basarabia liberă se trăgeau cete de refugiaţi din Polonia şi Rusia 
şi aicea întâmpinau primire ospitalieră, Dorind a fi concis, oratorul 
în numele orzanizațiunilor moldoveneşti unite declară că, atunci 
când vorbim despre autonomia Basarabiei, nu ascundem nici un 
moment ideia de alipire la România. Dorim ca în Basarabia au- 
tonomă drepturile tuturor naționalităților să fie garantate şi ca toţi 
să se bucure de o potrivă de darurile minunatei noastre ţări. Dacă 
Guvernul Imperial recunoştea Basarabiei” drepturile ei autonome, 
oare Rusia democratică şi Ucraina, care n'a reuşit încă să-şi do- 
bândească libertatea, vor căuta să le ştirbească ? Dacă noi nu sun- 
tem atât de tari ca Ucraina, dacă nu suntem 35.000.000 de oameni, 
totuşi drepturile noastre nu sunt mai puţin sfinte şi dacă n'a murit 
încă Ucraina, apoi n'a murit în ea nici dreptatea. Oratorul propune 
de a ruga pe Guvernator să declare Radei că cercurile de răspun- 
dere largi, grupările naţionale şi politice l-au însărcinat să declare 
că Basarabia doreşte a fi autonomă teritorial şi a 'întreţine rapor- 

turile bune de vecinătate cu Ucraina. Totodată oratorul se asociază 
la ideia oratorilor precedenţi despre necesitatea formării cât mai 
curând a unui organ regional pe bazele reprezentanței juste, pro- 
porționale şi naționale. Oratorul prezintă adunării o hartă a Basa- 
rabiei din sec. XVII în granițele ei istorice unite cu Moldova, 

Sublocotenentul A. Crihan spune că el dela începutul revo- 
luției lucrează în cea mai mare organizare moldovenească militară, 
care totdeauna a stat la punctul de vedere al contactului cu Rada, 
cu singurul scop de a ajunge la autonomie. S'a discutat şi che-. 
“stiunea graniţelor teritoriale şi ele au fost determinate prin apele 
Prutului şi Nistrului. In această privință a şi fost publicată o de- 
claraţiune purtând semnătura profesorului Gruşevschi. Primirea tele- 
-gramei îl miră pe orator. Acest pas al Radei este periculos pentru 
ea însăşi, deoarece a rupe cu noi înseamnă de a rupe cu Polonia, 
Gruzia şi alte naţionalităţi, cari luptă împreună pentru autonomie. 

Delegatul Comitetului executiv eparhial părintele Partenie con- 
stată unanimitatea de păreri a tuturor oratorilor în chestiunea pri- 
vitoare la planul Ucrainei şi din partea sa declară că la Congre- 
sul panrus al clerului şi mirenilor din Moscova, unde d-sa a re- 
prezentat Basarabia, delegaţii Ucrainei au declarat dorinţa de a 
primi cu iubire în inimă Basarabia în sânul mumei Ucrainei, 
dar delegaţii Basarabiei au declarat în mod categoric că în Basa- 
rabia nici nu s'a ridicat ideia de unire a Basarabiei cu Ucraina; 
“că Basarabia, ca şi Ucraina, pe baze naţionale, istorice şi juridice, 
pretinde la cea mai largă autonomie teritorială şi au rugat pe de- 
legaţii Ucrainei de a transmite aceasta declaraţiune Radei Centrale. 
Dacă ei mau făcut aceasta, trebuie să rugăm pe Guvernator să tran- 
smită Radei voinţa nestrămutată a Basarabiei. 


Reprezentantul grupării Poloniei Felix Dudchevici, care mai 
târziu a fost membru „Sfatului Ţării“ şi ministru de justiţie al Po- 
loniei, zice că dreptul de autodeterminare este o achiziţie mare a 
războiului şi a revoluţiei, valoros pentru toate naţionalităţile ce po- 
pulează ţara. Trebuie să ţinem minte că în Rusia sunt multe par- 
tide politice chiar din stânga cu tendinţe incontestabile imperialiste. 
Acestora li este protivnică posibilitatea blocului între autonomişti, 
De aci rezultă telegrama. Oratorul propune de a ruga pe Guber- 
nator să protesteze în mod categuric contra acestui act. 

D-l Şt. Ciobanu crede că adunarea în mod eronat este pe 
punct de a atribui iniţiativa eşirii Radei Ucrainei Centrale. 

Fără nici-o îndoială această iniţiativă emană dela Guvernul 
provizoriu probabil în virtutea principiului: divide et impera. In 
ori ce caz, eşirea independentă a Ucrainei, dacă ar fi avut loc, nu 
se poate pune în acord cu declaraţiunea profesorului Gruşevschi şi 
cu hotărîrile congreselor ucrainene, cu acordurile grupărilor ucrai- 
nene, cu organizarea militară din Odessa. De aceia oratorul crede 
că trebuie să însărcinăm pe Guvernator ca, în caz când la Chiev 
s'ar confirma istoricul originei telegramei, să se facă protest pe 
lângă Guvernul Provizoriu la Petrograd, 


Doctor Sluţchi crede că plecarea Gubernatorului la consfă- 
tuirea dela Chiev este necesară. Continuând discursul său, dr, Sluţ- 
chi din partea naţiunei evreeşti, care a fost cea mai asuprită sub 
regimul vechi, mulţumeşte oratorilor şi în special lui V, G. Cristi, 
prin a căror glas Basarabia autonomă a declarat că va sta la paza 
păstrării nestrămutate a drepturilor minorităţilor. După schimbul 
de păreri se pune la vot şi se primeşte în mod unânim urimătoa- 
rea rezoluţiune propusă de d-l Cristi: 

„Este inadmisibilă alipirea Basarabiei la Ucraina fără a 
consulta voința ei. Consfătuirea socotește necesară plecarea de- 
legaților săi la Chiev. In cazul când s'ar stabili că inițiativa ie- 
şirii Ucrainei emană dela Guvernul din Petrograd, adunarea roagă 
pe Gubernator a face un protest pe lângă  Guvernnl Provizoriu 
de la Petrograd“. 

Apoi Preşedintele, d-l Cristi, pune în desbaterile adunării ches- 
tiunea înfiinţării organului regional basarabean. V de Herţa crede 
că la baza alcătuirii organului regional trebuie să fie pus princi- 
piul reprezentării proporţionale, juste a tuturor naționalităților, care 
locuesc în Basarabia, întrucât numai acest principiu dă garanţie 
pentru reprezentarea intereselor întregei populaţiuni. 

Pan. Halippa insistă ca să se înființeze cât mai curând un 
organ regional şi din considerentul că inamicul stă la porţile Ba- 
sarabiei şi în caz de complicaţiuni ulterioare a situaţiei şi ocupării 
teritoriului țării de armatele inamice, inamicul va fi nevoit să ţină 
seamă de organul local ales prin încrederea populaţiunii şi care 
s'ar bucura de autoritate. 

Preşedintele, d-l Cristi, rezumând desbaterile, pune la vot şi 
adunarea primeşte următoarea moţiune : 


„D-l de Herţa este rugat să ia asupra sa sarcina de a al- 
-cătui o comisiune compusă din reprezentanții orgânizațiunilor, 
cari au fost reprezentate în această adunâre. Comisiunea va fi 
însărcinată cu elaborarea constituției organului plenipotent re- 
ional, alcătuit pe baza principiilor de reprezentanță proporțio- 
nală a naționalităților, spre a fi ele supuse apoi aprobării aces- 
tei adunări. 


IL 


La 25 lulie 1917 am sosit la Chiev însoțit de delegatul par- 
tidului țărănesc P. Erhan şi un delegat al comitetului ostăşesc. 

In această seară a avut loc prima şedinţă a delegaților Ra- 
dei Ucrainene şi anume : Ministrul de agricultură Martos, Ministrul 
de aprovizionare publică N. Stasiuc şi Ministrul afacerilor naţio- 
male A. Sulghin, cu Gubernatorii celor 10 provincii (gubernii). 
Păstrez procesul-verbal autentic al acestei şedinţe şi citesc după 
dânsul : „La începutul şedinţei Gubernatorul Basarabiei d-l V. Cristi 
“comunică adunării că telegrama Ministerului de Interne Vinicenco 
cu invitaţia de a participa la o consfătuire a Gubernatorilor pro- 
viinciilor făcând parte din Ucraina autonomă“ a provocat prin 
cercurile naţionale şi obşteşti din Basarabia o nedumerire, de nu 
cumva faptul invitării gubernatorului din Basarabia la congresul din 
“Ucraina prezintă dovada că secretariatul general intenţionează a în- 
corpora Basarabia la Ucraina, sau în cazul acesta există vre-o ne- 
înţelegere. In numele celor 20 organizaţiuni unite politice, obşteşti 
şi naţionale din Basarabia, adunate la congresul din 20 Iulie a. c. 
la Chişinău, Cristi declară că, în cazul când el va fi considerat ca 
‘un Gubernator al Ucrainei, el va fi nevoit împreună cu delegaţii 
"comitetului țărănesc din Basarabia să părăsească consfătuirea, de 
-oarece toate aceste organizaţiuni şi congresele generale guberniale 
s'au pronunţat în sensul că Basarabia acceptă principiul autodeter- 
“minării naţiunilor enunțat de Guvernul Provizoriu şi nu poate fi în- 
globată în Ucraina, dar trebuie să formeze o unitate autonomă de- 
osebită. Relevând raporturile amicale ale organizaţiunilor moldove- 
neşti şi ucrainene până la conflictul ce s'a ivit după primirea te- 

legramei lui Venicenco, D-l Cristi consideră că aplanarea neînţele- 
gerii de către reprezentanţii secretariatului general poate să: ducă; 
la restabilirea raporturilor de prietenie din trecut, şi dacă chiar stă- 
pânirea ţaristă sub Alexandru I a recunoscut Basarabiei dreptul la 
autonomie, atunci este greu de presupus că tocmai Ucraina liberă 
va atinge acest drept. Ucraina va merge mâna în mână cu Basa- 
rabia, care a suferit şi mai mult de pe urma jugului sfărmat al ţa- 
rismului, Ca răspuns la declaraţia delegatului din Basarabia, Mini- 
strul afacerilor naţionale Sulghin comunică că neînţelegerea ce s'a. 
ivit cu ocazia acestei consfătuiri d-sa a clarificat-o definitiv cu re- 
prezentanţii cercurilor moldoveneşti politice din Chiev. Venind la: 
această consfătuire d-sa a rugat să fie pusă în discuţia Radei ches- 
tiunea lichidării conflictului ivit. In timpul cel mat scurt va fi publi- 
cat un comunicat al ministerului, că Rada Ucraineană centrală şi 
ministerul ei stau ferm pe principiul autodeterminării popoarelor şi 
nau tendinţa de a-l viola prin încorporarea Basarabiei la Ucraina. 

Loialitatea față de Basarabia o mai subliniază şi Ministrul 

Martos. Ministrul. Stasiuc declară că, convocând un congres regio- 
nal pentru aprovizionare la Chiev, el a invitat pe reprezentanţii Ba- 
sarabiei, nu ca reprezentanţii unei Gubernii făcând parte din Ucraina, 
ci pentru motivul că a crezut de cuviință de a discuta în comun: 
chestiunile generale, privind aprovizionarea. In urma declaraţiunilor 
făcute, reprezentanţii Basarabiei declară că sunt satisfăcuţi pe deplin. 
de explicaţiunile date de Miniştrii ucraineni şi acceptă popunerea de 
a participa la consfătuire, abţinându-se de a lua parte la desba- 
terea chestiunilor referitoare la Rada Ucraineană. 

f A doua zi Moldovenii Basarabeni aflați la Chiev ne comunică 
în mod confidențial că delegația Radei, în frunte cu Ministrul Vini- 
cenco dela Interne, a plecat la Petrograd de trei zile, pentru a ob- 
ține de la Guvernul Central deciziunea definitivă în privința hotare- 
lor Ucrainei, înglobând şi Basarabia în acest hotar, 

; Am părăsit consfătuirea cu delegații care mă însoțeau şi am 
plecat imediat la Petrograd. 

„. Sosind acolo la 27 Iulie 1917 şi văzând ziarele Capitalei, pri- 
mul lucru pe care l-am aflat era informațiunea că în Consiliul de Mi- 
niştri al Guvernului Central, cu o zi înainte, în urma raportului Mi- 
nistrului Ucrainei Vinicenco, Guvernul Rusesc a stabilit definitiv 
granițele Ucrainei 10 provincii în care a intrat şi Basarabia. 

Se părea că am întârziat cu o zi şi că misiunea noastră a 
eşuat în urma politicii de duplicitate a Radei Ucrainene. 


Insă nu ne-am descurajat. In primul rând am început o acţiu- 
ne în presă, am dat un interview, care a apărut a doua zi în toate- 
ziarele din capitală, şi unde povesteam scopul sosirii noastre, dre- 
pturile istorice şi etnografice ale Basarabiei pentru autodeterminare, . 
şi că o sută de mii ostaşi moldoveni vor părăsi frontul dacă Gu- 
Vernul Central nu o să recunoască acest drept. 


A doua zi m'am prezentat la Ministerul de Interne Rus Av- 
xentiev, căruia i-am expus scopul sosirii mele cu delegaţii şi l-am. 
rugat să-mi aranjeze o audienţă la primul ministru Kerenschi, pen-. 
tru a-i aduce la cunoştinţă situaţia şi a obține revizuirea hotăririi 
anterioare în privința Basarabiei de către Consiliul de Miniştri. Mi-a 
răspuns enervat că chestiunea este definitiv tranşată şi nu poate îi 
revizuită nici întrun caz şi că să mă întorc imediat la postul meu, 
contrar voi fi înlocuit. 

Insă Rusia trăia atunci în plină anarhie şi descompunere. l-am. 
răspuns că n'am venit la Petrograd ca un funcţionar al Guvernului: 
Central, ci ca exponentul celor 20 organizaţiuni, cari reprezintă ma- 
joritatea absolută a Basarabiei. Şi că peste o sută de mii de ostaşi; 
moldoveni vor părăsi frontul, dacă nu mă întorc cu un rezultat po- 
zitiv în Basarabia. N'am cedat, însă nici wma luat măsuri represive, 
în contra mea, temându-se de complicaţiuni în Basarabia. Dar mi-a 
spus că nu-mi dă voie să mă duc la Kerenschi. 

In aceste momente critice sprijin preţios mi-au dat mulţi baz, 
sarabeni, pe cari i-am găsit la Petrograd, şi în special organizaţia: 
soldaţilor şi ofiţerilor moldoveni, din regimentele de Gardă aflaţi la 
Petrograd. 

După o şedinţă a lor'entuziastă mi-au declarat că mă vor în= 
troduce singuri în grandiosul Palat de iarnă al Ţarilor, unde locuise; 
Kerenschi şi unde pe atunci se ţineau consiliile de miniştri. 

‘Erà foarte bine păzit, fiind că comunismul creştea şi Petrogra- 
dul trăia în mare nelinişte. Nu știu cum acei prieteni, soldaţi moldo- 
veni, au învârtit lucrurile, însă peste două zile au reuşit să ia dânşii» 
paza Palatului de iarnă, şi atunci m'au întrodus în: Palat, împreună! 
ci Erhan, tocmai în ziua când seara la 'ora 6 urma să fie consiliul: 
de miniştri. Mau instalat în marea şi 'somptuoasa sală dé marmoră? 

a Ţarilor, la uşa căreia stătea un moldovean înalt din Garda cu 
arme la picior. Un aspect extraordinar prezinta acest enorm Palat 
al Ţarilor Ruşi, încă plin de obiecte de artă, tablouri, bronzuri etc. 
Lackei în uniforme de aur, cu nasturi înveliţi în roşu. Portretele Ţa- 
rilor acoperite cu cearceafuri cu marca imperială, Şi în acest local 
somptuos circulau diferiţi secretari şi delegaţi în cămăşile naţionale 
ruseşti, cu ciubotele şi cu insignele roşii revoluţionare la butoniere. 

Ca să-l prindem pe Kerenschi înainte de consiliul de mi- 
niştri, am stat în sală de dimineaţă până la ora 6 după masă, ştiind 
că trebuie să treacă neapărat pe acolo, mergând la consiliu. In sfâr- 
şit la ora 6 fără un sfert apare Kerenschi, înalt, subţire, nervos, 
îmbrăcat în haina lui specială, un french fără nici o insignă mili- 
tară, Amândouă mâinile îmbrăcate în mănuşi negre de piele, fiind că 
cu o zi înainte la un meeting socialist câteva mii de tovarăşi i-au 
strâns mâna carei se umflase. 

II acostasem împreună cu delegaţii mei şi îi explicam scopul 
venirii noastre; îmi răspundea necăjit că chestiunea nu poate fire- 
vizuită. Atunci i-am declarat că toţi ostaşii moldoveni vor părăsi 
frontul şi i-am spus că nu pot să mă întorc în Basarabia fără re- 
zolvarea acestei chestiuni. Kerenschi prin firea sa era un poltron 
cu toate cuvântările lui de Napoleon; stă puţin pe gânduri şi îmi 
spune : „aşteaptă aici, te vom chema peste câteva minute în con- 
siliul de miniştri, unde vei face expunerea“. 

Şi în adevăr sunt chemat în consiliu, unde citesc memoriul pre- 
gătit de mine, împreună cu V. de Herţa şi Paul Gore, arăt harta 
cu statistica etnografică a Basarabiei a lui Nour, şi o hartă din 
veacul XVII, după care Basarabia făcea pe atunci parte din Mol- 
-dova. 

După o scurtă deliberare Kerenski îmi declară că Guvernul 
a revenit şi a recunoscut dreptul de autodeterminare şi autonomie 
federală a Basarabiei la fel ca şi a Ucrainei. 

A doua zi în toate ziarele Petrogradului apare interviewul lui 
Vinicenco, care declara că a sosit în Petrograd având 10 provincii 
în portofoliu şi că pleacă înapoi numai cu nouă. Toate faptele sus 
“arătate, afară de documentele autentice, pe care le am, au fost pe 
scurt redate în carte „La Răspântie“ a lui D. Bogos şi în cartea 
„Le problème de la . Bessarabie“ a lui I. Pelivan, precum şi prin 
“declaraţiile scrise a delegaților cari m'au însoţit. 

Intorcându-mă la Chişinău, ne-am pus cu toți pe treabă, şi V. 
de Herţa cu comisiunea lui, şi organizaţiile militare, în special fai- 
mosul congres dela 15 Octombrie 1917 al ostaşilor moldoveni de- 
pe front, şi toate celelalte forţe naţionale, care le descrie pe larg în 
cartea sa d-l doctor Cazacu „Moldova între Prut şi Nistru“. 

Insă evenimentele politice şi anarhia din Rusia se precipitau şi: 
la 26 Octombrie comuniştii răstoarnă Guvernul Kerenski. 

In ziua aceasta primesc trei telegrame: prima dela Ministrul de- 
Interne din Petrograd, prin care se comunică că au fost răsturnaţi 
pentru un scurt timp, comuniştii neputându-se menţine cu ideile lor- 
extremiste decât câteva zile; că să păstrez atribuţiunile mele şi să 
nu recunosc Sovietele. A doua telegramă o primesc dela Rada, care 
îmi comunică că Guvernul Kerenski fiind căzut, Basarabia trebue să 
între în sfera influenţei ucrainene. Şi a treia dela Rumcerod din 
Odessa, că  Sovietele luând puterea, vom primi directivele dela 
dânşii. 

Cu toale sforţările noastre „Sfatul Ţării“ nu luase încă fiinţă. 
De la Petrograd, unde domnea haosul, ne despărţea Ucraina, de 
fapt independentă. Inţelegeam că trebuie să mă menţin cu orice- 
preţ până la deschiderea „Sfatului Ţării“, păstrând continuitatea au- 
torităţii de Stat şi împiedicând întronarea complectei anarhii în Ba- 
sarabia, Am făcut din nou apel la aceleaşi 20  organizaţiuni, care 
mi-au votat cu unanimitate încrederea, rugându-mă să păstrez ultima . 
putere în Basarabia. Nemulţumindu-mă cu asta, am făcut prin pre- 
fecţii mei nouă întruniri, în care toţi mi-au recunoscut autoritatea. 
Armata moldovenească mi-a instituit o pază specială înarmată, zi- 
şi noapte, acasă şi la Minister, iar când mergeam pe stradă în au- 
tomobil eram însoţit de doi ofițeri, cari aveau revolvere în mână, 
iar în urmă venea a doua maşină cu patru ostaşi moldoveni naţio- 
nalişti cu armele încărcate. 

Timp de o lună de zile am condus singur Basarabia, dând: 
circulări şi ordonanţe, păstrând întreaga administraţie în toate ra- 
„murile de activitate, justiţie, miliție, ş. a. m. d., punând pază la 
Banca Naţională şi plătind lefurile funcţionarilor, fiind recunoscut de 
toţi. La 21 Noembrie 1917, când s'a deschis „Sfatul Ţării“, am venit: 
la prima şedinţă şi am recunoscut în “mod solemn „Sfatul Ţării“,. 
ca ultima putere a Basarabiei, depunând în mâinile lui atribuţiunile. 

mele şi întregul aparat administrativ pe care-l păstrasem - până 
“atunci, i SOEN 

Acest fapt este trecut în procesul verbal Nr. 1 al „Sfatului, 
Ţării“, păstrat actualimente în arhivele Academiei Române.  . , 

„Sfatul Ţării“ ma proclamat ațunci Ministru de Interne al, 
Republicei moldoveneşti. 

Am ţinut acum cu ocazia aniversării a 15 ani dela Unirea. 
Basarabiei cu Ţara Mamă, să expun înaintea D-stră o pagină din 
istoria națională a Basarabiei, pe care o închin tovarășilor noştri, 
cari astăzi nu mai există şi cari şi- -au dat atunci viaţa pentru, reali- 
zarea idealului nostru naţional. 


V; Cristi 


CÂND PRUTUL ERA HOTAR.. 


Santinelă română. ! 

Pagini din istoria Unirii Basarabiei, 


Sărbătorim a XV aniversare a zilei de- 
27 Martie 1918: ziua unirii Moldovei dintre 
Prut şi Nistru, a reîntregirii ei în neamul şi- 
stalul românesc. 

Evident, este unul din cele mai mari eve- 
nimente istorice fericite în viața [ării şi nea- 
mului nostru. 

Vor trece generații după generații, unele 
vor lăsa, altele nu vor lăsa urme pe paginile 
istoriei; poate că acelea, care nu vor lăsa urme, 
vor fi fost cele fericite, căci se zice că cei fericiți n'au istorie; ziua 
de 27 Martie 1918 însă va rămâne ca o zi mare, ca o culme 
înaltă, ca un hotar definitiv. 

Inaintea acestei zile a fost în Moldova dintre Prut şi Nis- 
tru o anumită întocmire, cu anumite scopuri şi un anumit fel de 
viață ; dela 27 Martie 1918 începe o altă întocmire, cu alte sco- 
puri şi cu altfel de viaţă pentru neamul românesc de aici. 
Privilegiați de soartă de a face parte din generația, care a 
trăit în mod conştient, atât viața de înainte de 1918, cât şi aceşti 
15 ani şi s'au preocupat de unire mai înainte de a se fi produs şi 
când s'a produs şi de consolidarea ei, suntem în măsură de a 
compara, de a vedea deosebirile, pentru a scoate învățăminte pen- 
tru viitor. Căci, sărbătorind cu toată bucuria una din puţinele zile- 
mari şi fericite din istoria neamului, suntem datori să veshem a- 
supra comorii, ce ne-a fost încredințată în acea zi, pentru a o 
păstra şi a o preda integrală, curată şi sporită generațiilor vii- 
toare. 

Inainte de 27 Martie 1918, Românii din Basarabia, sau Mol- 
dovenii, cum le plăcea şi încă le place să-şi zică, sub regimul ru- 
sesc, erau priviți ca alogeni — (inorodți, de alte neamuri), alături 
de Poloni, Ucraineni, Lituani, Letoni, Armeni, Tătari, Finlandeji,. 
Ovrei, etc, 

Toate aceste popoare erau supuse ale Rusiei, deci conside- 
rate ca popoare de a doua, a ireia, a patra categorie de către 
Ruşi, cari singuri erau de categoria întâia. Polonii erau trataţi ca 
trădători şi perlizi, Ovreii ca paraziți şi vătămători societăţii şi 
neamului rusesc, iar noi Moldovenii eram numiți de a dreptul 
capete de bou. Și dacă nu ni se spunea întodeauna de a dreptul 
acest cpitet, așa gândeau, aşa credeau şi aşa ne tratau: neam 
bun de jug, neam să muncească, să plătească dări pentru mări- 
rea şi cultura rusească a împărăției, neam să dea soldaţi pentru 
apărarea ei de vrăşmaşii din afară şi din năuntru, neam de robi, 
care n'au limbă, cărora nu le trebue nici şcoală în limba lor, nici 
biserică în limba lor, neam de robi în fara lor, în care stăpâni 
erau Ruşii, sau acei cări vorbeau ruseşte şi spuneau că sunt Ruși. 

Intrun cuvânt — în Basarabia, ca şi în toate marginile (Oc- 
raini) Rusiei, autohtonii alogeni erau desconsideraţi şi socotiți oa- 
-meni de interioară calitate : învinși, robi, supuşi. Faţă de toate 
aceste popoare alogene-inorodți, Imperiul Rus avea o singură po- 
fitică : rusificarea. Toţi aceşti alogeni trebuiau transformați în Ruși 
— ortodoxi, făcând să dispară complect religia şi naționalitatea 
lor. Evident imperiul rusesc mare, vechi şi de drept divin, sconta 
timpul în aplicarea principiului- de transformare a alogenilor în 
ortodoxi şi Ruși. Procesul de rusificare se făcea încet şi varia în 
intensitate. Erau epoci de rusiticare violente și epoci de oarecare 
toleranță. Sub Neculai I și sub Alexardru al II] în Polonia au 
łosi timpuri de persecuție crudă, când o mulțime de sate au fost 
trecute la religia unită, (o varietate de amestec şi tranziție dela 
catolicism la ortodoxie), iar toate manitestaţiile naţionale polo- 
neze erau reprimate violent şi toate instituţiile de limbă poloneză 
“desființate, 

Aceste măsuri erau mai aspre în Polonia, pentru că acolo 
rezistența şi opunerea erau mai viguroase, La noi în Basarabia 
-şi în alte părți, unde religia era identică şi rezistența mai mică, 
măsurile de' rusificare, deşi puternice, nu erau așa de aspre şi 
stăruitoare. Faţă de diferite clase sociale şi diferite naţionalităţi 
metodele se deosebiau. Clasele bogate, conştiente, cu tradiții na- 
ionale şi patriotice — conducătorii şi reprezentanții naționali, — 
în unele părți, ca în Polonia pentru diferite manilestaţiuni naţio - 
-nale, erau expropiate, surghiunile sau silite să emigreze, în alte 


26 


VIAŢA BASARABIEI 219 


părți şi alte grupuri cu rezistență mai mică, mai pasivă, erau a-- 
demenite în pătura conducătoare rusească prin titluri de nobleță, 
avantagii, - privilegii, decorații, credite. La noi în Basarabia din- 
pătura conducătoare puțini au tost siliți să emigreze (grupul Ba- 
șotă, Alecu Pusu, Hajdeu şi alții); cea mai mare parte a lor, 
dacă nu s'au rusifcat repede şi complect, au căpătat destulă în-- 
fățişare de rusificare, pentru a fi socotiți între nobilimea rusă, ca 
susținători şi apărători ai dinastiei şi imperiului. O parte a întrat 
in acel complex amestecat din oameni de dilerite naționalități : 
Nemţi, Poloni, Finlandeji, Ucraineni, ` Armeni, Caucazieni, cari 
constituiau luncționărimea şi intelectualitatea imperială ;— ruseas- 
că — de limbă, nude rasă, sânge şi tradiții, care nu reprezenta 
atât Rusia națională, cât pe cea imperială, în care ca într'un fel 
de nobleță intrau şi acei ce se numeau rasnocinți, adică din di- 
terite straturi sociale ale diteritelor popoare de imperiu. Negusto- 
rimea şi meseriaşii urmau să se distrugă uşor ca naționalitate 
prin încurajarea coloniştilor şi veneticilor, chemaţi a-i înlocui pe 
cei naționali şi în acest scop încurajați şi susținuți de întreg a- 
paratul de Stat. Preoţii şi cei mai viguroşi şi inteligenţi dintre 
basarabenii eşifi din popor erau trecuţi prin şcoli ruseşti pentru 
ca să-şi uite origina şi neamul. 

Astfel, prin rusiticarea şi privilegierea păturii conducătoare, 
massele mari naționale autohtone erau lipsite de un isvor de cul- 
tură națională. Prin stricta supraveghere a graniței, era ruptă le- 
gătură cu isvoarele de cultură națională ale popoarelor, care îşi 
aveau acolo un isvor de cultură națională. Intreg aparatul de stat 
imperial, cu toate instrumentele şi mijloacele imense: şcoala, bi- 
serica, armata, luncționărimea, justiția, legăturile bancare şi eco- 
nomice, presă era îndreptat spre a stinge şi opri orice cultură şi 
conștiință națională pe de o parte, iar pe de alta de a absorbi şi 
asimila cât mai multe elemente etnice. 

Cei care din diferite motive nu vroiau sau nu puteau să se 
asimileze — rămâneau izolați ca şi massele mari, lăsate tără nici- 
o cultură, stfel că încetul cu încetul prin izolare ne reinoire, ui- 
tare şi întroducere de noțiuni falşe, inventate adhoc, să se stingă 
orice conştiinţă națională. Pentru Basarabia s'a inventat şi răs- 
pândit teoria, că Moldovenii de origină şi limbă romanică incon- 
testată sunt o rasă, un popor, a parte de origină slavă, chiar rusă - 

-și fără nici o legătură cu tofi Românii din tot teritoriul ocupat 
de acest popor. 

Pentru a-i fărămița ca să nu tie nici o torfă naţională com- 
„plectă pe teritoriul ocupat de ei, prin încurajări se aduceau stră- 
ini: Bulgari, Ruşi, Ucraineni, Germani. Românii din Basarabia 
erau îndemnațt să emigreze în Caucaz, Siberia şi alte părți. 

Statul imperial rusesc era împărțit în tagme: nobilimea, 
„preoțime, orăşenime (mesciane, burghezime) răznocinţi, adică din 
diferite tagme şi țărănime. 

Toate clasele suprapuse aveau anumite drepturi şi privilegii, 
Țărănimea, chiar cea rusească, nu le avea, era în inferioritate. 
Cu atât mai mare era inferioritatea țărănimei naționale autohtone 
românești în Basarabia, polone, în Polonia — cu cât pe lângă in- 
ferioritatea lor de clasă li se adăuga interioritatea de drept, na- 
țională, şi inferioritatea prin izolare şi läsare tără cultură națio- 
-nală. 

De cum erau consideraţi în tond Moldovenii din Basarabia, 
“chiar în Duma imperială rusească, să vede din următorul tapt. 
La 1911 se discuta proectul de lege asupra învățământului pri- 
mar. Articolul 16 din acel proect admitea ca în localitățile cu po- 
„pulație alogenă : polonă, lituană, armeană, gruzină, etc., să se 
„permită a se preda limba maternă, dacă populaţia îşi va exprima 
dorința fermă de a avea şcoli în limba maternă, fie prin hotă- 
râri ale obştiilor, fie prin cererile părinţilor. Gulikin, deputat de 
Orhei, a cerut ca între popoarele care vor beneticia de acest drept 
la școli în limba maternă, să tie trecuți şi Moldovenii. D-nii Ghe- 
„pețki, Purişchevici şi Șolţuz, deputați guvernamentali pe atunci din 
Basarabia, au protestat şi au spus că, dacă se dau drepturi la 
şcoli în limba maternă moldovenească, să se dea şi Iacuţilor, 
Ceremişilor, Bureaţilor şi Osteacelor. Cu numai trei voturi de ma- 
„joritate amendamentul a fost respins şi Moldovenii, alături de 
micile popoare mongolice din Azia, au fost respinşi dela dreptul 
de a avea şcoli în limba lor de către Duma, adică în epoca de 
slăbire a imperialismului rusesc. 

Evident că sforțările unui aparat de stat a tot puternic, cu 
mijloacele lui mari şi vaste, timp de o sută şase ani de aplicare, 
au adus oare care rezultate. — Populaţia Basarabiei, omogen na- . 
-țională, a fost împestrițată cu elemente străine, mai cu seamă în 

-oraşe —Un număr însemnat de Români din Basarabia, mai cu 
seamă dintre nobilime, negustorime, meseriaşi şi orăşeni, cu în- 
cetul S'au rusilicat, mai mult sau mai puțin. — Massa mare fără 
ştiinţă de carte, fără şcoli şi biserici în limba națională, era lă- 
sată pradă ignoranței şi neculturii. — Portul ei naţional alb şi 

colorat era înlocuit cu produsele standard ale industriei ruseşti— 
cenuşii şi incolore. Cântecul naţional şi dansurile naţionale sufe- 
reau deformări prin influența cântecelor şi dansurilor străine 
importate din mahalalele târgurilor. Dacă înstrăinarea şi sălbă- 

- tăcirea masselor moldoveneşti prin rusificare şi necultură nu se 

- Hăceau în măsura, în care se căuta să se producă, — aceasta se 
datoreşte rezistenței pasive a masselor şi izolării lor atât de apa- 
ratul de stat rusesc, cât şi de cultura rusească. Dealtfel această 
cultură de înaltă esență şi calitate—produs al sforțărilor a milio- 
ane de oameni de diferite neamuri—în realitate era numai o cul- 
tură de elită—mai mult imperială decât rusească — nu era acce- 

- sibilă imenselor masse ruseşti agramate; cu atât mai puțin era ea 
accesibilă popoare.or alogene, de altă limbă şi lără ştinţă de ori- 
ce carte, împrăştiată pe teritorii imense, îndepărtate de ori şi ce 
centru de cultură. Ne putem da seama despre pătrunderea cultu- 
rii ruseşti între Moldovenii din Basarabia după faptul, că, după 

. o sută de ani de stăpânire rusească, ştiutori de carte erau—zece 
la.sută între bărbaţi şi unul la sută între temei. 

Nu este ușor să deznaţionalizezi o massă compactă a unui 
popor autohton pe teritoriul lui; chiar un popor mic şi primitiv ca 
Ostiacii, Vogulii şi Ceremişii au rezistat. Cu atât mai puțin s'a 

- putut reuşi asupra Românilor din Basarabia, popor de rasă arică 
cu tradiţii occidentale şi cu limbă romanică. 

Cu toate sforțările: şcolii, bisericii, armatei, instituțiilor şi 
organizațiilor locale, cu toate forțele economice, financiare, indu- 
striale, cu tot timpul îndelungat de o sută de ani, cu toată lipsirea 
Moldovenilor de mijloace materiale, intelectuale şi artistice, pentru 
a-şi desvolta cultura lor națională. aici, cu toată schilodirea până 
la o măsură a limbii, prin introducere de cuvinte ruseşti, cu 
toată sărăcia lor, retraşi la sate, izolați, resistând pasiv, ținând 
la pământul, via, codrul, păpuşoiul, boii şi oile lor, au trăit şi 
şi-au păstrat graiul lor din comorile vechi sufleteşti, din tradiţii 
şi obiceiuri transmise verbal din generaţie în generație, fără să. 

se reuşească, prin tratamentul care li sa aplicat, să fie degene- 
rafi, imbecilizuţi, sălbătăciți. Desigur că erau în urmă cu ştiinţa 
de carte şi cultura; s'au ivit între ei şi manifestații sociale pato- 
logice, ca inochentizmul, izvorâte din isnoranță şi bună credinţă 
înşelată. Dar aceste lenomene au tost locale şi reduse. 

Aşa dar, înainte de 27 Martie 1918, imperiul rus a dus aci 
în Basarabia, ca şi în toate regiunile de periferie ale imperiului, 
în Finlanda, Estonia, Letonia, Lituania, Polonia, Ucraina, etc., 
o politică de cuceritori, care dispreţuesc pe autohtonii alogeni şi 
tindea cu toate puterile să-i distrugă, tie rusificându-i, fie anihi- 
lându-i prin opresiune şi oprirea oricărei culturi naţionale. Poli- 
tica aceasta era îndrep'ată în special contra demnității naţionale 
şi contra sufletului național—care trebuiau cu orice pref micşo- 
rate şi apoi nimicite, dacă nu se supuneau. 

In ziua de 27 Martie 1918, această întocmire s'a prăbușit. 

Din Martie 1918, în toate așezămintele din Basarabia a în- 
ceput să se vorbească în limba noastră, în limba înțeleasă de 
toți. Toate actele şi hârtiile se tac pe limba noastră—şi la admi- 
nistrație şi la poliție şi la justiție şi la poştă şi la telegraf şi la 
drumul de fier şi la armată şi la biserică şi la școală. Acea 
limbă izgonită, acea limbă oprită, limba socotită a prostimei, 
limba mamelor noastre, de care unora le-a tost ruşine sub Ruşi, 
a devenit deodată limbă stăpânitoare. Aşa deodată, dela o zi la 
alta, din senin, spontan, toți nacialnicii, toți învățătorii, preoții şi 
judecătorii, polițaii şi alții au început să vorbească româneşte, do- 
vedind cât de fără folos a fost toată intocmirea şi toată sforța- 
rea împărăției ruseşti de a ne rusifica sau de a ne distruge cai 
nație. S'a dovedit din potrivă că noi Moldovenii am fost ma 
tari, nu numai prin taptul că am rezistat la rusiticare, dar prin 
faptul că acei, care au fost puşi să ne rusitice, au fost siliți să 
învețe şi să ne slujească în limba noastră. Sute de învăţători, 
preoți şi funcționari ruşi de neam, trimişi aici şi plătiți să ne 
învețe, să ne impună limba lor, au fost siliți să învețe limba noa- 
stră şi a doua zi după unire au rămas la locurile lor şi şi au 
continuat funcția, lăcând-o în româneşte, 

Și lucrul acesta s'a petrecut nu numai la noi, ci la fel s'a 
petrecut în Polonia, Estonia, Letonia, Lituania, toate marginile 
supuse la rusificare şi care tot în anul 1918 s'au despărțit de 

Rusia. Este adevărat însă că mulți funcționari ruşi s'au dus la 
ei acasă. 

Dar revenirea la limba noastră moldovenească, în toate 
dşezămintele ţării, a arătat şi arată şi astăzi, că ele sunt făcute 
acum dela 1918, pentru a fi înțelese, să slujească şi să lumineze 
poporul nostru românesc din Basarabia. Nu aşa cum a fost 
până la 1918—când nu slujeau popoporul, ci împărăția rusească. 
Limba noastră românească, repusă în toate așezămintele ţării 
noastre, a dovedit că, dela 27 Martie 1918, noi Românii din Ba- 
sarabia, stăpânii din vechi, suntem stăpânii de azi şi de viitor ai 
acestei [ări şi nu străinul, Rusul, altul, ne va porunci în fara 
noastră în limba lui şi în legea lui 

Ce importanță are limba naţională în aşezămintele culturale 
ne putem da seama dacă socotim că limba nu este numai in- 
strument de legătură între oameni, dar și instrument de cugetare; 
gândim în cuvinte şi cuvintele toate, pe care le știm, formează 
limba noastră, cu cât ştim mai multe cuvinte, cu cât îmbogățim 
limba noastră, cu atât cugelarea noastră este mai bogată, mai 
luminată, mai bună. A lua unui popor limba înseamnă a-i lua, 
a-i micşora instrumentul de cugetare; a restrânge întrebuințarea 
limbii unui popor — înseamnă a restrânge şi cugetarea lui şi în 
adâncime şi în suprafață. A reda limba unui popor, a o repune 
în toate drepturile ei, a mări cercul, suprafață şi obiectele limbii — 
înseamnă a mări, a lărgi, a adânci cugetarea unui popor. 

Iată dece sărbătorim ziua de 27 Martie 1918. Pentru noi 
ea înseamnă: 

1) Izbăvirea de stăpânirea silnică a farismului, care ne so- 
cotea şi ne trata ca robi fără limbă. 
` 2) Repunerea noastră a Românilor din Basarabia în drep- 
turi naționale cetățenești şi ín stăpânirea acestei țări. 

3) Putinţa desvoltării sufletești a gândirii şi simțirii acestui 
popor-—-oropsit de secole de stăpâniri străine. 
Piu 

Cum s'a produs această schimbare, așa de radicală şi așa 
de subită în întocmirile şi îndrumările vieții din Basarabia ? 

Sub straturi de rusificare, mai mult de  poleială “rusească, 
sub buruenile străine, aduse aici de vânturile stepei și de porun- 
cile împărăției, de caii Cazacilor şi de oştirile atâtor popoare, 

care au fost mânate pe la noi de poftele de stăpânire şi îmbo- 
gățire, — era aici un popor românesc, cuminte și aşezat, care 
îşi ducea viața lui tihnită în adâncă răbdare și aşteptare, păs- 
strându-și cum putea comorile naționale : limba, tradițiile şi suf- 
letul; erau cici femei şi mame, care, când copiii și soţii lor, după 
rătăcire silită prin depărtările mari ale împărăției ruseşti şi prin 
târgurile rusificate, se întorceau acasă, îi spălau și îi curățeau, 
pe cât puteau, de toate deformiările, de toate obiceiurile străine 
şi rele, îi primineau şi fizicește şi sufletește, îi întorceau la 
limba, tradiția şi obiceiurile strămoșești. Ele, ca: anticele vestale, 
țineau nestins focul sacru al căminului şi al comoarei naţionale 
şi în jurul lui sau crescut copii și şi au inut bărbații. 

Acest foc sacru național nu s'a stins nici odată.— Sub multă 
cenușă, mult gunoi și buruene, sufletul național se .menținea. — 
Aportul forțelor şi sufletului Românilor din Basarabia la cultura 
națională n'a lipsit nici o dată. — Au fost stele mari, au fost 
stele mici, au fost şi mici luminițe.—Nu voi cita decât câteva 
nume de Români dn Basarabia, recunoscute de toată lumea ro- 
mânească ; pe Alecu Ruso din prima jumătate a secolului trecut 
şi pe marele Bogdan Peiriceicu Hajdeu din a doua jumătate a 
secolului trecut. — Voi aminti în treacăt de Stamate, de Sârbu, de 
Donici.— Nu voi vorbi, pentru a nu le atinge modestia, de cei care 
trăesc. 

Izvorâţi şi crescuți pe pământul Basarabiei, ei dovedeau că 
este aici o mare forță naţională, care, în împrejurări favorabile, 
va isbucni şi va da o viață națională activă, reală şi rodnică. 

Și după spusa evangheliei „când s'au împlinit timpurile“, a- 
dică, când împărăția rusească s'a prăbuşit, lanţurile, care legau 
atâtea popoare cu sila, s'au rupt şi au căzut la pământ, când s'a 
muiat gerul, sa topit zăpada şi a răsărit soarele de primăvară 
— şi din toate părțile au început să curgă isvoarele — atunci 
din toate părțile au răsărit Românii basarabeni, cerând drepturi 
pentru neamul lor din Basarabia. — Unii la Chişinău, alții la 
Odesa, unii la Soroca, alții la Bălți, unii la Bolgrad, alţii la 
Kiev. — Viaţa şi răsboiul îi împrăştiase prin toată Rusia şi Mol- 

: dova. — La Cherson şi la Roman, la laşi, în Crimeia, la Pet- 
rograd și în alte părți răsună glasurile Moldovenilor, spontan, 
activ şi dârz, cerând drepturi naţionale, — Incet, încet ei se a- 

O fotografie interesantă. 


Dela stânga la dreapta: Regele Carol II (pe atunci Principe moştenitor), Marele 
Duce, Mihail al Rusii şi Ion Brătianu (pe atunci prim ministru al României). Intâlni- 
rea a avut loc în gara Moscova-Vindava-Râbinsc, în lanuarie 1917, in drum spre 


Petrograd. 
(Din „Albumul Basarabiei”) 

dună ca pârăiaşele de primăvară în râușoare mici, care adunate 
împreună, murmurul lor devine voce clară ; în râu mare se adună 
la Chişinău în Sfat al [ării și, cu glas bărbătesc puternic, proc- 
lamă drepturile naționale ale Românilor din Basarabia la stăpă- 
nirea țării lor şi a pământului națiunii românești şi se consti- 
tue în republică Moldovenească autonomă. — Sfatul ţării vrea să 
păstreze ordinea și liniștea, vrea să apere pe locuitori de jafu- 
rile și prădăciunile armatelor rusești, care, descompuse în hoarde, 
părăsind frontul, în drum spre casă își băteau joc de oameni și 
de lucruri, prădând şi dând foe averii locuitorilor. 

Dar acțiunea Sfatului ţării pentru drepturile naţionale şi 
pentru ordine — nu convine nici bandelor descompuse, nici ve- 
chilor stăpâni, care văd că le scapă prada. — Comuniştii fac 
complot și organizează armata lor pentru a jefui țară și a pune 
stăpânire din nou pe ea. 

Eram amenințați de o nouă robie. — Cear fi fost cu Mol- 
dova dintre Prut şi Nistru, dacă ar fi învins ei: — In primul 
rând ar fi trecut prin perioada acută a răscoalelor, focului și 
prădăciunilor întinse și mari, apoi ar fi urmat răsboiul civil cu 
recrutarea și formarea din populația noastră a armatelor albe 
și roşii, cu rechiziții, cu lupte între albi şi roșii şi distrugeri, fo- 
curi și omoruri, cu morți, răniți, bolnavi, cu epidemii şi foame. 

Apoi, prin sleirea forțelor, încetineala luptei militare şi 
constituirea dictaturii cu Ceka și G. P. U., cu distrugerea pătu- 
rii intelectuale, a negustorimei, a tuturor celor înstăriți. — Am 
mai fi fost atrași în răsboi la Moscova, Harcov, Don, Caucaz și 
cu Polonii. — Sărăcia și epidemiile ar fi crescut — ca şi foa- 
mea. — Apoi ar fi venit impozitele și rechiziţiile pentru hrana 
centrului rusesc, pentru restabilirea industriei rusești dela Mos- 
cova, Ural, Petrograd, Harcov, Caucaz, apoi „peatiletca“ (quin- 
queniu) pentru a mări această industrie și a le da de lucru lor; 
apoi ar fi venit luarea pământurilor de la țărani — savhozurile 
şi colhozurile — pentru a da de mâncare lucrătorilor industriali 
ruşi, trimiterea la Arhanghelsc Solovky şi Siberia în massă a 
acelora ce nu Sar fi supus la deplina robie sufletească şi tru- 
pească, care îi înlănțueşte pe tofi cei de peste Nistru. — Ne-ar 
fi lovit pe noi Românii din Basarabia toată această gamă de 
nenorociri, pe care le-am văzut peste Nistru, de unde mii de 

Moldoveni fug flămânzi şi goi, ca să nu fie trimişi în Siberia 
să lucreze în frig şi ger în păduri şi mine pentru Ruși şi să 
fie înlocuiți pe pământurile lor de Ruși aduși din alte părți. 

Intr'un cuvânt ne-ar fi umilit, batjocorit, sărăcit, degradat, 
robit și distrus. 

Am scăpat de toate acestea prin cumințenia Sfatului Ţări,, 
care a chemat armata română, cu ajutorul acestei armate bolşe- 
vicii, în Ianuarie 1918, au fost goniți din fară şi s'a stabilit la 
noi ordinea și liniștea, — s'a pulut astfel la 24 Ianuarie 1915, 
să se proclame de către Sfatul Ţării Republica Moldovenească 
independentă, iar la 27 Martie 1918 unirea. 

Astfel ziua de 21 Martie, este o zi mare și o sărbăloare 
mare : 1) nu numai prin faptul că am scăpat de stăpânirea sil- 
nică a imperialismului rusesc, care ne-a robit o sută de ani, 2) 
nu numai pentrucă noi românii din Basarabia ne-am repus în 
drepturile noastre naţionale și cetăţeneşti de stăpâni ai acestei 
fări, 3) nu numai pentrucă am căpătat putinţa desvoltării libere 
sufleteşti a gândirii și simţirii acestui popor — oropsit de se- 
cole de invaziuni și stăpâniri străine, 4) nu numai pentrucă am 
scăpat de primejdia stăpânirii roșii, robiei roşii, care ne ame- 
ninja cu distrugerea, cum a făcut cu Moldovenii de peste Nistru, 
5) dar mâi cu seamă pentrucă toată această mișcare, toată a- 
ceastă chibzuinţă politică, toată această reînviere a izvorât şi a 
fost făcută de noi Românii basarabeni, — modești, mici, umili, 
anonimi, veniţi din diferite părți, unde ne așezase soarta vieței, 
în Sfâtul Ţării, pentru a face ceia ce vroia poporul acestei țări. 
Sărbătărim spontanietatea, curajul, energia, priceperea, simțul şi 
tactul politic al Basarabenilor în rezolvirea problemelor lor na- 
ționale, agrare, culturale şi politice. — Ei au dat dovadă, în im- 
prejurări foarte grâve, cari se întâmplă rar în cursul generații- 
„lor, de însuşirile prevăzute aşa de plastic în evanghelie : „iată * 
că vă trimit în mijlocul lupilor: fiți dar înţelepţi ca şerpii şi fără 
răutate ca porumbeii”. — Sărbătorim toate aceste mari lucruri : 
dar mai presus de toate sărbătorim eliberarea sufletului unui po- 
por de robie și îndrumarea lui pe căile naturale de desvoltare, 
. făcute toate prin el însuși, prin fiii săi. 

Mai mult, toată întocmirea şi îndrumarea vieţii din Moldova 
dintre Prut și Nistru după 27 Martie 1918 în linii generale sa 
făcut după programul elaborat de Sfatul Ţării. 

După cum ştiţi, imediat după unire sa constituit pentru ad- 
-ministrarea Basarabiei un Consiliu de directori aleși în unanimi- 
tate de Sfatul Ţării, — Acest consiliu prezintă în ziua de 10 A- 
prilie programul său de activitate. Este foarte interesant acest 
„program, aprobat de Sfatul Ţării, pentrucă în mod inconștient sau 
conștient el a fost urmat în linii generale pe deasupra micimilor 
şi păcatelor omeneşti în acești din urmă 15 ani — prin firea 
lucrurilor. 

lată acel program : 

„Prin voința istoriei timpurile de furtună au trecut. Cu in- 
trarea armatei române s'a stabilit în țară ordinea relativă. 

Acum, după unire, care ne garantează libertatea și putinţa 
de a rezolva chestia agrară în atmosferă liniștită, avem speranța 
că în mod dreptat, dar repede să introducem ordinea deplină şi 
drepturile cetățenești. 

Scopul nostru principal, în împrejurările de faţă, este, pe 
lângă garantarea drepturilor tuturor cetăţenilor, fără deosebire de 
naționalitate, la viața civilă și politică liberă și cetățenească, de 
a da putinţa acestei țări din vechiu şi cu adevărat românești, 
numai cu sila ruptă de patrie, să ia parte la munca culturală a 
întregii omeniri, care pentru nici un popor nu este cu putință, 
decât pe baza culturii naţionale. — După adânca noastră convin- 
_gere ajungerea acestui scop nu este cu putință decât în deplină u- 
nire cu patria noastră comună, „România“. 

Au trecut cincisprezece ani de atunci. — Să vedem în ziua 
aceasta de sărbătoare, în care trebuie să scoatem din noi şi dintre 
noi toate răutățile şi minciunile, toate amărăciunile şi durerile, cum 
am mers și cum trebuie să mergem înainte. 

In acești XV ani două chestiuni au predominat întreaga 
viață pe care am trăit-o : 1) naționalizarea tuturor instituțiunilor 
și mài cu seamă a şcoalei şi bisericii, pentru ca ele toate să slu- 
jească la creşterea demnității și conștiinței naţionale şi cetățe- 
neşti a tuturor locuitorilor acestei ţări, dar mai cu seamă a Mol- 
dovenilor de aci ; 2) rezolvarea chestiunii agrare pentru a asi- 
gura putinţa de îndestulare a populației sătești. 

Cu multe greutăți, amărăciuni, scăderi, greșeli și neajun- 
suri — s'a dus lupta și munca pentru împlinirea cât mai bună 
-a acestor mari şi fundamentale idei. 

Trecutul și nepregătireă apasă asupra noastră, slăbiciuni o- 
menești, timpuri grele, neîncredere în noi şi în puterile noastre, 
pe de o parte şi vrăjmășii pe de altă parte. 

O sută de ani de viaţă subjugată, de lipsă de știință de- 
carte, de absolutism, de lipsă de educaţie politică, apăsarea a-. 
supra sufletelor a diferitelor. frânturi de doctrine, aduse de di- 
ferite vânturi, otrăvirile elaborate de descompunerea unui imperiu, 
ale unui răsboiu cum ma mai fost în omenire, ale unei revoluții 
mult întârziate şi degenerate în măcel şi tiranie, — toate acestea- 
nu constituiau elemente. prielnice pentru desvoltarea unei vieţi per- 
fect normală, pentru o acțiune, coordonată și fecundă. Această- 
grea moștenire nu este încă epuizată, nu este încă distrusă. 

. Jar vrăjmașşii — cu vechea speranță de intrigă şi acţiune, 
din primul moment ne-au pus toate piedicile şi au întrebuințat 
tot ce au putut pentru a ne opri, a ne răsturna depe calea ho- 
tărită de cultura națională și de împroprietărire. — Intriga şi 
minciuna, sămănare de neîncredere în noi şi între noi, linguşirea 
și atacul, acuzări pentru păcate reale, dar și mai au seamă pen- 
tru păcate imaginare. -- Eram declarați trădători fie a doc- 
trinelor albe fie roșii, eram declarați că urmărim numai scopuri 
materialiste şi meschine, eram declarați ca netoleranți şi răi — 
noi Românii în Basarabia — cei mai toleranți dintre neamurile 
omeneşti. 

Și totuşi s'a mers pe calea noastră. — Până la 27 No- 
embrie 1919, întreg aparatul de Stat a fost naționalizat : admi- 
nistrația, poliția, poşta, telegramele, telefoanele, vămile, adminis- 
trația financiară, căile ferate, biserica, şcolile, organizațiile sa- 
nitare, comerciale și instituțiile bancare, cooperativele, organiza- 
fiile muncitoreşti, creditul, etc. De atunci ele au suferit multe, 
dese, poate prea multe şi prea dese, schimbări şi îmbunătăţiri — 
dar în esență principiul a rămas acelaş: renaționalizarea în servi- 
ciul populației locale româneşti și unificarea. 

Tot de atunci a început organizarea vieții politice, care a 
evoluat treptat și s'a încadrat în viața politică unitară a ţării 
întregi, fiecare partid având organizăţiile sale locale în Basara- 
bia. — Cu toate scăderile inerente vieţii politice din lumea în- 
treagă și mai cu seamă a celei de după răsboiu, cu toate scăde-- 

rile speciale ale vieții noastre politice, organizațiile de partide 
-în Basarabia au avut o imensă importanță pentru desvoltarea 
conștiinței naționale și cetățenești, pentru educația politică a ma- 
sselor, pentru solidarizărea, acordarea și unificarea intereselor lo- 
-cale de orice natură — cu interesele generale ale ţării întregi — 
din care face parte integrantă Basarabia. 

Chestia agrară s'a rezolvat măi încet și mai greu. 

Impărțirea pământurilor pe teren, liguidarea tuturor litigii- 
lor, încadrarea intereselor agricultorilor în cadre normale și in- 
stituțiuni corespunzătoare — au cerut mult timp. 

Evident, naționalizarea tuturor instituțiilor din Basarabia, 
punerea lor la dispoziția populației românești, naționalizarea 
şcoalei, bisericii şi a vieţii politice obşteşti, n'a dat încă în 15 ani 
tot randamentul ; ele nau fost şi nu sunt încă folosite de popu- 
lație în măsura în care ar fi trebuit şi vor trebui să fie folosite 
pentru binele ei. — Reforma agrară, foarte grea şi foarte deli- 
cată problemă, ma dat şi nu putea da în 15 ani — toate rezul- 
iâtele dorite, 

Trebue să ştim însă, că aceia ce sa făcut și bine s'a făcut 
în viața națională, politică şi socială în Basarabia, na fost fă- 
cut pentru o perioadă scurtă — ci pentru vecinicie ; iar 15 ani 
în viața unui om este o perioadă scurtă, iar pentru un popor ex- 
cesiv de mică pentru a da judecăți definitive asupra rezultatelor. 

Evident, viața Basarabiei este acum mai strâns legată de 
viața întregii țări şi ca a [ării întregi este în adâncă suferință 
în ultimii ani. Toată lumea suferă, toată lumea acuză, — Toată 
lumea îşi amintește de timpurile patriarhale de altă dată. Toată 
lumea dă vina pe criza mondială, pe criza maâterială şi morală 
de după răsboi. 

Pe lângă aceasta nu putem să uităm nici un moment că a- 
vem granița la Nistru. Cine se uită pe hartă şi vede rămăşi- 
ele vechilor cetăți dela Hotin, Soroca, Tighina, Cetatea-Albă, tre- 
bue să-și dea seama că nu din senin au fost ele așezate de stră- 
moșii noștri acolo. Le-au pus ca hotare de apărare împotriva 
invaziilor sălbatice. şi prădaâlnice dela răsărit. — De acolo ne-au 
venit marile năvăliri, ale Ostrogoților, Vizigoților, Hunilor, Gepi- 
ilor, Pecenegilor, Cumanilor, Tătarilor și Turcilor., — Acum un 

secol de âcolo a venit invăzia imperialismului rusesc, de care am: 
scăpat acum 15 ani. 

Invazia dela 1812 sa făcut ascunzându-se sub forma creş- 
tinismului ortodox şi pentru apărarea Sf. Cruci şi a Sf. Mor- 
mânt. — Acum spionii şi curierii de peste Nistru vin cu steagul” 
roşu pentru distrugerea creștinismului, religiei şi Sf. Cruci, în- 
realitate pentru a ne face din nou robi ai dictaturii rusești. 

Inainte vroiau să ne mănânce cu sos ortodox creștin, acum 
cu sos roșu marxist. — Inainte ne puneau să ne închinăm  Impă- 
ratului alb şi moaștelor dela Kiev şi Moscova, acum vor să ne 
pue să ne închinăm Impăratului roș şi moaștelor lui Lenin. 

Unde este ieșirea, unde este scăpareă ? — Care este drumul 
de urmat ? - 

W'am arătat mai sus, cum umiliți și răzlețiți, modești și ui-- 
taţi prin diferitele colțuri, moldovenii din Basarabia, în timpul 
celui mai mare răsboiu şi a celei mai mari revoluții, — deodată 
au apărut la suprafață, de odată unanim au proclamat drepturile. . 
lor naționale şi drepturile țărănimii la pământ ; toți din diferite 
părți, toți s'au unit, s'au organizat, s'au constituit ; au proclamat 
ruperea de Rusia, Unirea. — N'aveau forțe materiale, aveau însă 
încrederea în dreptatea lor şi în puterea dreptății lor şi-au is- 
butit numai prin credință şi unire. 

Vă aduceți aminte cei care ați fost în Ianuarie 1918, în. 
Chişinău, de soldaţii aceia din divizia XI-a a Generalului Broş- 
teanu, care intrau în oraş. — N'aveau cine ştie ce îmbrăcăminte, 
cine știe ce armament, cine ştie ce echipament; aveau însă şi ei o. 
adâncă credință în dreptatea neamului românesc, o adâncă încre- 
dere în isbânda finală a idealulai lor — și au reușit. 

Drumul nostru de urmat în viitor este arătat de aceste ex- 
emple: credința, ridicarea conștiinţii culturii şi încrederii în sine- 
a întregii românimi. Prin unire cât mai strânsă, cât mai frățeas- 
că şi cât mai tare vom învinge şi stafiile din trecut şi criza eco-- 
nomică şi morală şi pericolele din afară. 

Trăiască unirea tuturor Românilor. 


Dr. P. Cazacu 

Fizionomia socială şi politică a Sf. Ţării. 


Unii afirmă şi astăzi că Sf. Ţării n'a avut 
rolul, pe care i-l atribue membrii lui. Ba se mai 
găsesc şi de acei, cari spun că nici de actul Uni- 
rii ma fost nevoie, căci armata română ocupa 
Basarabia şi altfel atunci mergeau lucrurile -aci 
în Basarabia. 

Având toată admiraţia şi recunoştinţa față 
de armata noastră care şi-a făcut cu prisosinţă 
datoria, vom încerca să analizăm sufletul şi fi- 
zionomia politică a Sf. Ţării şi să dovedim că, 
readucerea Basarabiei la patria mumă a făcut-o Sf. Ţării, acel or- 
gan viu, creat din nevoia poporului din Basarabia de a-şi croi sin- 
gur soarta cu voia lui Dumnezeu. 

Poporul din Basarabia în anul 1917, fiind eliberat de cătuşe 
s'a trezit într'o situaţie nouă, a simţit nevoia de a fi condus şi na- 
tural era ca să-şi creeze un organ nou pentru conducere. Aşa s'a 
născut Sf. Ţării. 

După cum am mai spus-o şi altă dată, ideia organizării Sf. 
Ţării s'a născut în redacţia „Cuvântul Moldovenesc“ — singura can- 
delă de lumină a culturii moldoveneşti pentru popor pe acele vre- 
muri. Acolo s'a născut şi partidul naţional moldovenesc, care a fost 
reprezentat în Sf. Țării şi care a lucrat mult pentru organizarea lui 
şi pentru Unire. 

Din cuvântarea D-lui Halippa la deschiderea Sf. Ţării reesă 
acest adevăr. 

D-l Halippa vede în partidul naţional moldovenesc întrupate 
toate aspiraţiunile naţionale ale Neamului moldovenesc, prin parti- 
dul naţional înfăţişam pe atunci Națiunea moldovenească. 

Deasemeni în cuvântarea sa afirmă că partidul moldovenesc 
a contribuit prin propoganda făcută între Prut şi Nistru la  pilirea 
lanțurilor de robie a moldovenilor, că partidul naţional a tăiat ob- 
loanele de fer ale temniţei, în care gemea Neamul nostru şi deci 

are o mare parte de merit la eliberarea Basarabiei. Mai departe 
spune „numai prin naţionalizarea vieţii singuraticelor popoare şi 
prin federalizarea ţărilor se va putea menţine şi marea republică 
rusească“, 

Vreau să vă dovedesc şi faptul că ideia organizării Sf. Ţării 
s'a născut în redacţia „Cuvântul Moldovenesc“ şi voi cita un pa- 
saj din cuvântarea D-lui Harea, reprezentantul acestei gazete, care 
zice: „dacă „Cuvântul Moldovenesc“ a spus până azi că ne trebue 
un sfat al ţării, care să ne cărmuiască, apoi de azi înainte vom 
cere muncă dela deputaţi“. 

Din cuvântarea inimosului Halippa reese că partidul naţional 
moldovenesc a întâmpinat multe greutăţi în organizarea Sf. Ţării şi 
ca să ne dăm seama de toate greutăţile şi mai cu seamă de cau- 
zele lor, să facem întăi o analiză asupra stării de spirit în întreaga 
Basarabie înainte de revoluţia rusă. 

Ţărănimea toată cu cei 70%, moldoveni zăceau într'o igno- 
ranță de neadmis în veacul nostru: peste 90%/, anatalbeţi, iar cei 
vreo 10 la sută ştiau numai a se iscăli şi prin aceasta a întra în 
felurite încurcături, iscălind poliţe şi denunţuri, etc. Excepţii făceau 
numai coloniile germane şi franceze de prin sudul Basarabiei, unde, 
fiind şcoli naţionale, lucrurile stăteau mult mai bine. Toată ţărăni- 
mea Basarabiei, fără conştiinţă naţională bine determinată, era păt- 
runsă de sete nebună de pământ. Lipsa cantităţii suficiente de pă- 
mânt o credeau cauza tuturor nenorocirilor. Cu toate aceastea foarte 
mulţi din ei nu prea stăteau mult la gânduri de a-şi vinde chiar 
răzăşiile, părticică cu particică, sub diferite motive, mai deseori pen- 
tru a-şi înmormânta părinții, sau rudele, după toată datinile stră- 
moşeşti. Pământul vândut se cumpăra de către cei mai harnici şi 
astfel s'au format prin toate satele două categorii de ţărani: gospo- 
dari mai cuprinşi cu dare de mână şi alt grup, cel mai mare, fără 
pământ sau cu foarte puţin pământ, cu totul insuficient pentru gos- 
podăria lor. Aceştia munceau la boeri: iarna luau bani pentru 
munca ce trebuiau s'o facă vara şi cum psihologia omului aşa este 
că bine îi pare când împrumută şi foarte rău îi pare când trebue 
să plătească, s'a ajuns la rezultatul trist: raporturile dintre boeri şi 
țărani erau ca dela creditori la debitori, deci nu prea prieteneşti. 

Aparatul funciar administrativ fiind pe la sate mult mai simplu 
ca astăzi, se alegeau sborcici dintre ei, care adunau dările, primarul 

-ales tot dintre ei cu atribuţii foarte mărginite, învăţători fiind numai 
în rare sate câte unul sau cel mult doi, aproape toată conducerea 
satului rămânea preotului, care, cu drept cuvânt, era cel mai mare 
în sat şi conducea de fapt, afară de cazurile excepţionale, când 
preotul prin pasivitate sau prin incapacitate nu putea conduce. 

Insă sistemul de a se lua dela ţărani plată pentru servicii 
religioase (pe atunci numai parohiile cele mai sărace aveau leafă 
dela Sinod ca un ajutor) împedica bunele raporturi între păstori 
şi păstoriţi, Dacă mai adăugăm că toate bisericile aveau cel puţin 
-33 desetini de pământ bisericesc (unele aveau şi peste o sută) spre 
folosinţa clerului, la care pământ râvneau ţăranii însetaţi de pă- 
mânt, apoi vom înţălege foarte bine raporturile Ingres ce de- 
seori existau între ţărani şi preoţi. 

Afară de aceasta toată pătura mai cultă dela sate, aşa numită 
„intelighenţia“, se recruta din absolvenţii şcoalelor secundare ruse- 
“şti, care aveau un talent deosebit de a îndepărta sufletele elevilor 
de sufletul ţăranului, care era numit „mujic* şi considerat ca ne- 
-ghiob, prost, sălbatic. Cuvintele „mujic*“ şi „moldovan“ erau sino- 
nime şi se întrebuinţau deseori între elevi, ba şi de profesori chiar, 
drept cuvinte de ocară. 

Cine din elevii acestor şcoli mirosea măcar o clasă sau două 
-a şcoalelor secundare, venind la ţară, se ţinea departe de popor. 

Astfel se formau cele două pături la ţară: țăranii şi un mic 
număr de aşa zisa „inteleghenţia“, înclusiv şi preoţi, în majoritate 
străină cu totul de popor, fără a fi destul de cultă, ca să poată 
pricepe sufletul poporului, din care cauză între aceste două pături 
-a existat întotdeauna o prăpastie. 

Oraşele, în cel mai mare număr cu totul înstrăinate, afară de 
“suburbii, cari şi azi sunt locuite în majoritate de moldoveni, erau 
locuite de negustori, în mare parte străini, din boerii, cari trăiau în 
oraşe numai iarna — toţi străini: Greci, Armeni, Ruși, şi rusificaţi 
-şi foarte puţini moldoveni. Mai locuiau sigur şi funcţionari, din care 
cei superiori totdeauna ruşi, iar din cei inferiori ruşi şi rusificaţi. 
Toate oraşele aveau-şi un număr mare de militari, poliţie orăşe- 
nească, poliţia statului — jandarmi şi it secretă — toţi dacă 
nu ruşi, numai decât rusificaţi. 

Jandarmii şi poliţia 'purtau fişa tuturor, în care numai decât se 
“semna — blagonadejdnâi (credincios ţarului) sau neblagonadejdnâi 


41 


234 VIAŢA BASARABIEI 


(necredincios). Era suficient să primeşti scrisori din străinătate (care 
toate se cenzurau), sau reviste şi jurnale mai democratice, ca să fii: 
pus la îndoială. Prin trenuri, prin restaurante, întotdeauna vedeai: 
agenţi ai siguranţei, cari raportau şi te urmăreau pretutindeni, dacă 
aveai nenorocirea să fii notat ca neblagonadejdnâi. Aşa stau lucru- 
rile până la 1905, anul trezirii naționalităților din Rusia, când s'a. 
trezit o pleiadă de tineri moldoveni, studenţi de prin univesităţile ru- 
seşti, cari şi-au dat seamă că au o datorie faţă de poporul dim. 
care au eşit şi-au început destul de timid, căci puţini erau, dar cu. 
tot riscul au început a se' organiza, a scrie..... au urmat arestări, 
surghiuniri, ca de ex. Pelivan, Arhimandritul Gurie şi alţii. 

Poporul dela țară nici atunci mau  înţăles şi nu s'a trezit din. 
somnul lui de moarte, în care îl adânciră barbarii lui tirani, rămă- 
nând numai cu acelaş dor de a vorbi dulcea vorbă strămoşească în 
casă, a o asculta în biserică cu multă plăcere şi a căsca, auzind 
rugăciunile cântate şi citite în limba slavă, pe care n'o  înțălegeau. 
nici ruşii, iar nici decum moldovenii. Clerului i se plătea mult mai- 
bine pentru serviciile religioase făcute în limba moldovenească. De- 
seori am auzit fraze „apoi mai bine vând ceva şi plătesc numai 
să-l prohodească moldoveneşte“, 

In pătura ţărănească dragostea pentru limba moldovenească: 
nici odată n'a fost stinsă, conştiinţa naţională însă, din cauza lipsei 
de cultură, nu s'a putut forma. Cu totul altfel se prezentau lucrurile - 
la pătura cultă moldovenească. Aceştia formau două categorii din. 
punct de vedere naţional — o pătură naționalistă, ridicată din tine- 
retul de prin şcoli şi universităţi, ca: Pelivan, Halippa, Murafa, Ho- 
dorogea şi alţii, împreună cu mai mulţi boeri moldoveni ca: Stro-. 
escu, Gore, Herţa, Gavriliţa, Dicescu, Alexandri şi alții, cari alcă- 
tuesc mai târziu un partid național moldovenesc şi o altă grupă,. 
cari cuprindea elementele naţionaliste mai înstrăinate. 

Această grupă se subîmpărțea în alte două: democratică şi 
conservatoare.  Democraţii erau încadraţi în partide politice demo- 
cratice ruse (social-revoluţionar, soc. democrat, soc. poporan, etc.),. 
Cum erau de ex. Inculeţ, Erhan, Cotoros, Buzdugan şi alţii. Con- 
servatorii, sau, mai bine zis, indeferenţii până la revoluţie sigur că 
erau mulţi. După revoluţie ei au rămas în majoritate tot indeferenţi,. 
necrezând în trăinicia revoluţiei, susţinând cu totul platonic ţarismul,. 

fără însă a risca nimic pe sprijinul acestui regim. Unii se scăldau în» 
două ape, aşteptând cine va învinge. 

Când ne întâlneam cu ei şi ne luam de vorbă, invitându-i să 
se alăture de noi, numeau mişcarea noastră păpuşărie. „Mai bine“, 
ziceau ei, „aţi sprijini voi, moldovenii, regimul vechi şi v'aţi lupta- 
cu ticăloşia aceasta de revoluţie, care totuşi la urmă va fi stinsă şi- 
veţi vedea voi atunci ce-ţi păţi.” 

Câteva cuvinte despre evrei, Dânşii aveau partidul proletaria- 
tului evreu „Bund“ şi mulţi din ei formau majoritatea. partidelor 
democratice, de care am vorbit mai sus. Mi-a făcut impresia că ev- 
reii democrați erau mult mai bine cunoscători ai programelor, contrar 
de cum se prezentau moldovenii din acele partide. Pe ai noştrii îi 
mâna altceva să se înscrie în acele partide, şi anume dorinţa de a 
elibera prin revoluţie pe moldoveni. Aceştia, fiind contra regimului. 
vechi, ne-au dat mare ajutor în organizarea congreselor, în propa- 
ganda la ţară, chiar în organizarea Sf. Ţării. Lozinca „Pământ şi 
voie“ o susțineau de minune, ca şi şcoala moldovenească pentru 
moldoveni. Starea de spirit a democraţilor o vedem f, bine caracte- 
rizată în cuvântarea D-lui Halippa, unde spune: „acum 8 luni, când: 
la noi toţi şovăiau, când toţi se scăldau în apele unui internaţiona= 
lizm bolnăvicios provocat de revoluţia rusă, noi, adică partidul na- 
tional moldovenesc, am fost aceia care am ridicat mai întâi steagul- 
naţional, călăuziţi de ideia de patrie“. | 

Aproape toţi tinerii, de care vorbeşte dl. Halippa, rând pe- 
rând „s'au găsit pe sine“, cum f. bine a zis dl. Pelivan, vechi lup- 
tător şi mare naţionalist, în cuvântarea sa din ziua deschiderii Sf, 
Ţării şi mulţi din ei ne-au dat tot concursul în organizarea şi lucră- 
rile Sf. Ţării. 

Aşa erau spiritele din punct de vedere politic la pătura cultă 
în momentul descihiderii Sf. Ţării, iar în ce priveşte spiritele dela. 
țară, după cum am spus mai sus, ţăranii dornici de pământ, au 
îmbrăţişat lozinca „Pământ şi voe“ şi împinşi de soldaţii ruşi, ce 
fugeau de pe front, se dădeau  devastărilor, repetau şi ei; „apoi. 
toate acareturile şi averile boereşti sunt făcute cu sudoarea noastră, . 
să le luăm“. La întrebarea dece dau foc caselor, răspundeau: „apoi. 
să ardem cuibul şobolanilor de boeri, ca să nu mai vie înapoi.. 
Ducă-se de unde au venit, că pământul e al nostru celor ce-l mun=- 

cim“. Preoţii, învățătorii şi gospodarii mai buni erau ameninţaţi de 
țărani că, după ce vor termina cu boerii, vor începe cu dânşii“. 

Acest spirit anarhic domnea când s'a deschis Sf. Ţării alcă- 
tuit din reprezentanţii tuturor naționalităților şi organizaţiilor. Ca să 
ne dăm seama şi mai bine de fizionomia Sf. Ţării, dau mai jos 
tabloul cu numărul reprezentanţilor pe naţionalităţi şi organi- 
zaţii. Militarii 36, aleşi de 900 militari în congresul din 20 Oct. de 
pe toate fronturile. In aceste lucrări s'au distins mulţi ofițeri şi sol- 
daţi: Crihan, Cazacliu Gr., Cazacliu Vlad, Pântea, Pascaluţa şi alţii. 
Acest congres a votat şi autonomia teritorială şi naţională a Basa- 
rabiei şi a hotărât organizarea Sf. "Ţării, alegând din rândul lor pe 
V. Ţanţu, învăţător, ca preşedinte al biroului de organizaţie. 

Sf. gubernial al ţăranilor a fost reprezentat de 31 delegați. 
Partidul naţional moldovenesc —— 4. Societatea culturală moldove- 
nească — 1, asociaţ. profes. învăţ. — 2, preoțimea — 1, uniunea 
cooperativilor — 3, liga culturală a femeilor — 1, soc. renaşterea 
studenţ. moldoveni din Odessa — 1, Ucrainenii — 8, Invăţ. Ucra- 
ineni — 1, Nemţi — 2, Poloneji — 1, Greci — 1, Bulgaro-Găgă- 
uți — 4, Zemstva Gubernială — 1, Zemstva ținutului — 1, Duma 
oraş. — 1, Duma din Orheiu — 1, căile ferate —- 3, Bundul isra- 
ilit — 7, Societ. poporană — 1, social democrat — 1, societ. re- 
vol. — 1, transnistrieni — 2. 

După cum vedem s'a avut grijă să fie reprezentate toate na- 
ţionalităţile, toate clasele sociale, toate organele politice profesionale 
şi culturale, deci este un organ eminamente democratic, născut în 
Basarabia, în majoritate democratică, deputaţii fiind aleşi de con- 
gresele respective, cari toate au scos şi hotărârea „autonomia na- 
țională şi teritorială a Basarabiei şi organizarea Sf. Ţării“. 

Deasemeni s'a ţinut să fie moldoveni 70%/ după statistica ofi- 
cială rusă. 

Dela 21 Noembrie şi până în ziua de 6 Decembrie s'a făcut 
validarea mandatelor deputaţilor şi s'au format 3 grupuri politice:. 
Blocul moldovenesc în majoritate, part. tàr. mai puţin numeros şi 
minoritarii, cari în unele chestiuni votau cu blocul moldovenesc, în 
altele cu ţărăniştii, după împrejurări şi chestii, — dar toţi erau 
pentru reforma agrară şi vot universal, cu deosebiri aproape funda- 
mentale în chestia agrară. Pe când blocul moldovenesc susţinea că 

pământul să fie expropriat cu plată, lăsând şi proprietarilor o cotă 
de 100 ha., ţărăniştii cereau expropriere totală şi fără plată. 

In ziua de 6 Decembrie s'a proclamat Basarabia republică 
moldovenească în federaţie cu republ. rusă, după cum cereau toate 
organizaţiile de atunci (aproape toţi mai sperau încă că republica 
rusă federativă se va întemeia şi bolşevizmul va fi învins, Vranghel, 
Denichin au încercat a readuce la monarhie, dar, lucrând tot cu ură 
şi răsbunare şi fără sentiment natural, n'a avut succesul aşteptat, din 
contra, a contribuit mai mult la succesul lui Lenin, care, tot adân- 
cind revoluţia, a progresat bolşevizmul cu paşi gigantici, tot odată 
întinzându-se şi anarhia în Rusia). Deşi la noi s'au format regimente 
moldoveneşti şi cohorte, în frunte cu inimosul A. Crihan, totuşi a- 
cestea erau insuficiente în comparaţie cu puhoiul de soldaţi, ce fu- 
geau de pe front, devastând fără milă pe proprietari. In fiecare ceas 
soseau veşti din întreaga Basarabie tot mai triste. Astfel rând pe 
rând elementele cele mai democratice, ce sperau într'o. Rusie de- 
mocratică federativă, pierdeau această încredere, pătrunzându-i ideia 
că numai o armată bine organizată şi disciplinată ne va scăpa de- 
dezastru. Unii, mai cu seamă minoritățile, se gândeau la Poloneji, 
ła Ucraineni, din cari însă şi unii şi alţii aveau de lucru în statele- 
lor tinere, unde aveau de furcă cu aceiaşi soldaţi ruşi. 

Numai blocul moldovenesc s'a gândit deodată la armata ro- 
mână şi la voluntarii transilvăneni din Kiev, despre care ar trebui 
de vorbit altă dată, precum şi despre toţi frații nebasarabeni, cari 
ne-au ajutat mult: ca Ghibu, Tofan, Cioflec şi alţii. Mare rezistenţă, 
s'a întâmpinat din partea evreilor şi minoritarilor bulgaro-găgăuţi. 
In persoana lui Misircov s'a lansat de către aceşti din urmă ideia 
deslipirii lor de republica moldovenească, formând republ. bulgaro- 
găgăuză. N'a fost susţinut D-1 Misircov nici de taţi ceilalţi delegaţi. 
ai bulgaro-găgăuzilor, nu mai vorbim de restul deputaţilor. Drept 
culme soldaţii bolşevici, întorcându-se depe front, s'au organizat în 
Basarabia în. „front otdel“, un adevărat sovet bolşevic, sub condu- 
cerea lui Perper. 

In fiecare dimineaţă pe pereţii caselor şi gardurilor din oraşul 
nostru se găseau ordonanţele „front: otdelului“. 

Cred că din cele spuse până în prezent nu ne îndoim că fi-. 
zionomia Sf. Ţării să caracterizează printr'un spirit democratic cu, 
lozincile : vot universal, reforma agrară, autonomia naţională şi te-. 

ritorială a Basarabiei, Sunt caracteristice în această privinţă cuvin- 
tele din cuvântările reprezentanţilor în Sf. ţării cu ocazia deschide- 
rii lui. Păr. Andronic în biserică zice că se începe alcătuirea vie- 
ţii noastre după aşezământul nou cu cârmuirea de sine şi pe limba 
norodului moldovenesc ; mai departe spune, că se cuvine a pune 
toată silinţa ca numai decât să dobândim drepturile noastre. 

D-1 preşedinte I. Inculeţ, ca fiind înscris în Partidul socialist- 
“revoluţionar, apăra lozinca „pământ şi voie“, egalitatea între naţiuni 
şi lupta în contra anarhiei. Cotoros, reprezentantul comitetului os- 
tăşesc moldovenesc, îndemna Sf. Ţării a se lupta cu anarhia lui 
Lenin, păstrând lozincile „pământ şi voie“. 

Schmit, primarul oraşului, îndemna la lupta cu anarhia şi la fe- 
delarizarea cu Rusia. V, Ţanţu, preşedintele biroului de organi- 
zare al Sf. ţării, exprima bucuria că vede înfăptuită dorinţa ostaşi- 
lor depe front, care a hotărât în Congresul din 20/X organizarea 
Si. Ţării şi adaugă „vă dăm cârma Dv. deputaţilor să duceţi lun- 
trea ţării noastre acolo, unde doresc şi aşteaptă adevărații ei fii“. 
D-l Luţenco, împuternicitul Radei ucrainene soldăţeşti din Odessa, 
„critică centralismul țarist al lui Kerenschi, vorbeşte despre suferin. 
țele ucrainenilor, despre legătura Ucrainei cu Moldova şi adaugă: 
trebue să ne organizăm, să ne întărim, să alcătuim armate naţio- 
nale, căci numai astfel vom fi luaţi în seamă. Rusia, care tot dă 
îndărăt, ca racul, poate fi scăpată numai prin federalizarea popoa- 
Telor naţionaliste“. D-1 Luzghin, în numele organizaţiilor judecăto- 
reşti, vorbeşte despre importanţa Sf. ţării, îi sfătueşte să păşească 
“pe calea legii şi-i îndeamnă să lucreze pentru trezirea sentimentu- 
lui iubirii de Patrie, care astăzi nu este aproape de loc cunoscut 
“spre nenorocire, în Rusia, 

D-l Cogan, în numele socialiştilor, declară că partidul său a 
primit în al doilea congres al său rezoluţia despre autonomia na- 
ţională şi teritorială a Basarabiei. 

D-na Grinfeld, din partea partidului soc. democr,, spune că în 
Rusia ţaristă cele mai asuprite popoare au fost moldovenii şi evreii, 
“dar,ca să rămâe roadele revoluţiei, trebuie luptat pentru Rusia de- 
mocratică unită. Minoritarii: Bulgari, Găgăuţi, Poloni şi Ucraineni, 
salută Sf. Ţării, rugând să pătreze libertatea minoritarilor. Din par- 
“tea presei din Basarabia vorbeşte D-l Gherman, îndemnând la lucru 

în înţălegere cu toate popoarele din Rusia pe principii democratice 
şi libertatea presei, 

Deci, cum din toate cuvântările reprezentanţilor nimeni nu era 
-pentru mişcarea lui Lenin, din contra toţi sperau ca prin Sfatul Ţării 
să scape de anarhia semănată şi condusă de Lenin, între deputaţii 
Sf. Ţării a existat în tot timpul desbaterilor o coordonare în lucru, 
Fiecare era liber să spună, dar sigur numai privitor la chestia ce 
se desbătea. Acei cari întrerupeau imediat erau puşi la loc de 
preşedintele, care prin calmu-i caracteristic se bucura de autori- 
tate. Convingerile se respectau, toate chestiunile se desbăteau în 

- prealabil la şedinţele, grupărilor, având fiecare din ele cameră sepa- 
rată. Dacă îndrăznea să vină cineva din gruparea ţărănistă la şe- 
dinţa blocului, imediat era îndepărtat şi invers, Hotărîrile grupărilor 
le aduceau „leaderii“ fiecărei grupări la desbaterea şedinţei, unde 
„se vota toată chestiunea. 

Nu se punea nici o chestie prin surprindere. Toţi duceau o 
viaţă modestă la şedinţa, chiar în timpurile „Front-Otdelului” lui 
Lenin, când viaţa fiecărui din noi era în pericol. Absentau numai 
acei, cari aveau vre-o delegaţie în afară de oraş sau în comisii cu 
sediul în aceiaşi clădire. 

La vot se prezentau toţi membrii Comisiilor. Din prima zi a acti- 
vităţii Sf. Ţării, acest organ de conducere, născut în timpul revolu- 
ţiei, mai mult chiar în timpul anarhiei, format din deputaţi fără mul- 
tă experienţă în politică, a dat dovadă de solidaritate exemplară, 
cum a fost de ex. votarea Preşedintelui în unanimitate prin vot secret. 

Majoritatea membrilor Sf. Ţării, fiind părtaşi ai ideilor din prog- 
ramele partidelor democratice, erau fireşte şi pentru libertatea naţio- 
nală, şcoală şi biserică naţională. 

Fiind reprezentate toate naţionalităţile din Basarabia în Sf. 
Ţării, implicit s'a admis şi libera desvoltare a tuturor naționalități- 
lor, totuşi am întâmpinat greutăţi mai ales dela Ucraineni. Prin luna 
lulie rada Ucraineană din Kiev a invitat telegrafic prin zemstva gu- 
„bernială pe Comisarul gubernial al Basarabiei, D-l Vlad. Kristi, să 
ia parte la sfatul comisarilor Ucraineni, ceia ce însemna că rada so- 
coteşte Basarabia -ca o parte a Ucrainei. 

D-1 Kristi, împreună cu delegaţii tuturor organizaţiilor depe 
atunci a Basarabiei, au protestat contra înglobării Basarabiei în Uc- 
taina. yi . 

D-l Kristi a ţinut în continuu puterea gubernială până în ziua 
desehiderii Sf. Ţării, când a predat puterea Sf. Ţării prin procesul 
verbal No. 1. 

Telegrama Ucrainei ne-a pus pe toți la lucru, s'au făcut mai: 
multe Congrese, cari toate au votat autonomia Basarabiei, s'a gră- 
bit şi congresul militar din 20 Octombrie, care, după cum am spus 
mai sus, a pus bază Sf. Ţării. 

Ca să ne dăm mai bine seama de fizionomia Sf. Ţării trebue- 
numai decât să citim cuvântarea D-lui Pelivan, reprezentantul par- 
tidului naţional din Bolgrad, rostită în ziua deschiderii Sf, Ţării, a. 
Mitropolitului Gurie pe atunci Arhimandrit, a D-lui Buzdugan, a D- ` 
lui Bogos actualmente primar al oraşului Chişinău, atunci delegatul 
Comisariatului militar moldovenesc. 

Acestea sunt cuvântări în care să cristalizează sentimentul na- 
țional al deputaţilor Sf. Ţării încă din ziua deschiderii acestui Sfat. 

Aceşti oratori au fost ovaţionaţi de întregul public asistent. 
Deasemenea a fost ovaţionat şi corul părintelui Berezovschi, care a 
cântat „Pe al Nostru Steag e scris Unire“ şi „Deşteaptă-te, Ro- 
mane“. (In ziua deschiderii Sfatului Ţării”), 

Deci vedem sentimentul naţional atât de pronunţat în cuvân- 
tările reprezentanţilor blocului moldovenesc, din care unii au pre- 
conizat chiar idealul tuturor Românilor, deci nu se mai poate spune 
că Unirea a fost făcută prin surprindere, cum susţin unii, deasemeni 
nici publicul, nici reprezentanţii minoritarilor, care au asistat la toate 
manifestaţiile naţionale ale Românilor din blocul moldovenesc, mau 
făcut nici o obstrucţie, toți au rămas să lucreze mai departe cu noi 
în „Sfatul Țării, deci ne au înţeles sentimentele noastre şi ne-au 
respectat convingerile. 

E drept că toţi membrii „Sfatului Ţării“, conştienţi de impor- 
tanța timpului, au făcut totul pentru trezirea conştiinţei naţionale în 
ceilalţi, care încă nu ajunsese la aceasta. Inimosul I, Pelivan, care 
fiind un naţionalist adânc covins, cu o cultură naţională vastă, ce 
se vede foarte bine chiar din expunerea trecutului nostru politic, 
naţional şi cultural, în cuvântarea sa din deschiderea „Sfatului Ţă- 
rii“, a contribuit enorm la trezirea conştiinţei naţionale în tinerii mol- 
doveni mai puţin cunoscători ai trecutului nostru. Toți îi admiram 
conştiinţa şi sufletul lui pur românesc şi dacă n'a fost el ales ca 
preşedinte a fost cauza spiritului opoziţionist al minoritarilor, care 

nu-l prea mistuiau pe marele naţionalist I. -Pelivan, temându-se că 
nu vor avea dorita şi aşteptata libertate. 

S'a ales l. Inculeţ, care se bucura de mai multă încredere şi 
din partea minoritarilor şi mai cu seamă din partea “partidelor din 
stânga. 

In tot timpul lucrării „Sfatului. Ţării“ am admirat calmul, 
hotărârea şi tactul D lui Preşedinte, deasemeni am constatat la ţă- 
ranii-deputaţi mult bun simţ, logică sănătoasă, hotărâre neclintită 
în. chestia exproprierii, cu condiţia însă ca țăranul să rămână pro- 
prietar, nu în comun, cum se practica în Rusia chiar şi în trecut, 
deci iarăşi contra comunismului din Rusia. 

„Cât umor şi câtă vervă, cât spirit s'a văzut la deputatul Moş 
lon Codreanu, țăran din jud. Soroca. 

Nu pot termina, fără a spune câteva cuvinte despre d-l Stere, 
om cu o cultură vastă, om cu o mare dragoste pentru neam, om 
care a iubit mult Basarabia. Domnia Sa a fost proclamat ca depu- 
tat al „Sfatului Țării“ şi preşedinte de onoare imediat după Uni- 
rea Basarabiei. 

D-sa a avut mare rol în aducerea la bune sentimente pentru 
Unire a celora, cari se îndoieau că se vor păstra libertăţile după 
Unire. ' A y 

D-sa a asigurat pe toți că reforma agrară şi votul universal 
sunt hotărâte în principiu în Patria Mamă şi deci înfăptuirea lor e 
sigură, 

Faptul acesta a contribuit mult la temperarea . extremiştilor şi 
la faptul că cei ce se mai îndoiau încă să adereze la ideia Unirii. 

Astfel din toate cele expuse cred că suntem îndreptăţiţi să a- 
firmăm că „Sfatul Ţării“ a fost un organ în spiritul democratic şi 
naţional, un organ născut din totalitatea poporului basarabean în 
timpul când acest popor trebuia să-şi autodetermine soarta şi-a ex- 
pus prin Sfatul Ţării toate aspiraţiunile. Acest organ deci a avut 
tot dreptul să înfăptuiască Unirea, după cum a şi înfăptuit o. 


Dr. E. Alistar 
fost deputat al Sfatului Ţării 

DELA EXP. SOC. DE BELLE-ARTE DIN BASARABIA 


Portretul d-nei L. de Baillayre 


NOAPTE PE MARE. 


Sclipiri de raze, valuri de-argint, 

Un drum de lumină -- doruri ce mint, 
Noapte și lună, — vraje şi vis 

Născute c'an basme, în negrul abis. 


Cerul s'aprinde — cade o stea, 

O urmă de foc, — dispare şi ea. 

Un vis ce se naşte, plin de avint 
S'atinge de viață... şi caden mormânt. 


„Hotarul lui Halil Paşa” şi „cele 2 Ceasuri“ 


SCHIŢAREA UNEI PROBLEME DE GEOGRAFIE ISTORICĂ ŞI 
POLITICĂ MOLDOVENEASCĂ.!) 


"INTINDEREA TERITORIULUI TURCO-TATAR DIN BUGEAC 
PÂNĂ LA 1672. 


Etapele formărei teritoriale a ținutului po- 
litic care alcătuia stăpânirea turco-tataro dintre 
Nistru și Prut şi purta denumirea de Bugeac, 
ne sânt cunoscute încă numai cu Oarecare a- 
proximaţie și, de cele mai multe ori, nu din 
izvoare oficiale contimporane care să se refere 
direct la faptele de geografie politică ce s'au 
petrecut în acest ţinut, Întinderea și hotarele 
raelelor turcești şi ale teritoriului tătăresc din 
Bugeac le cunoaştem mai mult sau mai puţin 
exact din cronicele moldovenești și alte izvoare târzii, cu ajuto- 
rul cărora putem trasa mai sigur geografia politică a acestor te- 
ritorii numai pentru ultima perioadă a existenţei lor, şi anume 
“dela începutul sec. XVIII şi până la răpirea Basarabiei, 

In special, numai în linii generale, deocamdată se pot trasa 
primele etape ale formărei teritoriale a ținutului politic și etnic 
turco-tatar dintre Nistru și Prut, 

Raelele Chiliei şi Cetăţii Albe desigur s'au format, de fapt, 
chiar îndată după 1484, deoarece foarte curând (1503) după cu- 
cerirea acestor cetăţi, posesiunile turcești dela Nordul Dunărei 
cuprindeau „şi castelele Ak-Kirman, adică Cetatea Albă şi Chi- 
lia cu toate dependinţele lor.“ 2) Aceste „dependinţe“ nu puteau 


hartă se poate consulta ediția publicată în „Bul. Soc. de Geografie“ 
tomul 50 pe 1931. 

2) N. Iorga „Chilia şi Cetatea Albă“, p. 116—7. Eu unul, contrar 
părerilor istoricilor, cred că Cetatea Albă ma avut o raia locuită de 
“creştini, ci numai un domeniu urban, probabil destul de întins, 

fi decât raelele cetăților, evident; ce teritorii însă ocupau raelele 
la început şi cum au ajuns la întinderea lor de mai târziu, nu 

se știe încă. 

A In 1538 se formează raiaua Benderului, a cărei întindere 

pare să fi fost întotdeauna aceiași — între Botna de jos, Nistru,.. 
Bâcu de jos şi Valea Calinderului, 

Câmpiile din jurul Cetăţii Albe incă. dela ERI sec. 
al XVI-lea atraseră de peste Nistru grupuri de Tătari cu- 
noscuţi sub numele de „Bialogrodeni“. Teritoriul restrâns ocu-- 
pat la început de acești Tatari în preajma cetăţii sporeşte con- 
siderabil după 1568, când în Bugeac a fost strămutat un grup- 
însemnat de Tatari Nohai din regiunile dintre Don şi Volga. Li- 
mitele teritoriului ocupat acum de Tatari nu se pot încă stabili. 
cu preciziune. Se poate susţine totuşi, că în a doua jumătate a 
sec. XVI-lea stăpânirea moldovenească cuprinde incă anumite te- 
ritorii chiar la răsărit de lalpuh până spre raiaua Chiliei, căci 
abia la 1595 Turcii transformă o porţiune de pământ moldove-- 
nesc în raiaua Ismailului. 

Abia la sfârşitul sec, XVI-lea Tatarii s'au extins peste toată, 
câmpia propriu zisă a Bugeacului, până spre basinul lalpuhului, 

Totodată în răsărit stăpânirea moldovenească, deşi ştirbită 
prin formarea raelei Benderului, se mai menținea încă pe Nistru, 
între această raia şi aceia a Cetăţii Albe. In continuitate, evident, 
cu teritoriul moldovenesc dela Nord, o îngustă „enclavă“ mol- 
dovenească se mai întindea, la Sud de cursul inferior al Botnei, 
dealungul Nistrului până la Nord de limanul acestui râu, — o pe=- 
ninsulă de sate vechi moldovenești, înghesuite dinspre apus 
de Nogaii care ocupase deja câmpia Bugeacului. Erau ultimele 
vestigii ale vechiului ţinut al Cetăţii Albe, devenit apoi ţinut al 
Ciubărciului, redus şi acesta în a doua jumătate a sec, XVI-lea 
la o dungă îngustă de pământ moldovenesc cu „sate de ţară“ 
“rămase stinghere în lumea tătărască, stăpână acum la apus şi: 
răsărit de Nistru. La 1585 acest colţ era încă moldovenesc: în 
acest an François de Pavie trece dela Cetatea Albă spre Nord, 
prin „satul zis Porcaer, care desparte. țara Turcului de ţara Mol- 
dovei“. 

In 1595 acest colț de ţară moldovenească este cedat şi el. 
hanului cu denumirea de „7 sate de ţară“, “hăneşti“, care, după: 

“câteva. reveniri la: Moldova și noi cedări hanului, rămân la. sfâr= . 
şit tot - „bănești“ păstrându-şi însă elementul moldovenesc, neîn- 
trerupt până în ziua de azi. 


‘Astfel rezultă, că în partea nord-estică a Bugeacului Tatarii 
“s'au extins abia spre sfârşitul sec. XVI; abia acum au atins ei 

“linia Botnei inferioare, înlăturând orice stăpânire teritorială mol- 
„dovenească dintre ei şi raiaua Benderului. Abia acum Căușanii 
vor fi căpătat valoarea de tabără militară a hanilor de Crimeia. 

In 1622 Turcii desprind dela ocolul Galaţilor „Renii cu câ- 
teva sate“ şi le anexează la raiaua Ismailului, împreună cu toată 
regiunea ce se întinde între Dunăre, Prut, Troianul de jos și li- 
-manul lalpuhului, 

Toate etapele acestea ale unui proces secular de invazie 
continue a Turcilor militari şi a Tatarilor nomazi și prădalnici, 
dinspre Sud și Est peste populaţiunile sedentare și agricole mol- 
dovenești nu-şi găsesc decât o fixâre foarte aproximativă în 
izvoarele istorice contimporane cunoscute până acum. E posibil 
ca această lipsă de informație precisă să se datorească faptului, 
că contactul dintre teritoriile ocupate de Moldoveni şi cele ce- 
date Turco-Tătarilor sau solicitate de aceştia nu se făcea pe 
linii de fontiere riguroase, ci mai curând pe anumite „margine“; 

“între teritoriile locuite de Moldoveni și cele ocupate de Turco- 
Tatari existau adeseori făşii insemnate de teren ce nu aparţi- 
neau, propriu zis, nici unui grup, nici altuia, disputate şi folosite 
şi de un grup şi de altul, concomitent sau intermitent, după na- 
tura raporturilor politice, pașnice sau dușmănoase, 


* 
* * 


Stăpânirea teritorială turcească, dintre Prut şi Nistru, sub 
forma de cetăţi cu raiele, a căutat să se fixeze mai cu seamă 
pe un anumit element geografic: la marile vaduri ale fluviilor și 
la porturi, care formau adevărate porţi de intrare în Moldova 
şi din ea în ţările vecine. Raelele ca ţinuturi destinate să apro- 
vizioneze cetăţile se fixau în orice regiune naturală, care era la 
îndemână, în apropierea cetăților. 

In ce privește însă regiunile ocupate de Tatarii chemaţi de 
Turci ca auxiliari militari la Nord de gurile Dunărei, așezarea 

“lor primă și expansiunea ulterioară vădește un anumit determi- 

nism geografic destul de riguros. In cuprinsul Bugeacului, în de-- 
cursul sec. XVI, Tatarii ocupă regiunea — perfect identică sub. 
raportul geofizic cu stepele pontice, din cari ei veniseră aici, — 
de câmpie ierboasă fără pâlc de pădure, plană și secetoasă, care- 
se întinde între Nistru, Botna de jos, Lunga şi lalpuhul de jos. 
Preferinţa lor, la începutul vieţei din Bugeac cel puţin, pentru. 
regiunea de câmpie tipică a mers până acolo, încât Tararii abia 
mai târziu, după aproape un secol de ședere în acest ţinut 
(1595), devin stăpâni ai „satelor hănești“, așezate într'o făşie de 
„codru“, care se prelungeşte şi la Sud de Botna pe malul drept. 
al Nistrului ; şi chiar această stăpânire târzie a lor în această 
regiune, atât de deosebită de câmpia dela apus, na fost abso- 
lută și definitivă: elementul moldovenesc a reuşit să se menţie 
aici neîntrerupt și într'o situație de quasi — autonomie în tot 
timpul stăpânirei turco-tatare asupra Bugeacului. 

Cu timpul Tatarii, înmulţindu-se pe loc şi sporind prin 
imigrări de peste Nistru, au manifestat tendințe de expansiune 
și în afară de câmpia propriu zisă a Bugeacului, în direcția unor 
ținuturi care, deşi cu alte caractere geografice, nu erau totuş 
defavorabile genului lor de viaţă pastorală. Spre apus, între 
Lunga şi lalpuh, se află o regiune de stepă deluroasă uşor 
ondulată, prielnică păstoritului. Natura regiunilor dela Nord-Vest 
și Nord de câmpia Bugeacului deasemeni prezenta o samă de 
elamente care puteau stimula expansiunea tătărască în aceste 
direcţiuni, O barieră limită naturală continue nu există între 
câmpia ierboasă a Bugeacului şi ţinutul de „codru mereu“ din 
mijlocul teritoriului dintre Nistru şi Prut. Spre Sud codrul acesta 
trece treptat în formaţia de silvostepă, prezentând o serie de- 
insule izolate sau peninsule păduroase relativ înguste ce coboară. 
pe culmi din masivul central de pădure. Frontul etnografic — și 
de apărare militară totodată — moldovenesc, nu se putea sprijini 
aici, în faţa frontului tătărăsc, pe o perdea continue de pădure, 
căci aceasta, chiar în acele timpuri îndepărtate, era întreruptă 
pe marginea ei sudică de făşii lungi şi largi de stepă ce pătrun- 
deau dinspre Bugeac, Această stepă înaintează spre Nord prin- 
tr'un mănunchi de văi largi, ce converg spre inima „Codrului“ 
central : Sarata, Prutului, lalpuhul, Cogâinicul, Botna cu Botni- 
şoara, Bâcul și Ișnovăţul, Pe valea Prutului stepa pontică se- 

leagă printr'o bandă largă cu stepa Prutului mijlociu. La Nord 
de valea inferioară a Botnei, dealungul Nistrului terasele largi 
ale acestui râu și o platformă recentă pliocenă de o netezime 
perfectă, formează o regiune puţin accidentată, largă de zeci de 
kilometri; prin formaţia-i vegetală, în care stepa covârşeşte 
dumbrăvile de stejar, regiunea aceasta, care se întinde până pe 
Răutul de jos, oferea deasemeni un mediu plin de atracţie pentru 
elementul tătărăsc pastoral. 

Dar în acelaș timp, aceste caractere ale regiunilor din jurul 
teritoriului tătăresc, în acele timpuri . sbuciumate, ofereau tot 
atâtea desavantagii pentru posibilitatea menţinerei în aceste re- 
giuni a elementului moldovenesc. 


HOTARUL LUI HALIL PAȘA. 


Lipsind astfel o frontieră naturală bine individualizată în 
zonele de atingere dintre elementul moldovenesc şi cel tătăresc 
atăt înspre Codrul Chiheciului la apus, cât şi înspre Codrul Lă- 
pușnei și Orheiului la miazănoapte, o graniță artificială, coven- 
țională se impunea între Bugeac şi Moldova, pentru tranșarea 
necurmatelor litigii dintre cele două popoare. O astfel de graniţă 
a fost trasată, la un moment dat, între teritoriul tătăresc și cel 
moldovenesc şi, după cum transpiră din cronicele moldovenești, 
spre quasi mulţumirea Moldovenilor, cari o acceptară: e „Hota- 
rul lui Halil Paşa“, care în decursul întregului secol al XVIII-lea 
a fost continuu invocat de Moldoveni, în litigiile lor teritoriale 
cu Tătarii, ca frontieră legală bine determinată între Moldova şi 
Bugeac. 

+ 
* * ? 

Când a fost trasat acest hotar? Nici un isvor contimporan sau 
de mai tarziu nu indică data trasărei. Pe cât cunoaștem, pentru 
întâia dată „Hotarul lui Halil Paşa“ este menționat în „Cronica 
anonimă a țărei Moldovenești despopulate“. Aceleași regiuni însă îi 
atrag şi pe Tătarii de peste Nistru de unde reapare vechiul Giaun 
Mârza, care abia de curând (1700) fusese scos de pe aceste melea- 
guri. „Când au venit Moscalii la Huși să se bată cu Turcii — spune 
cronica — satele dela marginea Moldovei au fugit să nu-i calce oas- 
tea turcească și moschicească, care sate sânt aproape de hotarul 

lui Halil-Paşa ce au fost orânduit dela Irăpărăţie mai în vechile 
vremi pentru lăcașul Tătarilor şi dacă au rămas Moscalii biruiţi 
de Turci şi s'au dus, până a nu veni oamenii iară la satele acele 
la urma lor, Tătarii ce lăcuesc în pământul ce'se chiamă a lui 
Halil-Pașa“, au reuşit „să se lățească spre Moldova, zicând că 
nu le agiunge locul lui Halil-Pașa de hrană pentrucă s'au îmul- 
țit*. Cu sprijinul hanului şi al puternicului Giaun, pretextând 
că satele părăsite sânt „loc pustiu şi împărătesc, nearătând nici 
într'un chip că se ţinea de Moldova și decât să şeadă pustiu, 
mai bine să le dea Împărăţia acestor două neamuri tătărești, ce 
se cheamă unul Oracoglu și altul Orumbetoglu ca să lăcuiască 
şi să se lățească, de vreme ce nu încăpiau pe locul unde şe- 
deau“. Tătarii obţin dela Poarta locul pe care îl arătară ei că-i 
fără oameni și anume: „incepând dela hotarul lui Halil-Paşa şi 
până la Nistru în lungiș cale de 32 de ceasuri şi deacurmeziş 
în lat cale de două ceasuri în pământul Moldovei“. 

In acelaș timp Turcii din Bender, „Benderliii, ocupă și ei 
un teritoriu moldovenesc cu 12 sate, desigur la Nord de raia, 
peste valea Bâcului. 

Poarta încuviințează Tătarilor să ocupe teritoriul despopu- 
lat de Moldoveni cu condiţia ca „zeciuiala pământului aceluia 
să o dee la Impărăţie. Eară boerii Moldovei neputând atunce ca 
să oprească lucrul acesta, pentru hainia lui Dumitrașcu Cante- 
mir Vodă... au lăsat şi ei lucrul de a trecut așa“. Nicolae Ma- 
vrocordat a încercat „la Poartă ca să iee pământul iară inapoi 
dară n'au avut vreme să isprăvească“, fiind după câteva luni de 
domnie mutat în Muntenia. 

Astfel împrejurările politice au favorizat fixarea Tătarilor 
"în regiunile moldoveneşti dela Nordul și Vestul hotarului lui 
Halil-Pașa. 

Abia Mihai Racoviţa „după izbânda ce făcuse asupra cata- 
nelor și după prada ce făcuse acești Tătari în ţară, la Moldova 
au pus gând ca să-i scoață din pământul Moldovei şi să iee ea- 
răşi locul înapoi dela dânșii la stăpânirea sa“, Formal, domnul 
cu multă trecere la poarta obţine să se recunoască ca hotar în- 
tre Moldova şi Bugeac vechiul hotar al lui Halil-Pașa; deasemeni, 
formai, se recunoaște și vechiul hotar dintre Moldova şi raiaua 
Benderului, care rășluise cele 12 sate moldoveneşti; dar numai 

formal, cu toată afirmăţia cronicei că „pământul acela ce-l îm- 
presurase Tătarii l-au luat înapoi, aşişderea şi satele acele ce le. 
impresurase. Benderliii cu multă gâlceavă şi cheluială le-au luat 
înapoi“. In realitate, nici satele wau putut fi alipite la Moldova, 
nici Tătarii n'au putut fi împinși peste hotarul lui Halil-Paşa. . 
Fixaţi aici într'o regiune cu bogate și variate resurse de trai, 
care-i îndemna chiar la cultura pământului, cu toate că li s'a dat 
„ştire Tătarilor să se rădice de pe lozul Moldovei, iară. Tătarii 
fiind bucuroşi să şeadă în locul Moldovei pentru hrana lor“, au 
persistat să rămâie în el, „apucându-se să dee zeciuiala din 
roada pământului şi câte un ort de casă pe un an, şi de stogul 
de fân un ort, și de pe oi şi de pe alte bucatealăm, și să-i lase 
să şeadă pe locul acela, Deci Mihai Vodă pentru folosul său au 
primit tocmeala şi i-au lăsat“. 

Dacă în genere este just ceeace spune N. Iorga, că Basa- 
rabia săvârşise minunea de a-i preface pe Tătari din vecinici 
drumeţi și păstori exclusivi în locuitori de sate şi plu gari, apoi 
şi mai exact se poate spune, că tocmai zona de antestepă în 
care ei pătrunseră şi se fixaseră acum îi iniţiă la genul de viață 
agricolă. Pe urmele satelor bejenite -la 1711, Tătarii, rămași 
acuma stăpâni peste ele, continuară într'o măsură oarecare ocupa- 
iile populaţiei moldovenești — cultura cerealelor și a „pometu- 
lui“, din carepromiteau să dee „zeciuiala din roada pământului“, 


NOI IMPRESURĂRI TĂTĂREŞTI PESTE „CELE 2 CEASURI“ 


Dar odată obţinând teritoriul „celor 2 ceasuri“ şi de fapt şi 
formal, Tătarii „luând voe ca aceea, au făcut și mai multă în- 
drăzneală, că au cuprins locul pănâ aproape de Prut pe de ceea 
parte“, Această nouă împresurare privea atât crămpeiul îngust 
din stânga Prutului ce mai rămăsese Moldovei din ţinutul Chi- 
heciului, cât şi banda dealungul râului ce lega acest ţinut cu ți- 
nutul Lăpuşnei, precum şi părţi însemnate din ţinuturile Lăpuş- 
nei și Orheiului din vecinătatea „celor 2 ceasuri“. Incalcarea 
aceasta era firească, oarecum, din partea Tătarilor, căci noul 
hotar dintre ei și Moldova deasemeni nu prezenta nici un ob- 
:stacol natural continuu şi nici măcar unul artificial cum era 
vechiul hotar sau hindichiul al lui Halil-Pașa, care era — cel 

puţin în partea lui nordică -— totuş o tranşee destul de adâncă 
însoţită de un val impozant, prezentând în total un obstacol 
oarecare. 

Ca urmare, împietările tătăreşti asupra teritoriului moldo= 
vei tradusă şi în grecește de Amiras, care cu prilejul rășluirei 
teritoriilor moldovenești de către Tatari după 1711, vorbeşte de- 
spre „Hotarul lui Halil-Paşa ce au fost orânduit de la Impărăție 
mai în vechile vremi pentru lăcașul Tătarilor“. Evident, pe tim- 
pul lui Amiras (1729) hotarul acesta trebuia să aibă deja oare- 
care vechime, destul de respectabilă. 

N. lorga crede, că hotarul lui Halil Pașa este „probabil cel 
care fu fixat în 1700, după tractatul cu Polonii“. 

I. Nistor deasemeni e de părere că hotarul lui Halil Paşa 
a fost fixat îndată după pacea dela Carlovăţ, la 1700: „Se pare 
că atunci a trimis Poarta pe Halil-Paşa, ce jucase un rol însem- 
nat în răsboaele Turcilor cu polonii și Cazacii, ca să restabilea- 
scă vechiul hotar dintre Moldova şi Bugeac, care de atunci în- 
coace sia şi numit hotarul sau hindichiul lui Halil-Paşa“. 

In realitate data fixărei hotarului lui Halil-Pașa trebue că- 
utată înainte de răsboaele ce au fost încheiate prin pacea dela 
Carlovâţ (1699). Deja în 1668 „Pașa de Silistria, autoritatea tur- 
cească supremă la nordul Dunării, scoase din ordin imperial, din 
Moldova, o horda de 2000 de Nogai, cari se așezase dincolo de 
hotarele Bugeacului“. In răsboiul turco-polon care se sfârși cu 
luarea Cameniţei de către Turci (1672), Tatarii Lipcani supuși ai 
Poloniei trec de partea Turcilor. Aceștia îi așează și pe Lipcani 
în „Basarabia“, unde hanul tătăresc „le asigură un teritoriu în 
înțelegere cu Chalil paşa, guvernatorul Silistriei”. Pe cât se pare 
acest „Chalil pașa“ este acelaș paşă de Silistria, care-i scoate pe 
Nogaii din Moldova şi care avea și căderea de-a hotărâ în liti- 
giile dintre Moldoveni şi Tătari și avea, oarecum, și „experienţa“ 
în tranșarea acestor litigii. 

Nu se cunoaşte care-i anume teritoriul alocat de Halil Pa- 
şa Lipcanilor în „Basarabia“. Aducerea insă a acestui nou grup 
de Tătari, desigur, a provocat o deplasare a masselor tătăreşti 
din Bugeac, pentru care vechile teritorii nu vor mai fi fost in- 
destulătoare. O nouă lărgire a teritoriului tătăresc în dauna Mol- 
dovei a trebuit, deci, să urmeze. Spre Nord-Est teritoriul tătă- 

resc ajunsese deja, după cum ştim, linia Botnei inferioare, unde 
el se învecina cu raiaua Benderului; deci o expansiune tătărască 
în direcția aceasta acum era imposibilă, o atare expansiune apă= 
rea cu putință numai spre Vest și Nord Vest. Se pare dar, cu 
multă probabilitate, că acum abia s'au extins Tatarii din cuprin- 
sul câmpiei de stepă a Bugeacului în regiunile de stepă şi ante- 
stepă deluroasă ce se întinde la Nord-Vest de o linie trasă dela 
apus de Căuşani prin cotul mic al Cogâlnicului şi pe cursul văii, 
Lunga; abia acum deci vor fi ocupat Tatarii regiunea dintre. va- 
lea Lungăi și valea Ialpuhului, 

Noile raporturi teritoriale impuneau fixarea unui hotar nou 
între Moldoveni și Tătari, hotar ce a luat numele lui Halil Pașa,. 
care à avut rolul principal în aceste aranjamente teritoriale, 

* z $ 

Cele mai vechi informații asupra hotarului lui Halil-Paşa 
nu dau indicații precise asupra poziției geografice a acestei fron- 
tiere; ele nu vorbesc nici măcar de întreaga întindere a acestui 
hotar, ci se referă numai la porțiunea lui nordică, care despärția 
Bugeacul de ținuturile Lăpuşnei şi Orheiului. Afară de aceasta, 
indicațiile cronicelor sânt de așa natură, încât lasă să se creadă 
că hotarul acesta se întindea numai la Nord de Bugeac, între 
Nistru și Prut. Astfel cronica lui Amiras care identifică hotarul 
lui Halil Pașa cu „Troianul de sus“ spune: „au mers de au scris 
hotarul Moldovei, care se începe dela hindichiul lui Traian Im- 
păratul Râmului și merge până la Nistru“. Din cauza neprecisi- 
unei cronicelor, şi în istoriografia modernă a pătruns prejudecata, 
că hotarul lui Halil Pașa despărția Bugeacul de Moldova numai 
la Nord între Prut și Nistru. În această parte hotarul lui Halil- 
Pașa întradevăr urma „Troianul“ sau „hindichiul“, începând 
aproape din Prut, însă nu până la Nistru, ci numai până la pun- 
ctul unde acest val ajunge în Botna 1). Dar hotarul lui Halil-Pa- 
şa nu despărția numai în aceste părți Bugeacul de Moldova: 
Ceeace este foarte interesant, dar nelămurit încă pănă în prezent’ 
e faptul că Halil Pașa trăsase şi în apus hotarul său, între fi~ 
nutul Chiheciului şi Tatari. Intr'adevăr în 1803 boerii moldoveni 
reclamă la Poartă restituirea teritoriului „Musait“ de pe cursul in-- 


1) Vezi, Anexa: 

“ferior al Sălcei, „care cășlă este acum în lăuntrul locului, care. 
din pământul Moldovei la anul 1123 i) au fost dat Tatarălor , 
pentru arat şi pentru . pășunatul vitelor lor, neîncăpăndu-i locul 
hotarălor ce se numesc Halil pașa urdul“ . De aici se vede că. 
la anul 1123 Tatarii căpătaseră pământ și în apusul Bugeacului 
“în atara hotarului lui. Halil- Paşa. Deci acest hotar de bună samă 
a fost trasat şi în această parte între Tatari şi Moldoveni; și. 
cum „Musaitul“ se întindea până în lalpuh, rezultă că în apus 
hotarul lui Halil-Pașa nu depăşea valea lalpuhului. 

Reiese astfel, că la data trasărei acestui hotar teritoriul 
întreg dintre valea lalpuhului şi Prut până la „Troianul de jos“ 
era încă pământ moldovenesc. Rășluirile operate de Tatari în. 
Codrul Chiheciului au avut loc după 1672. 


INCĂLCAREA HOTARULUI LUI HALIL PAȘA PÂNĂ LA 
1699, 


Foarte curând chiar după trasarea lui, valoarea militară, 
"politică şi antropogeografică a hotarului lui Halil-Paşa s'a dove- 
dit că-i foarte neînsemnată: el n'a fost în stare să oprească 
“expansiunea mai departe a Tatarilor peste teritoriile moldove- 
nești dela Nord şi Vest, 

După 1672 urmară şi mai departe răsboaie turco-polone în 
care Moldova servea drept câmp de luptă adesea, iar Moldovenii 
în decursul lor se arătară mai mult partizani ai Polonilor, decât 
supuși ai turcilor. În urma expedițiilor lui Sobieski din Bugeac, 
regiunile moldoveneşti din vecinătatea hotarului lui Halil-Paşa 
suleriră numeroase bejeniri ale populaţiei spre codru. O bandă 
“largă dealungul acestui hotar rămase despopulată în urma aces- 
tor „mişcări de bejenire“ şi Tatarii, după eșecurile militare su- 
ferite de Poloni în aceste părţi, rămaseră stăpâni peste ea. Por- 
“ţiuni însemnate din ţinuturile Orheiului, Lăpuşnei şi Chiheciului 2) 
“fură ocupate de hanul tătăresc. Teritoriul dinspre Nistru, dela 
"Nord de raiaua Benderului, până în spre Răut, deși în parte își 
"păstrase populaţia moldovenească, fu înglobat la așa numita 


1) După cronologia turcească. Exact, probabil, 1730. 
2) Peste tot în această lucrare înţelegem finutul natural al Chi- 
“heciului diatre Prut şi lalpub. 

»Ucraină a hanului“, Pe o mare întindere de pământ moldove- 
'mesc, părăsit de populaţie, se așează chiar mârzacii Tatari cu 
aulurele, câșlele şi numeroasele lor turme. „Deci se făcuse şi. 
“sate tătărești a lui Giaun Mârza şi altor Mârzaci, de cuprinsăse 
"locul ţărei aproape din Chişinău până în Nistru“, „pe de âmbe 
părţile de Bâc“, spune cronicarul, 

Din textul tratatului dela Carlovăţ se vede clar, că hotarul: 
lui Halil-Pașa dela data fixărei sale și până la 1699 na putut 
"opri, în decursul răsboaelor, expansiunea Tătarilor pe teritoriul: 
moldovenesc, În acest timp Bugecenii şi conaţionalii lor de peste 
Nistru ieşiseră din hotarul fixat de Halil Pașa, și se întinseseră 
peste pământurile Moldovei, unde cuprinseseră statornic anumite- 
teritorii, ocupaseră așezări vechi moldovenești, întemeiaseră al- 
tele noi ale lor și împănaseră marginea moldovenească dinspre- 
Bugeac cu viernatece“ (câșle) pentru turmele lor, 


RESTABILIREA HOTARULUI LUI HALIL-PAŞA LA 1700 


Tratatul dela Carlovăţ impunea scoaterea Tatarilor din te- 
ritoriile moldoveneşti ocupate de ei în decursul răsboaelor din- 
tre 1672—1699 și împingerea lor „în locurele lor de origine“, 
adecă peste Nistru și peste hotarul lui Halil-Paşa: tratatul re- 
stabilea, de fapt, acest hotar, care fusese trasat mai înainte, 
“după, cum am văzut, Tatarii— şi mai cu samă grupul Nogai 
care sporise considerabil prin imigraţiuni de peste Nistru în 
cursul ultimelor răsboaie — urmau să se retragă din teritoriile 
moldoveneşti recâștigate, „să se ducă la Don să trăiască acolo 
după cum s'au așezat la pace“. Şi întradevăr „cum au venit. 
primăvăra s'au şi ridicat de bună voia lor, de sau dus la Don 
să trăească (1700). 

Incă din toamna anului 1699 „s'au mutat și Hanul de 
Crâm de pe locul ţerei în cea parte de Nistru, în olatul Tighi- 
nei; şi Tătarii cari s'au fost tins de şi-au fost făcut Giaun-Măr- 
zea şi cu alți Mărzaci sate, la ţinutul Lăpușnii, din gios de Chi- 
_şănău, pe de âmbe părţile de Bâc, încă au lăsat locul ţerei și 
au lipsit de acea stăpânire; și au fost hălăduit pământul Mol- 
dovei de sub cumpăna păgânilor puţină vreme, ca o iarbă ce- 
„este năduşită de iarnă grea“, 

Astfel Antioh Cantemir, care avusese sarcina grea de a-i 
sili — şi el — pe Tătari la 1700 să se retragă peste Nistru şi 
dincolo de hotarul lui Halil-Pașa, avu şi mulţumirea să treacă 
peste câţiva ani prin pământ moldovenesc dela Chișinău „în 
-gios pe Bâc pe marginea ţării până în țărmurile Nistrului la sat 
la Davida, la hotarul ţării“, dinspre raiaua Benderului, fără sá 
mai vadă urmă de Tatar pe aceste meleaguri, 


După 1700 a urmat o mişcare de reintoarcere a populaţiei 
moldovenești spre „marginea“  redobândită dela Tatari. Deşi 
Moldovenii erau acum stăpâni de drept şi de fapt ai regiunilor 
dela Nordul și Vestul hotarului lui Halil-Paşa, repopularea „mar- 
“Ginei“ nu s'a mai putut totuș face complect, deoarece o parte 
din populaţie, din cauza luptelor polono-turce ce avuse loc în 
regiunea dintre Nistru şi Prut, se refugiase sau pierise. Harta 
-aşezărilor moldovenești din vecinătatea hotarului lui Halil-Paşa, 
din a doua jumătate a sec, XVII şi inceputul celui de-al XVIII-lea, 
încă nu se poate înjgheba decât cu foarte multă aproximaţie. Se 
pare însă, că în aceste regiuni atât de neliniștite de vecinătatea 
“Tătarilor, după 1700 nu s'au mai putut restabili decât puţine 
aşezări, formate şi acestea în bună parte din elemente venite 
din alte ţinuturi, atrase de stăpânire ca „hotărniceni“, destinaţi 
pazei acestor „margine“ atât de râvnite de Tătari. Acum, desi- 
Sur, la începutul sec. XVIII, s'a creat noţiunea și termenul geo- 
grafic de „Hotărniceni“, desemnând grupul de populaţie moldo- 
venească aşezat între Tătarii din Bugeac și „Codrenii“ bine 
fixaţi în „Codrul“  Lăpuşnei şi al Orheiului. Cu timpul numele 
de „Hotărniceni“ s'a extins asupra ținutului însuși, locuit de 
populaţia cu acest nume, dela Nord de hotarul lui Halil-Pașa, 


INCĂLCAREA HOTARULUI LUI HALIL-PAȘA LA 1711 ȘI 
RĂȘLUIREA „CELOR 2 CEASURI”. 


Dar stăpânirea moldovenească asupra teritoriilor redobân- 
dite la Nord şi Vest de hotarul lui Halil-Paşa. şi repopularea 
lor au fost de scurtă durată: expansiunea elementului moldove- 
nesc n'a avut decât un răgaz de 10 ani. Răsboiul ruso-turc din 
1711, care a provocat „mișcări de bejenire“ foarte puternice în 
“toată Moldova, a avut urmări antropogeografice defavorabile în* 

special pentru așezările abia reinjghebate din vecinătatea Bu- 
geacului. 

La vestea apropierei Moscalilor un vid omenesc s'a format 
pe suprafeţe întinse de o parte şi de alta a hotarului lui Hail. 
Paşa. Tătarii din Nordul Bugeacului se retraseră cu turme, fe- 
mei cu copii „tocma la Ghioluri, în coturi, după Cetatea-Albă, 
despre marea Neagră“, deoarece se știa de intenţia Rușilor de-a 
ataca mai intâi Bugeacul, 

Pe de altă parte și populaţia celei mai mari părţi din Mol- 
dova „cum au auzit (de venirea Ruşilor) au și purces toată în 
răsipă la codri, în bejenii, cine încotro au socotit“, spune cro- 
carul Neculce. „Mișcările de bejenire“ în special au fost puter- 
nice în Moldova de jos din care făceau parte ţinuturile limitrofe 
cu Bugeacul, al Lăpușnei, Orheiului și Fălciului cu Chiheciul: 
„când a venit Moscalii la Huși să se bată cu Turcii... satele dela” 
marginea Moldovei au fugit să nu-i calce oastea turcească și 
moschicească, care sate sânt uproape de hotarul lui Halil Paşa“, 
Chihecenii se retraseră în „codrișorul lor“, închinându-se hanu- 
lui tătăresc ca să nu fie robiţi şi prădaţi. Satele de pe dreapta 
Prutului de jos se bejeniră în codrii Fălciului. Populaţia mărgi- 
naşă dela Nord de hotarul lui Halil-Pașa se retrase spre obâr- 
şiile văilor Lăpușşnei, Cogâlnicului, Botnei, Bâcului şi Ichelului, 
în inima masivelor de codri „merei“, greu de pătruns. 

Aceste „mişcări de bejenire“ creiaseră lângă hotarul lui 
Halil-Paşa un vid absolut de populaţie moldovenească. Contin- 
gentele omenești ale marginei, comprimate în punctele de refu- 
giu, fără îndoială, la prima posibilitate de destindere ar fi pu- 
tut reocupa vechile așezări părăsite ; dar însăşi aceste refugii fu- 
seseră atacate de Tătarii cari, după primele insuccese rusești, 
reveniseră din regiunea limanelor și „tot prădau ţara pe la be- 
jenarii, pe unde aflau oamenii tăbărăţi din codri“. lar spre sfâr- 
şitul campaniei şi după pace, toată Moldova de jos căzu pradă 
Tătarilor : „ţara de jos au căzut toată la robie :... căci oamenii 
înţălesăse de pace, şi fără de grijă eşisă la săcere, şi i-au lovit 
Tătarii fără veste, de i-au robit, și au dat foc de au ars peste 
tot locul“. 

In sfârșit, pe lângă bolile de care a mai suferit populaţia, 
numeroase elemente s'au retras împreună cu Rușii peste Nistru, 

Astfel răsboiul din 1711 prin bejenii,. robiri, prăzi, boli și 
alte plăgi pe care le-a deslănțuit a avut urmări nefaste pentru 
geografia omenească a Moldovei de jos. Şi dacă Lupul Costa- 
chi putea spune despre toată Moldova că după răsboi „nu este 

„ara bună de nimică, că au robit-o Tătarii mai de istov“, apoi 
despre regiunile din imediata vecinătate a hotarului lui Halil- 
Paşa se poate susţine, că pe o bandă considerabilă la Nord şi 
Vest de acest hotar, ţinuturile Lăpuşnei, Orheiului și Chiheciu- 
lui, fuseseră complect despopulate. Căci dacă efectul antropo- 
geografic al „bejenirilor“, pe deoparte, era o indesire a popu- 

_laţiei în regiunea Codrului orheian, lăpuşnean şi chihecean, pe 
de altă parte ele însemnau o dispariţie totală a populaţiei mol- 

doveneşti din zona dintre codri şi Bugeac. 


* 
* * 


Tătarii Bugeceni reveniți din regiunea limanelor nu se mat 
mulțumesc acum cu reocuparea teritoriului lor legal până în ho- 
tarul lui Halil Paşa, ci trec şi peste acesta, în regiunile moldo- 
veneşti țin șir şi după obținerea „celor 2 ceasuri“, ele fiind 
oarecum un element normal al genului de viață nomadă şi răs- 
boinică pe care încă îl duc Tătarii și în secolul al XVIII-lea, cu 
toate că în izvoarele epocei se întrezărește un început de ini- 
tiare a lor la viaţa agricolă şi sedentară, după cum am văzut. 
Starea aceasta de lucruri şi raporturile dintre Moldoveni şi Tă- 
tari cronica contimporană le caracterizează astfel: Grigore Ghica 
I „numai cu megieșii Nohai avea rău, fiindcă erau răi; şi ales: 
cum avea Moldova pe Tătari megieși, mai răi nu poate să mai 
aibă altă ţară, fiindcă ei de felul lor sânt răi şi jacaşi, și ei 
deapururea poitesc ne pace, că pacea îndelungată lor li-i sără= 
cie“, Răscoala Nobhailor din 1729 întradevăr aduce o nouă pradă 
şi despopulare a „marginei despre Lăpuşna“ ceeace le permite 
să se lățească A mai muilt şi să se fixeze și mai bine în afara 
„celor 2 ceasuri“ 


Grigore Ghica I reuşeşte și el să obţie restituire formală a 
tuturor regiunilor până la hotarul lui Halil-Pașa; de fapt însă ele 
nu-s câștigate nici acum. Deşi cronică afirmă că „au desbătut și 
locul acela și l-au lipit la hotarul Moldovei, hotărându-l cu 
semne pe hotarul vechiu a lui Halil-Paşa“, însă scoaterea de 


64 


VIAŢA BASARABIEI 257 


fapt a Tătarilor și împingerea lor la Sud și Est de acel hotar a 
fost și acum imposibilă. Tătarii au fost strămutați numai din te- 
ritoriile ce ocupase dincolo, la Nord şi Vest, de „cele 2 cea- 
suri“, dându-le loc de şedere mai gios de unde întrase ei, mai 
gios cale de două ceasuri în curmeziș şi 32 ceasuri în lung“, 
Se menţine şi acum dreptul domnului moldovean de-a „lua dăjdi 
dela dânșii de pe case și de pe bucate, şi din fânațe în toţi 
anii“ pentru teritoriul „celor 2 ceasuri“, 

Abia acum, Grigorie Ghica a reuşit să realipească la Mol- 
dova ţinutul cu cele 12 sate pe care le ocupase Benderliii la 
Nord de raiaua Tighinei. 


(Sfârşitul în numărul viitor) 
Gh. I. Nastase. 


CÂND PRUTUL ERA HOTAR... 


. Grănicer rus. 

Un vechi iconostas, 


Basarabia nu este lipsită de icoane vechi, din- 
tre care unele destul de interesante. Marea lor ma-. 
joritate se păstrează şi astăzi în biserici, indife- 
rent de data construcţiei lor, de oarece uşor pu- 
tea irece acest „mobilier“ bisericesc dela clădirile 
mai vechi la cele noi care le'nlocuiau. S'au păs- 
trai astfel o serie de icoane, unele mergînd până'n 
al XVII-lea veac, dar foarte puţine şi nesigure; 
mai numeroase din veacul XVIII. Nu deosebite de 
interes sunt şi puţinele icoane păstrate în colecţii 
particulare, din care vrem să atragem atenţia asupra unui frumos 
iconostas, evident de provenienţă străină de partea locului, oricum 
interesant. 

Acum câţiva ani D-1 Halippa mi-a făcut cunoştinţa unei doam- 
ne bătrîne, Sofia Cocurato, dintro veche familie grecească stabilită 
mai de mult în Basarabia, în posesiunea căreia se păstra un ico- 
nostas, adus — după cum se păstra în tradiţia familiei — de pe un 
vas comercial, unde era păstrat drept talisman creştinesc. Probabil 
fusese lucrat undeva în Grecia — tradiţia susţinea Muntele Athos — 
într'a epocă evident mai veche de secolul XVIII, în orice caz nu de 
prea adîncă vechime. 

Inalt de 80 cm. dela bază la capătul de sus cu crucea, lat de 
64 cm. şi adânc de 5 cm. în dreptul cadrelor colonetelor, iconosta- 
sul este lucrat dintr'un lemn tare, probabil măslin, foarte uscat. To- 
tul este acoperit cu o pastă subţire, dar tare, pe alocuri crăpată de 
vechime, din ghips aurit în întregime. 

Se compune dintr'un cadru pătrat cu latura de 45 cm., împăr- 
ţit în lungime în trei panouri, despărțite prin 4 colonete de 8 cm. 
circonferenţă. Aceste sunt de formă învirtite dela bază până la un pse- 
udo capitel, acoperite cu aceiaşi pastă aurită şi împodobite cu flori 
colorate în albastru şi gri. Fiecare colonetă e 'nsoţită de câte alte 

două şi mai înguste, vopsite în verde, pe laturi; la extremităţile de 
sus şi jos se continuă cu cîte un mic pilastru, împodobit cu orna- 
mente din vrejuri mari şi despărțite prin capiteluri prismatice. Ele 
imită obişnuitele sculpturi de lemn dela catapitesmele bisericelor. 
Panourile sunt împodobite cu picturi, 


Iconostasul. 


In lăţime cadrul e 'mpărţit în treizone; două înguste cuprinse 
între capetele colonetelor, formând şase mici panouri cu picturi, la par- 
tea superioară arcuite ca nişte timpanuri semicirculare; un cadru 
sculptat le împrejmueşte. Aceste trei zone sunt despărțite prin câte 
o uşoară bandă împodobită cu cute sculptate, element străvechi de- 
corativ, trecut din antichitate şi'n arta bizantină. 

Cadrul este îmbrăcat de jur împrejur de sculpturi bogate, luc- 
rate în plin relief, care aminteşte înfluenţa apusană, încă de multă 
vreme pătrunsă în arta balcanică. In partea inferioară o ramă scul- 
ptată ă jour din rinsouri cu două palmete mari pe margeni şi la mij- 
loc un vultur bicefal. Pe laturi o sculptură mai lată e formată din 
rinsouri prinse cu flori vopsite în verde şi roz — deasupra cîte un 
porumbel în sbor, aşezat pe o rozetă. Colonetele laterale sunt sur- 
montate de doi porumbei similari; colonetele mijlocii au doi porum- 
bei de față, cu aripele desfăşurate. La partea superioară iconosta- 
sul e 'ncoronat de-o decorație sculptată înaltă de 32 cm. peste tot 
cadrul, formată din bogate rinsouri, între care apar două păseri ce 
țin în plisc frunze. La mijloc, între vrejuri, un medalion cu chipul 
tatălui zugrăvit; deasupra alte rinsouri cu flori susţin o coroană, pe 
care se ’nalță crucea Răstignirii la mijloc şi două lampioane pe 
margeni. 

Caracterul sculpturii este acel obişnuit în arta balcanică—ato- 
nită dela finele evoluţiei ei, după desfiinţarea imperiului bizantin, 
când stilizarea orientală este înlocuită de relieful mai accentuat, pe 
care Renaşterea occidentală l-a răspîndit pretutindeni. In Bulgaria 
şi'n Principatele romineşti, ca şi'n Grecia propriu zisă, acest sistem 
de sculptură în lemn este foarte răspîndit în veacurile XVII şi XVIII. 

% 7 * 

Pictura evidenţiează acelaş caracter oriental — grecesc, în 
cele 10 reprezentări împărţite pe panourile lungi sau semimedalioa- 
nele superioare şi inferioare. X 

In panourile mici dela zona superioară sunt următoarele ilu- 
strațiuni dela stânga spre dreapta. Arhanghelul Mihail cu aripile în- 
tinse, dar fără exagerare, cu sabia de foc în dreapta şi c'un cântar 
în mâna stângă, este îmbrăcat cu haine de ostaş colorate în auriu 
şi roş şi cu hlamidă în albastru; el calcă în picioare un demon 
bătrân, cu carnea colorată închis. O singură inscripţie menţionează 
O APXAH. MHXAHII. 

La mijloc este reprezentată Invierea: lisus într'un medalion 
oval de glorie, e îmbrăcat cu o mantie. roşie şi ține într'o mînă 
crucea cu steag, iar cu dreapta binecuvintează. De-o parte şi alta 
a mormântului cîte două personagii: la dreapta un înger şi-un sol- 
dat acoperindu-şi faţa, la stânga doi soldaţi, îmbrăcaţi cu haine ro- 

Buna Vestire şi Naşterea Domnului. 

mane roşiatice, privesc miraţi minunea, Doua inscripții H AHA-- 
CTACIA şi H XY. Pe timpanul din dreapta apare Arhanghelul 
Gavril, la fel reprezentat ca Sf. Mihail, ţinând o lance în stânga şi 
globul în dreapta. Inscripţia: O APXAH TABPIHJL. 

In panourile mici de jos, în aceiaşi ordine se află următoarele- 
reprezentări. Sf. Spiridon în mărimea de trei sferturi, îmbrăcat cu 
haine de mare chiriarh, de culoare roşie şi pămintie, felonul auriu,. 
nimbul tivit cu roș, binecuvintează cu dreapta, iar în stînga ţine 
cartea sfîntă închisă. Inscripţia: ATIY CIIHPHJIOH. In partea drea- 
ptă a zonei e reprezentat Sf. Elefterie, mai tînăr la faţă şi mai sim- 
plu îmrăcat cu haina albăstrie şi mantia roşie; inscripţia ATIY 
EJLEY OEPIE. 

In medalionul din mijloc este o scenă care reprezintă tăierea. 
capului Sf, Ion Botezătorul. In faţa unei cetăţi, care formează fonda- 
lul, cu ferestre şi metereze, se află un soldat, îmbrăcat ca şi cei. 
din scena învierii, ţinînd în mina dreaptă spada plină de sânge şi'n 
stânga capul unui mort. Trupul acestuia zace pe trunchiu, îmbrăcat 
cu blană; capul îl ia pe un talger o tînără, lerodiada, îmbrăcată 
întro mantie roşie cu faldurile bătute de vint, cu hlamida verzue,. 
cu părul despletit. Inscripţia: IO 10H IIPOAPONM. 

In panourile  lungăreţe dela  mij'oc sunt scene mai largi sau 
mai multe, La stânga se reprezintă sus Buna Vestire şi jos Naşte- 
rea Domnului. Arhanghelul în mers şin sbor, cu aripile desfăcute- 
în Oarecare bună perspectivă, aduce vestea bună, care se înţelege 
din gestul mînei drepte şi zîmbetul feţei, în stînga ţinînd o ramură 
înverzită. In fața lui stă Fecioara Maria, îmbrăcată cu haină roşie: 
şi mantie albăstrie, cu mâinile pe piept şi puţin aplecată par'că de- 
greaua sarcină ce i se anunţă. In faţă are un pupitru cu o carte 
deschisă, deasupra un baldachin luxos, fundalul un zid crenelat; din 
nouri chipul Tatălui binecuvintează. 

Simplistă, dar interesantă e scena Naşterii, Pe primul plan. 
Maica Domnului, îmbrăcată ca şi sus, îngenunche în faţa copilului 
înfăşat în haină albă; de cealaltă parte Iosif îngenunchiat cu mînile- 
în admiraţie; pe al doilea plan un cal şi-un măgar şi doi îngeri 
plini de voioşie. Pe-al doilea plan, despărţit distinct de scena din 
față, se văd la stânga cei trei magi călări şi cu coroanele pe cap 
îndreptindu-se pe drumuri de munte; la dreapta un înger în sbor- 
vesteşte Naşterea unui personaj abia estompat — în nouri chipul: 
Tatălui care binecuvântează, Inscripţia este H TEHICH TOV XV. 

Pe panoul din mijloc sunt trei grupe de personagii. Sus ere- 
"prezentată Deisis: Mîntuitorul pe tron împărătesc, îmbrăcat cu haină 
roşie şi mantie albastră, este însoţit de Maica Domnului şi lon Bo- 
tezătorul şi doi îngeri, toţi închinându-se cu smerenie către el- 
-Zona din mijloc e cuprinsă de-un sobor de chiriarhi şi sfinţi, aşe- 
zaţi în două grupe ce pornesc dela Sf. Impărați Constantin şi Ele- 
na, cu haine de purpură, ţinînd crucea între ei. Inscripţia O XO- 
POC 3HAI OH HAH TOH. In scena de jos apare la stînga 
Abraham bătrînul “un chip de suflet în braţe, iar la dreapta Mîn- 
tuitorul cu crucea în faţa unei rotonde cu uşa înflorată aurit; între 
ei grădina raiului din mai mulţi chiparoşi. 

Pe panoul din dreapta iarăşi două scen=. Sub un baldachin 
cu fund albastru pe coloane roşii se află un bătrîn cu haina albă 
-şi mantia roşie, care ţine în braţele sale un copil cu haine albe şi 
nimbul roş, spre un tetrapod cu două picioare groase şi acoperit cu 
o pînză grea închisă. La stânga stă în picioare Fecioara Maria cu 
mânile la pept, îmbrăcată cu o mantie aurie şi o haină închisă, cu 
faldurile perfecte ca linii şi colorit; la spate apare Iosif cu o haină 
-albăstrie şi'ncă o femee, dela care se vede numai capul. 

In scena de jos se reprezintă botezul Domnului, cu inscripţia 
H BAOTCIC X XY, lordanul este bine reprezentat cu malurile 
“înalte şi îrînte, apa de coloare închisă lasă să se vadă transparenţa 
naturală. lisus envălit la mijloc cu o haină albă, cu nimb roş-au- 
riu, binecuvîntează cu stînga. Ion Botezătorul stă pe malul stâng, 
“ţinînd în dreapta crucea lungă şi turnînd apa cu cealaltă mînă; en- 
brăcat cu -o blană albăstrie, peste care are o mantie roşu-aurie, Pe 
malul opus trei îngeri îşi manifestă bucuria, unul din ei întinde pîn- 
za albă; sunt îmbrăcaţi cu haine albe şi mantii roşii. 

Ultima reprezentare din medalionul de sus înfăţişează pe Dum- 
nezeu-Tatăl bătrîn, ţinînd globul într'o mînă, cu cealaltă binecuvîn- 
tând; e'mbrăcat cu o haină aurie, plutind pe nouri de culoare ro- 
şiatică ; în general puţin reuşit, faţa prea plină de pildă. 

Caracterele stilistice ale picturii nu sunt atît de strălucite pen- 
tru a considera iconostasul descris ca o capo d'operă; nu sunt însă 
nici de desconsiderat. Liniile desenului sunt trasate deseori nesigur, 
dar nu sunt niciodată neglijate ; coloritul este foarte variat şi bine 
pronunţat, nu totdeauna însă bine potrivit — numai nouraşii roşia- 
tici, dacă i-am aminti, dau o dovadă despre aceasta. Anatomia, ge- 

'sturile şi atitudinile personagiilor sunt numai în parte hieratice, aşa» 


cum. cer. regulile artei creştine orientale; expresia feţei este de cele- 
mai multe ori adecvată stării sufleteşti a personajului respectiv. Im- 


- brăcămintea respectă uneori vechile reguli bizantine; la unele per-- 


sonagii — ca la panoul din dreapta — o adevarată ştiinţă a faldu- 
rilor. Compoziţia este stăpînită relativ ; interesant e faptul că pic- 
torul cunoaşte chiar perspectiva, cum e cazul la scena Naşterii 
Domnului. 

In general fie. din calităţile picturii, fie din arta reliefului, ico- 


“ mostasul face parte din operile tîrzii ale artei bizantino-atonite din- 


ultima epocă, fără a neglija toate calităţile şi defectele acestei şcoli, 
Deşi în proprietate particulară, el se poate număra printre operile- 
de artă care ar merita să împodobească un muzeu regional. Pentru: 
aceasta am şi "ncercat micul studiu de faţă. 


P. Constantinescu-laşi. 


REDEȘTEPTĂRI IN ANOTIMP. 


Cum melci grei de lumină se- joacă'n vârf de plop 
lar ziua-și desgolește mai mult seninu-i scop— 
Sonoră, din iatacul umplut cu grei: ciorchini 

De flori, — se'nalță vocea-ţi, ea singură'n vecini, 
Și-amiaza lăcrămiază în zările de — argint 

C'atât o'nduioșează sfielnicul alint. 


Eu, pelerin nostalgic, ţi-am răsărit în drum 

Şi stau să-mi frigă talpa țărâna, nestins scrum, , 
Şi-apoi să plec pe frunte c'un soare tropical 
Căci simt în melodie străvechiul îndemn al 
Colindelor prin țară, cu toga sfâșiată 

De-atâta fluturare pe umeri: arși de sloată. 


Adeseori voiu trece prin porți șin porți vor fi 
Amurguri împietrite sub zâmbete de zi, 

Prin câte-o casă'n taină s'o destrăma ușor 

Un cântec fără vină și cântu acestal lor 

Imi va aduce-aminte simbolicu-mi: destin, — 

Şi vei căta pe drumuri pe care nu-ți: mai vin... 


OCTAV SARGEŢIU.- 

“Laboratorul de Bacteriologie Veterinară. ” 


Laboratorul de Bacteriologie Veterinară Chi- 
şinău, înfiinţat la 1 Martie 1922, are menirea de 
a da posibilitate Serviciilor Veterinare să-şi ve- 
rifice în timpul oportun şi în mod ştiinţific diag- 
nosticele clinice şi necropsice, pentru ca ele să 
poată apoi să aplice în perfectă cunoştinţă de 
cauză măsurile cele mai raţionale de combatere. 

In acest scop Instituţia a căutat, pe cât i-au 
fost cu putinţă, să facă faţă menirei sale, cu toa- 
te condiţiunile grele de funcționare pe cari i le-au 

impus, grelele timpuri de groaznică criză economică prin care trecem. 

Din citirea atentă a datelor ce vom prezenta, se va vedea cât 
sunt de dese erorile în diagnosticele clinice şi necropsice chiar şi în 
boalele comune, şi aceasta cu atât mai mult, cu cât greutăţile ine-, 
Tente proiesiunei medicinei veterinare şi mai ales ale organizărei ei 
-actuale, adesea ori nu dau practicianului posibilitatea de a urmări, 
pe loc evoluţia clinică -a boalei şi nici de a face autopsia cadavru-, 
"lui- îndată după moarte. 

Afară de aceasta, importanţa mereu crescândă a valorei ani-, 
“malelor şi a avântului luat de creşterea animalelor şi rolul mereu 
crescând ce această. ocupaţiune joacă în ansamblul economiei naţio- 
nale, impune o creştere de animale cât mai intensivă şi.de rase 
cât mai perfecţionate, pentru ca să se poată obţine maximum de 
"beneficii într'o vreme când producţiunea cerealelor nu mai are nici 
o posibilitate de debuşeu rentabil. 

In asemenea condițiuni, o cunoaştere rapidă şi a ici 
“elor molipsitoare ivite printre animale şi punerea la îndemână ia- 
“răşi în mod rapid a substanţelor imunizante necesare combaterii a- 
“cestor boale, formează arma indispensabilă care să apere animali- 
“cultura de pierderile grave ce i-ar pricinui epizootiile. 

In cursul anului 1932, s'au trimis Laboratorului 1669 probe 
de organe sau uneori cadavre întregi pentru precizarea cauzei mor- 
'ţei şi cari au dat .naştere la cercetări pentru următoarele boale : 


*) Darea de seamă de activitatea Laboratorului în cursul anului 
1932 înaintată Ministerului Agriculturii şi Domeniilor. 
Ip: 

imi iti a E ma n ale pană „.„.„ 637 probe 
2) Durină (probe de sânge) ............. IA 
e pe E PRI a OS TED AI pie a ap 10723 
4) Cărbune emfizematos................. Gia 
5) Piroplasmoza calului ................ | imp 
6) Piroplasmoza boului. ....... cc... 4» 
Tyr Boatale: O0DI sena aaan aa a 100 , 
8)-Boalcle poicilOr a sns ca e are stea e oran ao 187... 
9)" Boalele; păsărilor. e; e pia era pere SOD 
10) Boalele iepurilor de casă ............. < YAE 
11) Probe de alimente de origină animală .. 11 , 
pp A Mg DIVE ENA EA oe a a > eo So e 21.» 

Total..... 1669 probe 


Un număr de 108 probe s'au trecut în două rubrici deosebite, 
de aceia totalul de mai sus ar fi de 1777, dar realmente nu sunt: 
decât 1669 probe. 

Rezultatul cercetărilor efectuate asupra probelor de mai sus pe: 
boale 'este următorul: | 

1) Pentru anthrax (cărbune bacteridien), boală care făcea şi. 
mai face încă în multe părţi adevărate ravagii, s'au primit în tota 
637 probe, din cari una singură cu totul improprie pentru cercetări, 
Din 636 probe cercetate, 316 au dat un rezultat pozitiv ca prove= 
nind de la animale moarte de anthrax iar 320 probe au dat un re- 
zultat negativ, deci nu aveau drept pricină a morţei această boală. 

Dacă am repartiza aceste probe la speciile de animale de la 
cari provin, am avea următorul tablou : 


REZULTATUL 


Speciile Nr. total 


BOALA date i al probelor pr Improprii 
ir ae Pireu pentru 
bele primite cercetări 


Bou 327 194 132 
Cal 237 82 155 
Oaie 63 31 32 
Porc 9 9 
Capră 


Antrax 

In privinţa anthraxului, din tabelul de mai sus se constată încă 
“odată faptul că această boală este mult mai frequentă la bovidee 
decât la cai, dar că ea este destul de frequentă la noi şi la oi şi la 
“porci, fiindcă trebue să se ştie că adese-ori o probă reprezintă un 
focâr diagnosticat într'o localitate oare care, 

Observaţiunile noastre arată că cel mai bun mijloc de a tri- 
mite probe de organe la Laborator pentru cercetări de anthrax, este 
de a se trimite un os lung, mai ales osul metatars ori metacarp, 
bine dezarticulat şi bine curăţit de toate părţile moi. Osul trebue să 
fie întreg, adică să aibă toată cavitatea sa medulară închisă, căci 
măduva ferită de infecţii din afară, va servi la cercetări de diagno- 
stic, iar curățirea tuturor părţilor moi ca tendoane, ligamente, piele 
“etc., este neapărat necesară fiindcă aceste părţi, fiind uşor putrefia- 
bile, aduc odată cu putrefacţia lor şi putrefacţia măduvei osului, 
făcând-o astfel improprie pentru cercetări, bacilul anthraxului dispă- 
rând repede din organele putreficale. 

Pentru ca osul să sosiască la Laborator în stare cât mai proa- 
spătă trebuie recoltat cât mai repede după moartea animalului, să fie 
bine dezarticulat, bine curăţit de toate părţile moi şi apoi să fie bine 
învelit într'un strat gros de sare de bucătărie bine pisată, lucru ce 
împedică putreficarea osului în timpul transportului. 

Un os recoltat şi trimis Laboratorului în condiţiunile de mai 
“sus, ne permite ca în cel mai mult 24 ore să dăm un răspuns ab- 
-solut precis. 

Prin trimiterea osului, preparat ca mai sus, cadavrul rămâne 
nedeschis, aşa cum cere şi legea de poliţie sanitară veterinară ca să 
“se oprească răspândirea germenilor acestei grozave boale. 

Examenul bacteriologic al pielei, în vederea stabilirei diagno- 
sticului de anthrax în cazuri de mortalitate la vite, cum se făcea mai 
înainte, este defectuos prin aceia că un rezultat pozitiv arată prezenţa 
anthraxului, dar unul negativ nu exclude în mod absolut prezenţa 
aceleiaşi boale. 

2. Durina. Mult mai puţin întinsă ca în trecut, această boală 
care atinge tocmai matca, adică iepele şi armăsarii de reproducție, 
-este aproape dispărută din regiune, Cu ocazia expertizei reprodu- 
-cătorilor, armăsarii particulari autorizaţi sunt supuşi în fie care pri- 
:măvară la analiza sângelui în privinţa durinei. 

-' In cursul anului expirat s'au trimis 114 probe de sânge în a- 
cest, scop din care numai 3 au dat o reacţie pozitivă, iar 111 o reac-- 
ţie negativă. 

3. Turbarea. Această teribilă zoonoză aluat o mare extindere. 
în provincia noastră, şi.din acest piinct de vedere Chişinăul ţine: 
recordul. 

Pentru cercetări relativ la turbare, s'au trimis Laboratorului: 
167 probe din cari 26 au fost improprii pentru cercetări, fie din» 
cauza putrefacţiunei avansate în care sosiau, fie că creerul era zdro-=. 
bit din pricină că animalele fuseseră ucise prin împuşcare ori lovi- 
re în cap. 

“Din restul de 141 probe supuse cercetărilor prin procedeul: 
Gerlach, 110 ne-au dat un: rezultat pozitiv, iar 36 negativ. 

Ţinem să reamintim că în chestiunea turbărei, cercetările de: 
Laborator nu au o prea mare importanţă practică, de oare ce, dacă: 
un rezultat pozitiv are valoare, un rezultat negativ nu are nici una,. 
căci cu toate acestea nu se poate exclude prezenţa turbărei, fiindcă 
leziunile specifice se găsesc numai la 88—90%J, din cazuri la ani- 
malele moarte singure din pricina turbărei şi. cu mult mai rar la 
cele. ucise în cursul boalei. 

Cercetările experimentale pe lângă că sunt. costisitoare, nu pot: 
da un rezultat precis decât după 20—60 zile, ceeace este prea tardiv. 

Tabloul aci alăturat ne arată speciile atinse ca şi rezultatul: 
cercetărilor la care au dat naştere: 


__ REZULTATUL 


Speciile 


de la cari | Nr. total 
ALA i Improprii |. 
BO i provin pro- al probelor Be 4 PE BA stie 
Sai cercetări 
| Câine . . 135 
„Pisică . . 15 - 
Turbare Porc .. 4 | 
Cal .. * ă 1 i 
Bou i 11 
Capră. . 1 
Total . . . 167 

Din cele 167 probe de turbare, 115 provin numai din Chişi- 
nău şi din cari 73 pozitive, 21 negative şi 21 improprii pentru cer- 
cetări. 

4. Cărbunele emfizematos. Este mai rar în regiunea noastră 
dar el nu lipseşte cu totul. Din 6 probe primite, la toate 6 s'a pu- 
tut pune în evidenţă prezenţa b. Chauvae. 

5. Piroplasmoza calului. Studiată bine în ultimii ani în ju- 
deţul Bălţi, Lăpuşna şi Tighina mai ales, această boală este tran- 
smisă la caii din provincia noastră de către forma adultă a căpu- 
şei Dermacentor reticulatus. Parazitul endoglobular întâlnit în Basa- 
rabia este deci piroplasma caballi, s piroplasmozei adevărate 
a calului. 


S'au trimis 18 probe, găsindu-se piroplasme la 16 iar la 2 
rezultatul a fost negativ. Laboratorul cunoaşte astăzi precis locali- 
tățile unde boala apare în fie care an, ca şi intervalul de timp în 
„care apare. 

Cercetările Laboratorului au dovedit că 0,60 gr. de trypan- 
blau în 60 gr. apă distilată (sau 60 gr. dintr'o soluţie de 10/9 
trypanblau) injectată intravenos o singură dată, dă un rezultat ad- 
mirabil, toţi caii trataţi vindecându-se repede, chiar cei cu simptome 
foarte grave. 


6. Piroplasmoza boului. Studiată din 1926, piroplasmoza bo- 
vină este destul de răspândită în Basarabia şi este pricinuită de 
Babesiella bovis, transmisă la bovideele noastre de către căpuşa: 
Ixodes ricinus. In multe localităţi se cunoaşte apariţiunea boalei ca 
şi simptomele sale tipice şi numai ivirea boalei în localităţi noui dă 
loc la cercetări de diagnostic. Sau primit 4 probe din cari la 3 s'a: 
putut pune în evidenţă parazitul endoglobular. 

Tratamentul preconizat de noi şi întrebuințat şi în Franţa, 
Germania, Suedia şi America de Sud, este foarte. eficace: 40 gr. 
hexameiylentetramin în 100 cm. c. apă distilată şi injectată toată 
cantitatea odată sub piele. Numai în cazurile prea grave este ne- 
voie. de a se repeta tratamentul după 24 ore. 

7. Boalele oilor. In cursul anului expirat ni s'au trimis în 
total 100 probe de organe s'au cadavre de oi, din cari cele mai 
multe au fost bănuite de anthrax. Rezultatul cercetărilor se poate 
vedea în alăturatul tabel: 


TT 


270 VIAŢA BASARABIEI 


= 2 Rezultatul = 
SPECIA BOLILE is sta PE E 
A RER dei ae 63 e ÎN pă: 7 
Stroagiloza pulmonară 12 12 
Strongiloza gastrică . 5 
Ovidee Distomatoza .... 9 
Helmintiază intestinală 3 3 | 
Infecţiuni prin microbi | 
__anaerobi_. . - - MASNE __|__8_ 
Poe Le 100 e8 | 32 


Trebue să notăm diagnosticarea pentru prima dată în pro- 
vincia noastră la oile de rasă Karakul a infecţiunilor produse de 
microbi anaerobi printre cari aşa numita hepatită necrozantă pri- 
cinuită de b. Oedematiens, germen precis identificat. Cercetări pentru 
obţinerea de mijloace practice de combatere sunt în curs. 

8. Boalele porcilor. In ceia ce priveşte boalele molipsitoare 
ale porcilor, în tabelul aci alăturat se poate vedea numărul probelor, 
trimise (187) precum şi rezultatul cercetărilor efectuate asupra lor. 

Trebue să spunem că în cazurile de rezultat negativ intră 
adesea probe de organe recoltate de la animalele moarte fie din pri- 
cina întoxicaţiunilor alimentare la cari specia porcului este foarte 
sensibilă, fie de la animalele atinse de boli parazitare, ceeace se 
întâmplă mai ales cu tineretul care plăteşte un larg tribut acestor 
boale, 

Un număr oare care de probe cu rezultat negativ pentru pesta 
porcului, pot proveni totuşi de la cazuri de pestă, dar nu ni s'au 
trimis probe de organe în aşa condițiuni ca să ne poată permite o 
pronunțare categorică. In acest scop pe lângă un os lung (tibia) 
preparat ca şi pentru anthrax, noi cerem să ni se trimită şi rini- 
chiul întreg, împachetat separat, ca şi ganglionii limfatici intestinali 
şi bronşici. 

După cum se poate vedea, rugetul, pesta şi anthraxul sunt 
boalele cele mai frequente la porci în Basarabia. 

Ce, Rezultatul __ 
e E a] 
SPECIA BOALELE 5s Improprii 
EI] wa obama 
rr cercetări 
Rigate an ete 94 51 43 
A T Frate ae BA PAG 61 19 42 
AritiIra Xe TE a e 9 9 
Trichinoza . .. . = 8 2 6 
Porcine Helmintiazá . .... 6 6 
Pyobaciloză.. .:. ... 2 2 
Enterocociemie 1 1 
Pneumonie enzootică 2 2 
(Dinara aee 4 sAn Ear E) 
TOCA iene 187 95 92 


9) Boalele păsărilor. In ultimii ani creşterea păsărilor dome- 
stice a luat un avânt foarte apreciabil şi în Basarabia, constituind 
una din ocupațiunile cele mai rentabile, fără a necesita un capital 
prea mare de investițiune. j 

Interesul ce merită avicultura reese şi din numărul mare de 
probe, adesea recte cadavre, ce se trimit Laboratorului pentru cer- 
cetări, care a fost de 509. 

In alăturatul tabel se poate vedea foarte detailat, pe specii de 
păsări, numeroasele boale molipsitoare cari le atacă: 


(Vezi tabela pag. 272) 


Din examinarea tabelei reese că după holera păsărilor care 
face cele mai multe ravagii, mai ales dela sfârşitul toamnei către 
primăvară, coriza aduce pagube cari se măresc din ce în ce, mai 
ales că pe organismul debilitat din cauza corizei se grefează mai 
ales holera. Coriza recunoaşte în mare parte drept pricină greşeli de 
alimentațiune, când hrana este incomplectă, unilaterală şi lipsită ma 
ales de vitamine, 


Pe lângă leucemia infecțioasă şi diarea albă (pulloroza) la gă- 
ini, diagnosticate în Basarabia din anii trecuţi, anul acesta am mai 

FRI Specia păsărilor 
sp“ Ea N E Dea oa DR ARS 
sote | E5|z žlez Eed $ 
ža |ð 5 é 
TE y se ei Ea a H a Edy 33 5| 6| s | | 
Holera și coriza în aso- | | | | 
clație .-. . eaei 41 4 || RT aci 
Coriza se ps aa y 73 71|—— 2 | | 
Riora O V EN 15 | 15 En 
Tuberculoza... . = sa 8 7T |= 1 | 
EE ORAA a 5 5 | 
Leucemia infecţ. . . . 7 7 | 
Spirochetoza . ..... 5 a 5| | 
Dihteria. ii 5 a Iei ver [eta 
Aspergiloza .... .. 4 3 l Ras 
Paratifoza ...... 26 | E E T 7] 
Helmintiază intest. . . 8, 8 | 
Pulloroză .....- za ei ah aj) A 
Diversa; aans „| 214 123 |_4_22%_1/_2/_2/_60 
To tatis a 509 362 | 15| 29| 12| 21| 9| 6t 


diagnosticat încă o boală nouă, paratifoza porumbeilor, o infecți- 
une produsă de un microb din grupul paratificilor şi anume de ti- 
pul Breslau sau Aertricke, adică de unul dintre cei mai periculoşi 
microbi ai intoxicațiunilor alimentare la om survenite în urma con- 
sumărei. de carne infectată de acest germen. La porumbei boala 
atinge mai ales tineretul şi adese ori este de origină germinativă, 
adică infecțiunea se transmite dela adult prin ou la puii cari se 
nasc din ele. Boala este răspândită şi în Chişinău şi la Cetatea- 
Albă, ca şi în alte părţi. 

Cercetările Laboratorului au arătat că vaccinaţiunea, mai ales 
după înlăturarea din crescătorie a părinţilor purtători latenţi de ger- 
meni, dă rezultate foarte mulţumitoare. O boală analogă şi produsă 
de acelaş germen s'a putut studia în cursul anului trecut într'o cre- 
scătorie a unui amator de canari şi boala a putut îi oprită printr'un 
auto-vaccin administrat pe cale bucală, 

In privința spirochetozei, încercările de tratament cu spirocid 
me-au dat foarte bune rezultate. 


10) Boalele epurilor de casă. Ni s'au trimis 3 cadavre, la 
două s'a constatat coccidioza intestinală pricinuită de Eimeria perfo- 
rans iar la unul s'a constatat pasteureloza. 

11) Probe de alimente de origină animală. Din opt probe, 
de carne de porc, trimise pentru trichinoză la două probe s'a gă- 
sit trichinella spiralis. 


La trei ganglioni de bou sau găsit alteraţiuni canceroase. 
12) Diverse. Cităm un sarcom peritoneal la cal, cancer. pulmo- 
mar primar la bou, pneumonie lobară la capră, etc. 


* 
k * 


Pentru ca serviciile veterinare să poată avea la îndemână toate 
substanțele revelatoare (pentru diagnostice) şi imunizante de cari au 
nevoie pentru combaterea epizotiilor, Laboratorul a preparat şi di- 
stribuit în cursul acestui an următoarele vaccinuri şi substanțe: 

Cuitură de cărbune (pentru serovaccinaţiune) 15969 doze 


Vaccin unic anticărbunos pentru bovine.... 45913 , 
Vaccin unic anticărbunos pentru ovidee.... 16091 


Vaccin anticărbunos Pasteur Nr. 1........ ASA e 
Vaccin anticărbunos Pasteur Nr. 2....... 7330. ES 
Vaccin anticărbunos Pasteur Nr. 3....... 1105 £ 
Vaccin contra holerei păsărilor............ 18810 , 
Vaccin contra tifozei aviare.............. 740 „, 
Vaccin contra paratifozei porumbeilor..... 800 , 
Cultură tifosul şoarecilor........ cc... 1000 grame 


Din depozitul de seruri cu cari ne-am aprovizionat dela In- 
stitutul Pasteur al Facultăţii de Medicină Veterinară din Bucureşti, 
am distribuit serviciilor veterinare : 


Ser anticărbunos pentru bovine......... 44280 cm. c. 
Ser anticărbunos pentru cabaline........ 75255, 
Ser antirugetic pentru porci ............ 108585 , 
Ser antipestos pentru porci ............ 6560 , 
Ser antitetanici cca ae sare co eaieiăe. A lT, I 2-a 
Ser contra holerei păsărilor ........ ut AGRO Pai 

In acelaş interval de timp s'au mai distribuit serviciilor vete- 
rinare toate substanţele revelatoare (pentru diagnostice) de cari au 
avut nevoie. 

In acest scop maleina şi tuberculina brută s'a primit dela In- 
stitutul Pasteur din Bucureşti, diluându-se pe loc la Laborator, unde 
are loc distribuţia în sticle şi expedierea la cererea serviciilor ve- 
terinare respective. S'a distribuit astfel : 


Maleină pentru intradermoreacţiune ....... 32580 doze 
Maleină pentru metoda subcutanată....... 162 j 
Tuberculină pentru intradermoreacţiune .... 22177 , 


Tuberculină pentru metoda subcutanată... 303 ,„ 

Din punct de vedere al acţiunei preventive s'au distribuit deci 
numai vaccinuri anticărbunoase cari au permis vaccinarea şi imuni- 
zarea contra anthraxului i dalacului) a 82.314 *) animale. 

Din datele de mai sus reese că vaccinul unic anticărbunos 
pentru bovine ca şi cel pentru ovine au căpătat predilecţia- medici- 
lor veterinari, fiind relativ foarte eficace, foarte practice şi foarte 
eftine. 

In cursul anului 1931 s'au cerut Laboratorului 16407 doze de 
vaccin unic anticărbunos bovin şi 8979 doze de vaccin unic anti- 
cărbunos pentru ovidee iar în 1932 s'a cerut 45.913 doze pentru 
bovidee şi 16.091 pentru ovidee! Cu toată criza economică groaz- 
nică în care ne sbatem cu toţii şi care loveşte în primul rând a- 
gricultura, totuş producţiunea Laboratorului creşte cu paşi mari dela 
an la an. Cele două vaccinuri de mai sus contra anthraxului la bo- 
vine şi ovine, constituie specialităţi proprii acestui Laborator şi după 
cât se vede au câştigat încrederea generală, de oare ce sunt foarte 
active şi foarte ieftine, căci doza pentru un bou costă numai 4 lei, 
iar pentru o oaie numai 2 lei şi 40 bani. Aceste vaccinuri sunt 
foarte potrivite deci pentru vaccinaţiunea generală în masă, care ar 
trebui neapărat să aibă loc în toate localităţile unde s'au constatat 
cazuri de anthrax şi anume înainte de a se scoate animalele la păşune. 


: + * 
In cursul anului 1932, Laboratorul a publicat următoarele lu- 
crări în revistele de specialitate : 
1. Beachtenswerte Fälle aus der Schweinepathologie. 
Berliner tierărztliche Wochenschrift. 1932 Nr. 39 p. 625. 


*) Se vaccinează de obicei acolo unde a apărut boala deja, sau 
unde a bântuit in anii trecuţi. 

2. Suipestiferinferinfektionen bei Silberfüchsen. Deutsche 
tierärztliche Wochenschrift, Hannover 1932 Nr. 10 p. 274. 

3. Ueber spontane Suipestifer — Infektionen bei Kiicken. 
Zeitschrift für Infektionskrankheiten, parasitäre Krankheiten und Hy- 
giene der Haustiere. Berlin 1932. Bd. 42 p. 297. 

4. Sur la piroplasmose vraie du cheval et son traite- 
ment spécifique par une petite dose de trypanobleu. Bulletin 
de la Societé de Pathologie exotique. Paris 1932 T. 30, Nr. 1 p. 18. 

5. Apropos de la mise en évidence de Pľaction des 
microbes sur les sucres. Comptes rendus de la Société de Biolo- 
gie, Paris 1932 T. 109 p. 246. 

6. Réceptivité du système nerveux central pour le char- 
bon bactéridien. Comptes rendus de la Sociéte de Biologie, Paris 
1932 T. 109 p. 1385. 

7. Sur un cas de tuberculose spontanée, chez le lapin, 
causée par le bacille du type aviaire, Comptes rendus de la 
Société de Biologie, Paris 1932 T. 111 p. 125, şi Spontane Ge- 
flügeltuberkulose beim Kaninchen. Deutsche tierärztliche Wochen- 
schrift 1932 Hannover, Nr. 48 p. 767. 

8. Diareia albă — bacilară a puilor. Revista Științelor Ve- 
terinare, Bucureşti 1932 Nr. 10. 

Dr. C. Cernăianu 
Directorul Laboratorului 


PRIMĂVARĂ 


E cald şi câmpu-i plin de soare, E sărbătoarea re'nvierii 
S'a'ntors iar dulcea primăvară Și-a tinereții fericire, 
Să-mi umple inima cu versuri Când uiţi că viața te înşală 


Țesute'n liniştea de seară. C'o nestatornică iubire. 
Surâd crenguţele 'nverzite Și zi și noapte ne'ncetat 

La lăcrămioarele din glastre Mereu acelaş dor răsare, 

Şi vesel trilul ciocârliei Să pleci necunoscut de nimeni 
Răsună 'n depărtări albastre. Să vezi ce-i dincolo de zare. 


Sergiu Sârbu. 
(din vol. „Visurile vieţii”) 

E, 


Ridică fi truntea, Moldovene 
De sub zăbranicul greoi | 
Sub care drumurile tale 
Tinjeau, ca florile sub sloi; 
Sub care-a sufletului vlagă 
Zăcea ca 'n negru ţintirim, 
Și-ți turbura, perfid, izvorul 
Din care 'n veci ne re'noim. 


Venit-a ziua de răsplată 

A "'ndureratei ispitiri, 

Făcând mai dulce deşteptarea 

Din veacul tristei umiliri, 

Căci iar suntem un trup şi-un suflet 
Pătrunşi de-acelaş gând şi dor, 
Copii ai patriei iubite 

Dintr'o tulpină şi-un izvor... 


Il 
O scumpă Unire, Ridici din cenuşă 
Tu nimb de iubire, Le dai iar balsamul 
Tu taci ca să crească Sperării — şi ramul 
Tu taci să rodească Nădejdilor sfinte 
Puteri nepătrunse Le pui înainte, 
In hăuri ascunse Unindu-le braţul 
Ca valuri de unde „Le mângăi nesațul 
Semeţe, protunde Dorinţelor scumpe 
Ce pleacă, trezite Ce pieptul le rumpe, 
Spre zări aurite. De clipe de Bine 
A vieții tăclie De zări mai senine, 
Tu ţii veşnic vie, De dulce răpire 
Pe robii 'n cătuşă De vis şi iubire !,. 


Sergiu- Victor Cujbă 


84 


Moldova şi Basarabia 
1807—1817 


BOERII, TREPTELE BOEREŞTI ŞI SLUJBELE INDEPLINITE.. 
In special, după 2 acte: unul din 1810 și altul din 1817. 


Notite bibliografice: A se vedea „Lista boerilor Moldoveni la 
1810* [Arhiva” Senatorilor din Chişinău, dos. No. 1775, publicată de Radu, 
Rosetti, vol. III, pag. 17—26] şi „Lista dvorenilor din Basarabia la 1817* 
ibidem, pag. 27—30]. 

» * 


Dăm mai jos, în ordine alfabetică, tabloul 
tuturor boerilor din Moldova şi Basarabia între 
anii 1807—1817, arătând în dreptul fiecăruia la 
ce treaptă boerească se găsea în acel răstimp, 
ce anume slujbe au îndeplinit şi la ce anume 
date din lăuntrul lui. La sfârşit, vom trage cu- 
venitele încheieri din această sistematizare. 

* 

1. Adam Constantin; la 1810, este Vel: 
Clucer şi conduce Isprăvnicia de Cârligătura. 

2. Adam [Avram ?] Ianachi [Enache]: la 1810, ca Vel Sulger, 
este Sameş al Isprăvniciei de laşi. 

3. Afenduli Alecu: grec; la 1810, este Vel Paharnic. 

4. Alecu: la 1810, este Ceauş de Aprozi. 

5. Alicsandri [Alexandri, Alexandru) Jordache : la 1800, 1810, 
este Vel Şatrar; la 1808, conduce Isprăvnicia de Tomarova [+ Is- 
mailul]; la 15 Octombrie 1809, conduce Isprăvnicia de Greceni: la 
1817, ca dvorean, este Titularnii Sovietnik. 

6. Anastasă Alexandru: la 1810, ca Vel Sardar, este diac: 
de Visterie, 

7. Anastasă : la 1810, este Căpitan de Darabani. 

8. Anastasiu Vasile: la 1810, este Vel Sulger; la 1817, 
dvorean. EA 

9. Andrieş Manolachi: la 1810, este Vel Medelnicer şi con- 
duce Isprăvnicia de Dorohoiu; la 1817, este dvorean. 

10. Andrieș Vasile : la 1810, este Vel Jignicer. 

11. Angheli: grec; la 1810, este Vel Pitar. 

12, Antoni : la 1817, este dvorean [din Medelnicer]. 

13. Apostoli ot Galaţi: la 1810, este Vel Medelnicer. 

14. Apostoli ot Roman:-la 1810, este Vel Mede!nicer. 

15. Arghiri [Arghir] . Grigoraș [Grigore]: la 1810, este Vel 
Sardar; la 1817, dvorean. 

16. Aslan Constantin: la 1810, este Vel Căminar, 

17. Aslan Hagi Neculai : la 1810, este Vel Medelnicer. 

18. Avram Neculai: la 1810, este Vel Pitar. 

19. Avram: la 1810, este Vel Şatrar, 

20. Bahrimescu Irimia : la 1810, este Vel Jignicer. 

21. Balaban Sandu: la 1808, este Vel Sulger, mai înainte fiind 
Vel Şatar. 

22. Balasaki Dumitrâchi : la 1817, este dvorean. 

23, Balş Alecu [mai sigur: lordache]: la 1808, 1810, ca Vis- 
ternic este membru în Divanul Intăi. 

24. Balş Constantin [Costache]: la 1808, conduce Logofeţia 
Ţării de jos, fiind şi membru în Divanul Judecătoresc: la 1810, ca 
Logofăt de Ţara de jos este membru în Divanul Intăi. 

25. Balș Constantin: la 1808, conduce Vornicia Țării de jos, 
fiind şi membru în Divanul Judecătoresc; la 1810, este Vornic de. 
Ţara de jos. 

26. Balș Costache: la 1809, 1810, este Ban; la 15 Iulie 1809, 
“conduce Isprăvnicia de laşi, 

21. Balş Grigore: la 1809, 1810, este Spătar; la Noembrie 
1809, conduce Sărdăria de Orheiu [+ Lăpuşna]. 

28. Balş Iancu [loan]: la 1810, este Vel Comis; la 1817, ca dvo- 
rean, este Kolejskii Sovietnik. 

29. Balș Iordache: la 1810, este Agă. 

30. Balş Iordachi: la 1810, este Vel Gramatic şi conduce 
Armăşia. 

31. Balş Iordachi: la 1810, este Vel Căminar, 

32. Balş Lupu: la 1810, ca Vornic de Ţara de jos, este mem- 
bru în Divanul Judecătoresc. 

33, Balş Neculai: la 1808, 1810, este Logofăt de Ţara de 
sus; la 1808, membru în al doilea Departament. 

34. Balş Neculai: la 1810, este Spatar. 

35. Balș Teodor: la 1810, ca Vornic de Ţara de jos, con- 
duce această Logofeţie, fiind şi membru în Divanul Judecătoresc. 

36. Balș Teodor: la 1810, ca Spatar, conduce Vornicia Ţării 
de sus, fiind şi membru în Divanul Judecătoresc. 

37. Balş Teodor: la 1810, este Ban. 

38. Balș Vasile: la 1810, este Vel Căminar. 

39. Bantaş Filip: la 1810, este Vel Şatrar. 

40, Bantaş lon: la 1810, este Vel Stolnic; la 1817, dvorean. 

41. Barbu Neculai: la 1810, este Vel Clucer. 

42. Barbu Ştefan: la 1807, este Vel Medelnicer, mai înainte 
fiind Şatrar, 

43. Bașotă Ioniţă [loan]: la 1810, este Vel Căminar; la 1817, 
ca dvorean, este Kolejskii Sovietnic. 

44, Bașotă Ioniţă : fiul Banului Ştefan Başotă, la 1810, nu 
este încă boerit. 

45. Başotă Neculai: la 1810, este Postelnicel. 

46. Bașotă Teodor: la 1810, ca Ban, este membru în al 
doilea Departament; la 1817, ca dvorean, este Nadvornii Sovietnic. 

47. Bașotă Ștefan: la 1810, este Ban, 

48. Bădărău lon: la 1810, este Vel Şatrar. 

49. Bădărău Mihalachi: la 1817, ca dvorean, este Kolejskii: 
Reghistrator. 

50. Bănulescu Ioniță: la 1810, este Căpitan de Darabani; la 
1 Aprilie 1810, conduce Isprăvnicia de Bender. [+ Căuşani (Bu- 
geac), Ackerman şi Kilia]. 

51. Beldiman Alecu: la 1810, este Ban. 

52. Beldiman Dimitrie |Dumitrachi]: la 1809, 1810, este Vel 
Stolnic; dela 15 Iulie 1808 şi pînă la 1 Iunie 1810, conduce Isprăv- 
nicia de Roman. 

53. Bibire Iordachi: la 1807, este Vel Pitar, mai înainte fiind 
Vel Şatrar. 

54. Bibiri Mihalachi: la 1817, este dvorean, Sameş al Ispră-. 
vniciei de Bender, | 

55. Bodescu Constantin: la 1817, ca dvorean, este Titularni, 
Sovietnik. 

56. Bogdan Dimitrie: la 1808, 1810, este Vornic de Obştie; 
la 1808, este membru în al doilea Departament; la 1810, conduce 
Hătmănia, 

57. Bogdan Gheorghe: la 1810, este Vel Căminar. 

58. Bondre Dumitrache: la 1807, este Vtorii Visternic, mai 
înainte fiind Postelnic agiesc. 

59. Borş Chiriac: la 1810, este Vel Pitar. 

60. Bosie Iordachi: la.810, este Vel Sulger. 

“61. Bote Carp: la 1810, este Vel Şatrar. 

62. Boteanu Constântin: la 1810, este Vel Şatrar. 

63. Botescu Manoli: la 1810, este Vel Şatrar. 

64. Botez lon: la 1810, este Vel Stolnic. 

65. Botez Lupul: la 1810, este Postelnicel. 

66. Botezatu Constantin [Costachi]: la 1810, este Vel Sărdar, 
Ma 1817, dvorean, 

67. Botezatu Ilie: la 1810, este Vel Pitar; la 1817, dvorean. 

68. Botezatu lvan: la 1817, este dvorean, 

69. Bran lon: la 1810, ca Vel Sulger, este diac de Visterie. 

70. Brănișteanu Ioniță: la 1910, ca Vel Pitar, este Sameş al 
Vorniciei de Botoşani. 

71. Bucșănescu Iordachi: la 1810, ca Vel Căminar, este ipi- 
“stat la Logofeţia de Visterie. 

72. Bucşänescu Ştefan: la 1810, este Vel Medelnicer. 

73. Buhăescu Sandu: la 1817, este dvorean. 

74. Buhuş Gheorghe: la 1810, este Ban. 

75. Buhuş loan: la 1810, este Vel Jignicer. 

76. Buhuș Toader : la 1810, este Vel Medelnicer; la 1 Apri- 
lie 1810, conduce Isprăvnicia de Cârligătura. 

77. Burcă Ioniță : la 1810, este Vel Medelnicer. 

78. Burda Apostol: la 1808, este Clucer şi conduce Isprăv- 
„nicia de Bender [+ Căuşani (Bugeac), Ackerman şi Kilia]; la 1817, 
-este dvorean. , 
79. Burgheli Constandin: la 1810, este Vel Sărdar, 

80. Bușălă Andrei : la 1817, este Vel Căpitan. 

81. Bușilă Petrachi : la 1810, este Vel Jignicer. 

82. Buzăscu Neculai : la 1817, este dvorean. 

83. Buzdugan Panaite : la 1810, este Vel Jignicer. 

84, Buzichi Anton : la 1817, este dvorean. 

85. Buzne Anton :.la 1809, 1810, este Vel Şatrar ; la 15 Oc- 
“tombrie 1809, conduce Isprăvnicia de Herţa. 

86. Buzne Manolachi : la 1810, este Postelnicel. 

87. Calimah Alecu : la 1809, 1810, este Vel Căminar; dela: 
1 Mai 1809 şi pînă la 1 Mai 1810, conduce Vornicia de Botoşani. 

88. Calmuschi Iordachi [Gheorghe]: la 1810, ca Vel Sulger, 
este diac de divan ; la 1817, dvorean, 

89. Cananău Șerban : la 1810, este Spătar. 

90. Canano Constantin : la 1808, ca Vel Spătar, este mem- 
bru în Departamentul Pricinilor Străine ; la 1810, este Stolnic. 

91. Canano Costachi [Constantin]: fiul Spătarului loan Canano, 
la 1810, nu este încă boerit; la 1 Aprilie 1810, este membru în. 
Departamentul pricinilor străine. 

92. Canano lancu: la 1810, este Vel Căminar. 

93, Canta Alecu: la 1810, este Vel Comis; la 1 Aprilie- 
1810, conduce Isprăvnicia de Neamţ. f 

94. Canta Constantin : la 1810, este Ban; la 1817, dvorean. 
[din Polcovnic]. 

95. Canta Costache : la 1810, ca Vornic de Aprozi, conduce. 
Agia. 

96. Canta Ilie : la 1810, ca Ban, este membru în al doilea 
Departament. i 

97. Canta Iordache: la 1810, este Logofăt de Ţara de jos.. 

98. Canta Iordache: la 1810, este Vel Sărdar. 

99, Canta Ştefan: la 1817, este dvorean [din Sărdar). 

100. Canducuzino Alexandru : la 1817, ca dvorean, este Dei-. 
stvitelnii Sovietnik, 

101. Cara Toma: la 1809, este Ban; dela 1809 şi pînă la. 
1 Aprilie 1810, membru în Departamentul trebilor Criminale, 

102. Caracaș Manolache: la 1810, este Vel Şatrar. 

103. Cârp Costin : la 1810, este Vel Căminar. 

104. Carp Dimitrie : la 1810, este Căpitan de Darabani. 

105. Carp lacovache: la 1810, este Vel Medelnicer. 

106. Carp loan : la 1810, este Vel Paharnic. 

107. Carp loan : la 1810, este Vel Medelnicer. 

108. Carp Ioan: la 1807, este Vel Sărdar, mai înainte fiind» 
Vel Sulger ; la 15 Iulie 1809, conduce Isprăvnicia de Vaslui, 

_109. Carp Toader: la 1807, 1809, este Ban, mai înainte 
fiind Vel Paharnic ; la 15 Septembrie 1809, conduce Isprăvnicia de- 
laşi. 

110. Carpuzi Constantin : la 1817, este dvorean. 

111. Casiean: la 1810, este Vel Pitar. 

112. Catargiu Constantin : la 1810, este Spătar. 

113. Catargiu Iordache: la 1810, este Spătar. 

114. Catargiu Neculai : la 1810, este Vel Paharnic; la 1817, 
ca dvorean, este Kolejskii Asesor. 

115. Catargiu Panaite : la 1817, este dvorean [din Spătar]. 

116. Catargiu Petrachi: la 1809 1810, este Vel Paharnic; 
la 1 Decembrie 1810, conduce Isprăvnicia de Soroca; la 1817, ca 
dvorean, este Kolejskii Asesor. 

117. Catargiu Ștefan : la 1807, este Vel Căminar, mai îna- 
inte fiind Şatrar. 

118. Catargiu : la 1817, ca dvorean, este General Maior. 

119. Caţichi Constantin: la 1810, este Vel Stolnic. 

120. Caţichi Vasile : la 1817, este dvorean. 

121. Cazimir Constantin: la 1810, este Vtori Paharnic. 

122. Cazimir Gheorghe : la 1817, ca dvorean, este Titularnii 
Sovietnik. 

123. Cazimir Grigore: la 1817, ca dvorean, este Titularnii 
Sovietnik. 

124. Cazimir loan: la 1817, este dvorean. 

125. Cazimir Panaite : la 1810, este Vel Căminar; la 1817 
‘ca dvorean, este Kolejschii Sovietnik. 

126. Cazimir Petrache : la 1810, ca Vel Paharnic, este Sa- 
meş al Casei răsurilor. 

127. Cărste Constantin : la 1810, este Vel Clucer. 

128. Cărste [Cristea] Jon: la 1810, este Vel Paharnic; la 1 
Januarie 1810, conduce Isprăvnicia de Cârligătura. 

129. Cârjă loan: la 1810, ca Vel Sulger, este Sameş al 
Pârcălabiei de Covurlui [Galaţi]. 

130. Cerchez Costantin: la 1807, este Vel Stolnic, mai îna- 
inte fiind Şatrar, 

131. Cerchez Ioniță: la 1810, este Vel Sărdar. 

132. Cerchez Mihalache : la 1810, este Spătar. 

133. Cerchez Neculai: la 1810, este Vel Clucer; la 1817, 
dvorean. 

134. Chendre loan: la 1810, este Vel Sulger. 

135. Cheșcu loan: la 1810, ca Vel Stolnic, este membru în 
Departamentul pricinilor străine. 

136, Chiriac Vasile: la 1810, ca Vel Sărdar, este diac de 
Visterie. 

137. Chiriac: la 1810, este Vel Căminar. 

138. Chiriac: la 1810, este Vel Paharnic, 

139. Chiruş Constantin: la 1817, este dvorean. 

140. Chișcă lordăchi: la 1810, este Vel Sulger. 

141. Ciohodariu Constantin: la 1810, este Vătav de Copii. 

142. Ciolac Ilie: la 1810, este Vel Pitar, 

143. Ciucă Panaite: la 1810, este Vtori Comis. 

144. Ciuhureanu Gheorghe: la 1810, este Vel Sulger; la 1817, 
dvorean, conduce Isprăvnicia de laşi. 


145. Ciure Fotachi: la 1810, este Vel Sulger. 

146. Ciure Tudurache: la 1807, este Vel Paharnic, mai îna- 
inte fiind Vel Clucer, 

147. Ciute Gheorghe: la 1810, este Vel Jignicer. 

148. Codreanu Dumitru: la 1807, este Vel Medelnicer, mai 
înainte fiind Vel Şatrar. 

149. Codreanu Grigori: la 1810, este Treti Postelnic. 

150. Codreanu Ioniță [loan]: la 1810, este Vel Stolnic; la 15 
Ianuarie 1810, conduce Isprăvnicia de Fălciu. 

151. Codrescu Ianachi: la 1810, este Vel Stolnic, 

152. Conachi Costachi: la 1808, ca Postelnic, conduce Vor- 
nicia Țării de sus, fiind şi membru în Divanul Judecătoresc; la 1809, 
1810, este Vel Comis; la 1 Noembrie 1809, conduce Starostia de 
Putna. 

153. Conachi Gavril: la 1810, este Vornic de Ţara de jos. 

154. Constantin ot Mitropolie: la 1810, este Vel Clucer. 

155. Constantin: la 1810, este Vtori Paharnic. 

156. Corvin Lupul: la 1810, este Vel Şatrar. 

157. Corvin Vasile: la 1810, este Vel Pitar. 

158. Costache Constantin: la 1810, este Postelnic. 

159. Costache Grigoraș: la 1810, este Spătar. 

160. Costache loan: la 1809, 1810, este Vel Stolnic; la 15 
Octombrie 1809, conduce Isprăvnicia de Fălciu. 

161. Costache Mihalache: la 1810, este Spătar. 

162. Costache Neculai: la 1810, este Vel Comis; la 1 Mai 
1810, ca Vtori Logofăt, conduce Vornicia de Botoşani. 

163. Costache Vasile: la 1810, este Vornic de Ţara de jos. 

164. Costin Matei: la 1810, ca Vel Clucer, este condicar la 
Divan. 

165. Cotăia Mihalachi: la 1817, este dvorean. i 

166. Cozma Toma: la 1807, este Ban, mai înainte fiind Pa- 
“harnic. 

167. Criste Vasăle : la 1817, este dvorean. 

168. Cristescu Neculai: la 1810, este Vel Clucer,. 

169. Cristian Enachi: la 1817, este dvorean [din Medelnicer], 
Sameş al Isprăvniciei de laşi. 

170. Crucerescu Grigore : la 1808, 1810, este Vel Medelni- 
«cer ; la 1808, conduce Isprăvnicia de Tomarova [ + Ismailul]. 

171. Crupenski Constantin : la 1810, ca Spătar, conduce Vor- 
nicia Țării de sus, fiind şi membru în Divanul Judecătoresc. 

172. Crupenski Costache : la 1810, este Ban ; la 1 lunie 1810, 
conduce Isprăvnicia de Roman. 

173. Crupenski Grigore : la 1810 este Vel Sărdar ; la 1 Fe- 
bruarie 1810, ca Medelnicer, conduce Isprăvnicia de Ismail. 

174. Crupenski lanachi : la 1810, este Vel Medelnicer. 

175. Crupenski Ioniță : la 1810, este Vel Sărdar. 

176. Crupenski Iordachi : la 1910, este Spătar. 

177. Crupenski Iordachi : la 1810, este Ban. 

178. Crupenski Matei : la 1810, este Vtori Logofăt; la 1817, 
“ca dvorean, este Kolejskii Sovielnik. 

179. Crupenski Sandu : la 1810, este Ban. 


180. Crupenski Sandu : fiul Banului Constantin Crupenski, la 
1810, nu este încă boerit, . 


(Va urma). 


Const. Teodorescu 

Un poet basarabean necunoscut. 
Socotim că mar fi lipsit de interes 
actual de a vorbi,la cronica acestui 
număr jubiliar al revistei noastre, de 
un poet basarabean pe cât pare 
complectamente necunoscut până a- 
cum. Numele şi opera lui nu le-am 
găsit pomenite nicăeri, în nici o luc- 
rare privitoare la cultura românească 
în Basarabia înainte de unire. 

E vorba de Dimitrie Donia. 

De viaţa lui atât de tragică şi de 
soarta tristă a operei sale s'a ocu- 
pat acum vre-o 25 de ani o revistă 
din București, prin pana cunoscutu- 
lui scriitor Artur Gorovei. 

D-sa a publicat în vol. XIlal „Re- 
vistei Române” o interesantă contri- 
buţie documentară în legătură cu o- 
. Tiginea, viaţa şi producţia poetului 
basarabean Dimitrie Donia. 

După cum însuşi o arată în arti- 
colul respectiv. d. Gorovei are le- 
gături sufleteşti cu Basarabia. Asta 
Pa şi indemnat să aştearnă pe hâr- 
tie ceiace știa despre poetul moldo- 
vean de peste Prut. 

Mama d-lui Gorovei s'a născut în 
Basarabia, în judeţul Hotin. Mama 
boerilor Cazimir, proprietarii moşiilor 
Văscăuţi, Cipliuţi şi lenăuţi era soră 
cu tatăl mamei d-sale, Banul lancu 
Borş. 

Până la vârsta de doisprezece ani 
autorul datelor despre Dimitrie Do- 
nia a copilărit pe aceste moşii. Mo- 
şia Ienăuți se învecina cu moşia fa- 
miliei Donia, intre membrii căreia se 
afla şi Dimitrie pe care nl-l evocă 
d. Gorovei. 

Poetul. Dimitrie Donia avea şi el 
o moşie in județul Hotin, în apro- 
piere de târguşorul Lipcani. Donia 
era insurat şi avea copii. 

După cum ni-l descrie d. Gorovei, 
poetul Donia ducea o viață desor- 
donată. El era extrem de cheltultor 
şi destrăbălat. In.scurt timp şi-a vă- 
zut averea minată şi sărăcia apro- 


CRONICA 


piindu-se cu pași repezi. Toate stră- 
daniile sale — ne povesteşte d. Go- 
rovei — de a pune frâu patimilor 
mau ajutat la nimic. Văzând că nu 
poate găsi în el puterea de a se 
desbăra de viciile aducătoare de ne- 
norociri, ca să nu-şi nenorocească 
complectamente familia, a luat o ho- 
tărâre eroică: a părăsit domiciliul fa- 
miliar, stabilindu-se impreună cu 
Tokarski, protesorul copiilor săi, la 
Botoşani. 

Asta era prin anul 1865. Tokarski 
a rămas profesor la Botoşani lar 
Donia a plecat peste graniţă. La 
început se ştia că el trăeşte în Tur- 
cia, apoi ii s'a pierdut cu desăvâr- 
şire urma şi nu s'a mai ştiut nici o- 
dată nimic despre el. 

Din câte ştia d. Gorovei, Dimitrie 
Donia a scris mult, şi intro limbă 
românească aproape impecabilă. 

Una singură din poeziile lui Donia, 
intitulată  „junețea“ a  incăput in 
mâinele d-lui Gorovei datorita unor 
împrejurări, pe cari d-sa le poves- 
teşte în articolul din care extragem a- 
ceste amănunte. Din conţinutul aces- 
tei poezii se desprinde o stare suf- 
letească de depresiune şi derută care 
îşi are obârşia în epoca când neferi- 
citul poet se pregătea să-şi pără- 
sească familia pentru a-i da posibili- 
tate să-şi refacă averea. . 

Iată această poezie în întregime; 


JUNEȚEA 


S'au creiat cu zori o floare ! 
La aprins s'au desvelit, 
Cătră-amiază ea mai moare, 
Cu-asfinţitul au murit ! 


Dureroasă închipuire 
Cu al juniei nostru tip ! 
Floarea este omenirea 
inflorirea al vieţii timp. 


Aşa trece a mea junie, 
Aurite mulțumiri ; 
Sănătate, bucurie, 

Au rămas numai mâhniri, 

i mâhnirea cu un munte 

a pica pe cap albit; 
Imi va aduce moartea-aminte 
C'a mea oară mi-a venit. 


Voiu muri | și pe vecie 
Ziua bună-mi voi lua 
Dela loculde pruncie 
Unde muma mă purta. 


Se va trece al meu nume, 
Parcă war fi existat 
Cum se trece tot în lume, 
Ce ca mine e creat. 


Intro țară pusteită 
Poate eu voi putrezi, 
Poate fi-va chiar năimită 
Mâna care ma 'nveli. 


Tu ființa mea iubită, 
Cărei tot am hărăzit, 
Nici de cum nu fi uimită 
Când vei şti că am murit. 


Spre răsplată d'adorare 

e al meu suflet au simţit, 
Las' să-ți pice o lăcrămare 
P'acel trup ce te-ou iubit! 


Săcriu, țărna va străbate 
Pân' la mine în mormânt, 
Pâr’ la buzele-mi uscate 
Ce-ţi rostise jurământ. 


Au atâta mulțumire 

N'oiu fi 'n stare de gustat? 
O urâtă prevestire 

Mie-mi spune necurmat 


Că departe eu de tine 
De-acel loc ce m'am născut, 


De-a mea casă, de al meu bine, 


In păduri voi fi căzut. 


Şi tu scumpo, nu-i fi ?n stare 
Acel colnic de găsit. 

Ce eu plin de întristare 

L'am luat spre rătăcit. 


O speranță mie-mi spune 
Că iar scumpă te-oiu vedea, 
Insă nu aice ’n lume, 

Ci acolo vom şedea. 


Unde nu e viclenire, 
Nu se cere jurământ, 
Unde nu e adormire, 
Nu se ştie ce-i mormânt. 

Versurile acestea, scrise acum 65 
de ani, denotă incontestabil un suflet 
şi o inspiraţie de poet autentic. Ce 
păcat că scrierile lui s'au pierdut o- 
dată cu urma autorului. D. Gorovei 
ne spune că o cucoană, rudă dea- 
proape cu poetul, a vândut manus- 
crisele lui cu kilogramul unui băcan 
din Fălticeni. 

Poate că astăzi se mai găseşte în 
viaţă cineva dintre aceei cari Pau 
cunoscut pe Donia, sau ştiu ceva 
despre el şi lucrările sale. Aceştia 
ar avea datoria să aştearnă pe hârtie 
amintirile lor pentru a fi cunoscute şi 
de alții. Revista noastră le stă la 
dispoziţie. 

Al. Terziman 


Presa și Unirea — Cu prilejul jubi- 
leului Unirii au apărut în presa pe- 
riodică şi zilnică din ţară şi străină- 
tate numeroase articole cu privire la 
însemnătatea acestei sărbătoriri pen- 
tru România. In cele ce urmează 
spicuim unele din însemnările cari 
ne-au căzut sub ochi şi ni s'au pă- 
rut mai interesante. 

Este, în special, interesant artico- 
lul d-lui V. Barnovschi publicat in 
„Adeverul“. în care e relevată ce- 
lebra butadă a lui Petre Carp:,„Dru- 
mol spre Ardeal trece prin Basara- 

as: 

Pentru complectarea portretului 
lui Petre Carp, desprecare genera- 
ţia actuală a uitat aproape, vom re- 
improspăta, drept proelogomena la 
cele scrise de d. Barnovschi, o ca= 
racterizare a răposatului profesor 
Anghel Demetrescu, făcută in numă- 
rul din 15 Martie 1901 a „Nouei re- 
viste Române“*,ce apărea pe atunci 
în capitală sub conducerea d-lui Ră- 
dulescu-Motru,. 

„Fabula cu care Ducesa de Or- 
léans căuta să explice caracterul 
faimosului Regent al Franței, se 
poate. cu ușoare schimbări aplica 
d-lui Carp. Toate zînele, afară de 
una—povestea Ducesa de Orleans— 
au fost invitate la leagănul Duce- 
lui şi toate au fost foarte darnice 
cu noul născut. Una i-a acordat di- 
stincțiune, alta o inteligență supe- 
rioară, a treia frumuseţe, etc, Dar 

o zînă răutăcioasă, care nu fusese 
invitată, veni cea din urmă. şi, de 
oare-ce nu putea desface ceeace fă- 
cuseră surorile ei pentru favoritul 
lor, puse câte un defect în fiecare 
calitate. In caracterul d-lui Carp 
este de asemenea o unire stranie de 
însușiri opuse. Studiază chestiunile 
în principiu, dar nu-şi dă osteneală 
de a le aprofundă în amănunte, 
chiar când acelea sunt esențiale; 
este un excelent parlamentar și un 
abil debater, dar cu vorbe impru- 
dente strică adesea efectul celor 
mai bune din discursurile sale; e 
în stare să dea întrun moment cu 
Piciorul unei situațiuni, pentru care 
a lucrat ani întregi, şi apoi să im- 
plore de la generositatea adversa- 
rului un locşor în Parlament; aci 
ia o atitudine severă, aci se co- 
boară la glume copilăreşti cu oa- 
meni ce nu sunt de seama d-sale; 
aci e de trufie petulantă, aci de o 
familiaritate neînțeleasă. 

„Din acest amestec de însuşiri 
eterogene a eşit un caracter unic. 
De aci felul cu totul opus în care-l 
judecă chiar acei ce-l simpatizează“, 


După Unirea Ba- 
sarabiei.— Sărbă- 
torirea unei aniver- 
sări -uaţionale nu 


sarabiei, se cuvine 
să nu uite pe băt- 
rânul Petre Carp, 
marele invins al acestei sfinte cauze 
ce a triumfat, parcă în pofida lui. 

La izbucnirea războiului mondial 
Carp avea 75 de ani, deci de mult 
nu mai putea înţelege de cât cu lo- 
gica, mai ales că niciodată nu fuse- 
se un intuitiv; iar în vremea neutra- 
lităţii noastre n'a avut destule infor- 
maţii. lată explicaţia intransigenţii şi 
a exagerărilor lui, 


287 


Logic, vedea în izbânda Rusiei nu 
numai plerderea definitivă a Basara- 
biei şi desăvârşirea desnaţionaiizării 
moldovenilor de peste Prut, dar şi 
înglobarea unei treimi din regat în co- 
ridorul rusesc al Dardanelelor. Ar- 
dealul, zicea el, poate să malaştep- 
te, căci Miteleuropa nu va putea să 
fie decât. federalistă; iar România, 
strajă tare la Nistru, va şti să se 
facă ascultată la Berlin. 

Dar a fost şi neindestulător infor- 
mat. Atât pentrucă nu credea că are 
ceva de aflat, cât şi din vina acelor 
ce ar fi putut să-l informeze. Maio- 
rescu, Marghiloman şi Brătianu. de 
procedau cu el generos prieteneşte, 
puteau să-i sdruncine convingerile, 
Insă, şefii conservatorilor, din zăcăşie. 
iar şeful liberalilor, din rancună pen- 
tru „fierul roşu“, l-au lăsat să se a- 
dâncească in abstracțiunea gândirii 
lui. Şi totuși, nu se poate spune că 
aceştia ar fi pus rancunele ior mai 
presus de interesele neamului. Inte- 
resul ţării a fost mai bine slujit prin 
aceia că Petre Carp a rămas o a- 
menințare şi rezerva unei alte poli- 
tici. Fiecare dintre ei şi-ar fi putut 
scuza perfidia de a fi lăsat pe Carp 
în postul cel mai primejdios, cu ver- 
sul unui mare general dintr'o mare 
creaţiune literară: 
mais comme à sa bravoure on men 

compare aucune 
c'est mon rol que je sers en servant 
ma rancune, 


* 
* + 


Carp, convins cu orbire de atotpu- 
ternicia militarismului german, soco- 
tea că războiul, prelungit de Anglia, 
America şi România, avea să se sfâr- 
şească la inceputul anului 1917. O 
mică anecdotă, puternic sugestivă: 
In ajunul ocupării Bucurestiului, conu 
Petrache și-a făcut ceva provizii. 
Intr'o drogherie, după ce ise impa- 
chetase cumpărăturile, se răsgândeş- 
te şi mai cere două săpunuri, spu- 
nând către cel care-l întovărăşea: 
„Poate că în primele zile după în- 
cheierea păcii toate or să fieo leacă 
mai scumpe — eu sunt prevăzător?, 

Petre Carp n’a văzut decât un as- 
pect al problemei române, i-a exage- 
rat importanța şi a luptat cu fana- 

tism pentru el. Intregirea Moldovei 
era singurul ideal pe care-l credea 
posibil, ba chiar singurul pe care-l 
preţuia ca folositor deocamdată. Dea- 
ceia la consiliul de coroană din 1914 
a fost pentru intrarea în război ime- 
diat impotriva Rusiei. Deaceia a scos 
ziarul „Moldova“ titlu simbolic şi re- 
zumativ al crezului său. De aceia la 
consiliul de coroană din 1916 a spus 
acea vorbă ingrozitoare, totuşi bine 
de înțeles și logică din punctul lui 
de vedere. In acelaş timp însă, a a- 
vut tăria să nu treacă limitele lega- 
lităţii. Chiar vestita lui telegramă 
către rege, n'a fost decât faptă de 
sfetnic care dă un sfat, e drept, ne- 
cerut, dar care sfat pentru aceasta, 
‘nu devine act de rebeliune. 


După pace cu puţin înainte de a 
muri, Carp mi-a spus odată: 

„Cu toată înfrângerea Germaniei, 
fără prăbuşirea Rusiei idealul naţio- 
nal tot nu se infăptuia. Se dovedeş- 
te acum, că am avut dreptate când 
am afirmat în Cameră și am scris în 
„Moldova“ noastră, că drumul în Ar- 
deal nu putea să fie decât prin Ba- 
sarabia. Eiau profetizat căderea Ger- 
maniei, noi pe a Rusiel; toţi ne-am 
înşelat în parte, şi toțiam avut in 
parte dreptate. Am auzit însă. că 
unii caraghioşi se laudă că ei au pre- 
văzut şi sdrobirea Rusiei şi dezmem- 
brarea Austriei... Să nu-i stucheşti 
între ochi ? Aceștia totuşi or să trea- 
că in analele țării drept geniali cu- 


getători istorici... România asta. are ' 


prea mult noroc, ca să mai aibă ne- 
voe şi de oameni de stat“. 


Mulţi Pau auzit vorbind în felul a- 
„cesta. 


=. 


Istoria marelui război şi a păcii 
este acum aproape complect lămu- 
rită. S'ar părea că va rămâne una- 
devăr definitiv, că drumul în Ardeal 
nu putea duce decât prin Basara- 
bia. Dar în acest caz, prin această 
profeție şi formulă, Petre Carp va 
lua rang în istorie printre mariigân- 
ditori politici. 

Carp merită această incununare a 
vieţii lui de om de stat, cu toate că 
în criza pentru întregirea nemului n'a 
văzut destul de just şi a fost un în- 

vins politiceşte. In acea epocă, Petre 
Carp a avut rostul și soarta precur- 
sorilor ; a apostolului care exagerea- 
ză, cade, dar netezeşte drumul izbă- 
virii. Fără Carp și fără acţiunea lui, 
sacrificiul pe care România îl oferea 
viitorilor aliați în vremea tratativelor 
pentru intrarea în război, ar fi fost 
mai puţin invederat; iar discuţiile de- 
la congresul păcii despre drepturile 
noastre asupra Basarabiei ar fi fost 
mult mai anevoioase. 

Dar Petre Carp va rămâne în is- 
torie, mai ales prin disciplina morală 
ce ţara românească a învăţat dela 
el. Personalitatea lui va fi mereu sim= 
bolul spre care totdeauna se vor în- 
drepta cei buni din viaţa noastră po- 
litică Azi, discipolii lui şi fiii lor. fră- 
mântaţi de nostalgia lozincei „asa- 
narea morală“, luptă imprăştiaţi prin 
diferite partide, unde işi dovedesc 
nobila obârşie politică, prin corecti- 
tudinea şi prin idealismul lor în cad- 
rul programelor fatal evoluate. Petre 
Carp în anarhia morală românească 
a fost ca un cristal aruncat intrun 
haos chimic, care face să se precipite 
şi să se conglomereze toate cristalele 
pulverizate ce rătăcesc risipite în li- 
chidul tulbure. Astfel se clarifică to- 
tul în univers: un punct de sprijin 
în natură, un om într'o societate, a- 


junge. 

Carp, pildă luminoasă de morală 
politică de cugetare istorică şi ge- 
nerator de energii binefăcătoare, ră- 
mâne mai mult părintele acestui în- 
cercat popor, decât Carp, legiuitorul 
înțelept, ori chiar dacă ar fi fost con- 
ducătorul fericit în marea criză de- 


întregire, 


D. V. Barnoschi 
„Adevărul“ 


Unirea Basarabiei. Se împlinesc 15 
ani de când Basarabia noastră a re- 
venit oficial şi pentru totdeauna să 
se aşeze lângă pământul Patriei în- 
tregite. Spun oficial, pentrucă din 
gândurile şi din inima românească 
ea nici odată n’a fost smulsă, fiind 
împlântată acolo adânc de lumina şi 
mai ales de credinţa nesdruncinată. 
în dreptatea lui Dumnezeu, a dască-- 
lilor noştri cu suflet de foc, 

Timpul vieţii de şcolar totdeauna 
ne apare luminos şi in cadrul acesta 
ne amintim cu drag şi respect de 
figurile profesorilor, mai ales de aceia 
care din credințele lor scrise pe su- 
flet ne-au împărtăşit şi pe noi. Ne- 
au pregătit pentru visul de întregire 
al neamului, vis pentru care mulţi 
din noi au adormit laolaltă cu stră- 
moşii veacurilor româneşti. 

Profesorul, care-şi înțelege subli- 
ma lui menire, trăeşte puternic în 
sufletul şcolarilor săi. Dar ca să 
dea suflet, trebuie mai întâi să-l ai- 
bă el. Aici este frumuseţea înălţime: 
lor curate, dar tot aici şi abisul in- 
tunecat al prăvălişului. 

Când se sărbătoreşte o unire de 
pământ strămoşesc cu pământ stră- 
moşesc, trebuie să o spunem mai 
răspicat, că noi cel 'din regatul lui 
Carol I şi Ferdinand I, întotdeauna 
în visurile noastre cele mai îndrăz- 
neţe am văzuto unire de frate cu 
frate, pe când fraţii din robie, la ră- 
sărit ridicau o republică, iar la apus 
o autonomie. 

Nol credeam. Noi ceream să ne 
jerttim. Noi sufeream. 

Era la 16 Malu 1912 la Craiova. 

Se inplineau 100 de ani de la ră- 
pirea Basarabiei. 

O aniversare de jale. Tristeţea 
cădea în noi mai amară, când ve- 
deam steagurile indoliate arborate pe 
clădiri. 

Pe strada Unirii, profuziune de 
steaguri şi de doliu naţional. Nu era 
inimă românească să nu tresară 
infiorată. 

La şcoală un neastâmpăr dureros. 
Aniversarea nu era oficială. Ajun- 
geau până şi alci cătuşele celor 100 
de ani de lanţ rusesc. 

Cărţile nu se arătau pe pupitre. Ce- 
ream tricolorul. 

" Simţeam nevoia să ni-l punem pe 
plept 

Cu tricolor desfăcut dela caetele 
de caligrafie şi cu făşii negre sfâşia- 
te din satenul hainelor şi din al şep- 
celor ne-am făcut cocarde tricolore 
îndoliate. 

Ne frământam închişi în noi şi 
doream un glas să ne strige durerea 
tuturor. ŞI a venit atunci în mijlocul 
nostru un profesor din aceia, care 


şi-a dăruit sufletul la generaţiile de 
tineri trecute prin luminele lui. 

A venit profesorul Vasile Mihăile- 
scu, acela care în orele de istorie 
ne făcea să simţim şi să trăim toa- 
tă tragedia neamului nostru. 

Tăcere şi așteptare. 

Şcolari... incepe cu glas inalt, pro- 
fesorul nostru cel mai drag. Toa- 
tă durarea noastră vibra în cuvinte- 
le lui, prin care veştejea hoţia făcu- 
tă de Ruşi prin răpirea Basarabiei. 
Ruşii acuma 200 de ani nici nu erau 
cunoscuţi. O individualitate i-a ridi- 
cat: Petru cel Mare. Individualităţi- 
le pot ridica şi pot cobori un popor. 
Rusul a venit la noi cu evanghelia şi 
cu crucea şi ne-a inşelat şi ne-a fu- 
rat. Vor să inmormânteze Basarabia, 
copleşind-o cu străini şi risipind pe 
români prin ţinuturile cu zăpezi ale 
Siberiei. 

Vor să ne înmormânteze de vii!... 
Cu glas tare, cu durere sfâşietoare 
spune profesorul ultimele cuvinte, 
Lacrimile îl umplu ochii. Şcolarii 
strivesc lacrimile între gene, muţi de 
durerea infricoşată ce li se coborâse 
în suflet. Cu frunţile încruntate, cu 
mânile încrucişate pe piepturi, nemi- 
şcaţi, aşteptau ca nişte statul ale 
răzbunării, dreptatea divină. 

Să ne stăpinim durerea şi să ară- 
tăm Rugşilor, că azi 16 Maiu 1912, nu 
serbăm o zl numai de jeluire, ci mai 
ales una de reînviere, termină profe- 
sorul Vasile Mihailescu fa uralele 
unei tinereţi, care peste 4 ani mai 
târziu îşi punea în temelia Româniel- 
Mari sufletul plin de credinţă în ma- 
rea biruință a Neamului, 

Noi, bieţi regăţeni, cu apostolii 
şcolei am crezut, cu el ne-am jertfit. 
Cu ei'am biruit, făcând unirea cea 
mare. Pandurul, 


„Oltenia Economică“, 


Streinii despre Basarabia. Cu pri- 
lejul aniversării Unirii Basarabiei, d. 
Václav Srp, un amic ceho-slovac 
al român'lor, publică in suplimentul 
ilustrat al ziarului „Venkov“ un ar- 
ticol informativ sub titlul „Jubileum 
rumunscke Besarabie* — jubileul Ba- 
sarabiei româneşti. Autorul insistă 
asupra caracterului românesc al pro- 

vinciei noastre, asupra trecutului ei 
în strânsă legătură cu istoria româ- 
nilor. din, Principatele Dunărene, a- 
supra politicei de opresiune pe care 
a exercitat-o Rusia țaristă în Basa- 
rabia, asupra stărilor de gospodărie 
rurală. înapoiată, care predomină la 
noi din pricina polițici! greşite ce 
s'a făcut aici în trecut şiasupra vo- 
tului Sfatului Ţării din 27 Martie 
1918, care a dezlegat problema de 
seculară protivnicie intre ruşi! şi ro- 
mâni. Autorul socoate că Basarabia 
incorporată în, statul român ar pu- 
tea șă servească pe viitor ca mijlo- 
citoare. pentru stabilirea unor rapor- 
turi de bună vecinătate între ruşi şi 
români. 

Articolul d-lui V. Srp este însoţit 
de zece clişee cu vederi şi tipuri ba- 
sarabene. Printre clişee este şi fo- 
tografia c-lui Jan Kolbaba, preşe- 
dintele coloniei ceho-slovace din Chi- 
şinău, consulul! Cehoslovaciei la noi, 
proprietarul de câteva deceni: a ma- 
gazinului. de instrumente muzicale 
din Capitala Basarabiei şi socru al 
d-lui V. Srp. PH, 


Solidaritatea — organul Asocia- 
ţlei corpului didactic din judeţul So- 
roca, fondat în lanuarie 1923. Nu- 
mărul de Martie este consacrat in 
întregime Unirii Basarabiei. D. Paul 
Vatamân, profesor de istorie la li- 
ceul „A. D. Xenopol“ din Soroca, 
semnează un, documentat articol în- 
titulat „Din mişcarea naţională a 
Basarabiei“. Preţioase amintiri din 
timpul reiînvierii Basarabiei”, stă- 
ruind asupra cursurilor învăţătoreşti 
din 1917, asupra „primului teatru ro- 
mânesc* in Soroca, asupra „presei 
româneşti în județ“ şi altele, sem- 
nează d:l Gheorghe B. Boieriu, as- 
tăzi profesor în Timişoara, iar pe 
atunci unul din propagandiștii cul- 
turali pe cari ni i-a dăruit Ardealul, 
cu numeroșii lui refugiaţi de pe tim- 
pul războiului, în frunte cu d, Oni- 
sifor Ghibu. Mai sânt apol articole 
semnate de d. d V. Ciobotaru şi 
Gh. Rusu. tot asupra Uniril Basa- 
rabiei ca Patria. 

Revista „Solidaritatea“ se prezintă 
frumos şi, merită toată incurajarea. 

Abonamentul 100 lei pe an. P., H. 

„Unirea“ este revista pe care o scot 
dela inceputul acestui an, elevii li- 
ceului de băieţi, „Alexandru Donici“ 
din Chişinău. 

Este pentru noi o deosebită sa- 
tisfacție sufletească văzând că ele- 
vii liceului în localul căruia s'a vo- 
tat unirea Basarabiei, scot acum, după 
15 ani dela Unire, această revistă 
de modestă şi tânără contribuţie la 
ideea Unirii sufleteşti, 

Până acum au apărut din această 
revistă 4 numere. 

In ultimul număr apărut — numă- 
rul 4—inchinat Unirii, d, Ion Maco: 
vei, directorul liceului, face istoricul 
acestui liceu. 

Elevul P. Osuhovschi scrie „O 
şfântă aniversare, 15 ani dela Unirea 
Basarabiei“. Sumarul revistei este 
complectat cu mult material re- 
feritor la Basarabia şi o cronică a vie- 
ţii şcolare. Partea lirică conține câ- 
teva poezii inchinate Unir!i Basara- 
biei. premiate de revistă cu ocazia 
unui concurs instituit pentru cel mai 
bun imn inchinat Unirii. Premiul I 
a fost câştigat de elevul clasei a 
7-a Vitalie Ciolac pentru poezia: 

Imnul Unirii pe care o reprodu- 
cem aici: $ 
In cânt, în poemul întregului neam 
Vibra ca o viată divină, 

Simbolul dorinței, simbolul de 
hram —: 
Unirea, 


Și visul acelor ce zac in mormânt, 

Și glia pământului nostru, 

Aveau pe scrijale acelaș cuvânt: 
Unirea. 


Dar sânge şi lacrimi wau curs în 

zadar 
In luptă cu firea păgână, = 
In cerul dreptății s'a tras un. hotar 


- Sencheagă suflarea română. 


Unirea de cuget, de frați 7 surori, 
De sânge, priviri, năzuință, 

Unire de cântece, grâne și flori, 
De crez, mântuire, dorință. 


„Şi tu eşti ferice,durerea-ţi se frânge 
Natura întreagă-ţi serbează mărirea 
E scrisă în ceruri e scrisă cu sânge: 

“Unirea. 


VIAŢA BASARABIEI 


291- 


li dorim revistei să  propăşească, 
să se desvolte mult, şi să devină 
revista tinerei generaţii din Basara- 
bia. 


Frângurele este titlul unei reviste 
şcolare şi cercetăşeşti, litografiată 
pe care o scoate de şapte ani Aso- 
ciaţia Culturală „C. N. Iancu“ de pe 
lângă Şcoala Normală „Al. Vlăhuţă“ 
din com. Şendriceni jud. Dorohoi. O 
scriu profesorii şi elevii. 


In numărul 54—55 pe Martie-Ap- 
rilie anul curent, revista a inchinat 
câteva pagini actului Unirii Basa- 
rabiei. Pe pag.742—743 elevul Raşcu 
S. din clasa a VIl-a, semnează un 
inimos și plin de nădejdi articol în- 
titulat „9 Aprilie 1933“. 


In corpul revistei găsim reprodus 
articolul d-lui Pan  Halippa „Tre- 
cut, prezent şi viitor“, publicat în 
revista „Tribuna“ an I (1932) No. 
4—5, şi două doine din Basarabia 
luate din colecţia folclorică a d-lor 
Ovid Densuşianu şi |. A. Candrea. 


lar pe coperta revistei este infă- 
țişată stema Basarabiei. 
Revista apare lunar şi costă 20 


lei exemplarul — abonamentul e 100 
lei anual. 


Revista societăţii tinerimea ro- 
mână, care apare de 51 de ani în 
capitala ţării sub direcţia d-lui pro- 
fesor universitar D. Pompeiu, con- 
ţine în numărul 6 pe Februarie din 
acest an câteva. articole privitoare la 
Basarabia, Astfel Arhimandritul Scri- 
ban iscăleşte un articol intitulat 
„Din luptele pentru limba româ- 
nească în Basarabia. Jubileul unei 
reviste“, în care arată împrejurările 
în care s'a născut revista „Lumină- 
torul”, dela apariția câreia au tre- 
cut 25 ani. D. N, S. Dumitrescu 
semnează un articol despre „B.P. 
Haşdeu si Tinerimea Română", lar 
d. Miha!l Drogomirescu, profesor la 
Facultatea de Litere din Bucureşti, 


in articolul „B. P. Hasdeu“, face o 
ascuțită analiză a operei literate a 
marelui basarabean. 

AED 


CRONICA IDEILOR. 

Influenţa - psiho- 
logiei sociale ru- 
sești asupra Ba- 
sarabiei. — O con- 
vorbire extrem de 
interesantă am a- 
vut-o acum câtva 
timp cu un regă- 
tean, tânăr magis- 
trat,om de fină inte- 
ligență şi cu sin- 
cera dorinţă de a 
înțelege psihologia 
Basarabiei înainte 
de a o judeca. E 
foarte rară această din urmă calitate, 
căci la noi, şi în special in lumea poli- 
tică, Basarabia de obicei este judecată 
cu mare autoritate, fără însă a fi stu- 
diată cu seriozitate. Sentința se dă 
fără măcar să fie ascultat înculpa- 
tul, adică istoria Basarabiei, şi mai 
ales istoria ei modernă; de aci miile 
de neînțelegeri între Basarabia şi 
acei regăţeni cari ar dori s'o vadă: 
asemănătoare unui judeţ din Moldo- 
va sau Muntenia: Bâcul Basara- 
bean să semene cu Siretul sau cu 
Dâmboviţa, iar basarabenii să se- 
mene ca două picături de apă cu eroii 
din ultimul roman al lui Cezar Pe- 
trescu, sau în cazuri extreme, când 
caracterul basarabeanului nu se po- 
trivește cu caracterul eroilor din „Cás 
lea Victoriei“ i se spune basarabea- 
nului că este instrăinat... Această 
pronunțare se dă chiar dacă basara- 
beanul-este un cetățean absolut lojal 
sau sincer patriot şi naţionalist . ro- 
mån, 

Convorbitorul meu dimpotrivă îşi 
dă perfect de bine seamă că Basa- 
rabia care a trăit mai bine deo sută 
de ani sub influența culturei ruseşti 
wa putut evita influența acestei cul- 
turi și aceasta cu atât mai mult, cu 
cât sub regimul vechi întreaga viață 
rusească a fost reglementată prin legi 
și nu rămânea nici un domeniu de 
viaţă care să-şi păstreze autonomia 
şi independenţa lui față de stat. A- 
ceasta în ceiace priveşte cultura 
oficială; dar mai rămâne domeniul 
imens al culturei neoficiale care şi 
ea exercită o influenţă foarte mare 
asupra tuturor claselor şi turor na- 

țlonalităţilor din fosta Rusie. Vorbim 
în special de literatura rusească. 
Dacă un Dostoevschi sau Tolstoi au 
exercitat o influență enormă asupra 
literaturei franceze, sau engleze şi 
germane, ar fl natural ca și psiholo: 
gla basarabeană să nu ramână indi- 
ferentă faţă de operile acestor scrl- 
itori cu nume mondial. Ar fi natural 
deci, ca tipul basarabean, cel puţin 
tipul intelectual, să difere într'o mă- 
sură oare care de tipul regăţean sau 
transilvănean create sub alte inrâu- 
riri culturale. Şi dacă tipul basara- 
bean în calităţile lui psihologice sea- 
mănă mal mult cu eroii lui Cehov, 
decât cu eroii lul Caragiale, nu e ni- 
mic ciudat şi neaşţeptat în acest fapt 
care, de altfel, desigur se datorește 
influenţei nu numai a literaturei ru- 
seşti, ci a intregului ansamblu al vie- 
ței sociale şi politice ruseşti. Deci 
pentru a înţelege mai bine calităţile 
spirituale ale intelectualului basara- 
bean e nevoie să cunoaştem şi tipul 
intelectualului rus precum şi mediul 
in care s'a desvoltat şi format acest 
tip. 

In treacăt fie zis, la noi deseori 
se face o confuzie între eroii bolnă- 
vicioşi al lui Dostoevschi şi însăşi 
persoana autorului. E o eroare teri- 
bilă, căci Dostoevschi care de altfel 
suferea de epi'epsie, a fost de o 
minte şi de o morală perfect sănă- 
toase. Cu intuiţia sa genială el a în- 
teles şi cu talentul său puternic 
ne-a descris chipurile bolnăvicioase 
din viaţa rusească din vremea lui, 
viaţa câre se sbătea pe atunci intre 
idealul creştinismului şi idealul re- 
voluţiei. In romanul său „Strigoii“ 
Dostoevschi ne-a dat un tablou zgu- 
duitor al triumfului spiritului revo- 
luţionar. Io acest roman profetic, 
precum şi in celelalte romane ale 
sale. Dostoevschi e mereu de partea 
idealului creştin în sensul cel mai 
inalt al cuvântului. 

Dostoevschi a creiat o intreagă 
şcoală „creştină“ în literatura rusă. 
Ba chiar mai mult: de numele lui 
e legată epoca renașterei uimitoare 
a filosofiei creştine ruseşti, renaştere 
care pare-se în vremea noastră a 
atins punctul ei culminant. 

De fapt tot ce este bolnavicios, 
tot ce este anarhic, tot ce este dis- 
tructiv în sufletul intelectual basa- 
rabean, creiat ca tip, ca purtător al 
unei oarecare ideologii şi psihologii 
din timpul dominaţiunei ruseşti, se da- 
toreşte exclusiv influenţei fatale a 
Revoluţiei ruseşti divinizate. 

Revoluţia rusească, in general vor- 
bind, ņa avut niciodată un caracter 
naţional, ci intotdeauna, sau abstract- 
poporanist sau abstract-internaţio- 
nal. Purtătorii ideologiei revoluţio- 
nare. mau fost „opoziția Majestății 
Sale“, ci duşmani de moarte nu nu- 
mai ai ţarului dar şi ai statului; sub- 
linlem : şi ai statului. Intre stat şi 
guvern pe de-o parte şi purtătorii 
ideologiei revolutionare, pe de altă 
parte a fost o ruptură permanentă. 
Erau doi duşmani pe vecie; probabil 
nici moartea nu-i putea împăca... 

E foarte important ca cetitorul, mai 
ales cetitorul regăţean să înțeleagă 
caracterul acestei duşmănii, căci ea 
a avut un rol fatal in desvoltarea 
evenimentelor istorice în Rusia, influ- 
enţând adânc nu numai cercurile pur 
revoluţionare ruseşti, dar şi cercu- 
rile opoziţioniste în sensul cel mal 
larg al cuvântului Dar cine in Rusia 
ma fost in opoziţie cu guvernul și 
cu regimul țarist în ultimele decenii şi 
mai ales în anii răsboiului? Până şi 
persoanele cele mai apropiate țaru- 
lui au trecut în lagărul opoziţiei! 
Zicem opoziţiei, şi nu a revoluţiei, 
căci existau în Rusia și partide de 
stânga cu programe mai moderate, 
partide care cereau reforme şi erau 
refractare revoluţiei, cum a fost de 
pildă partidul constituţionalist-demo- 
crat al lui Milincov. Dar până şi 
aceste partide burgheze şi naţiona- 
liste erau adânc influențate de psi- 
hologia revoluţiei. Nici aceste parti- 
de mau fost „opoziţia Majestății 
Sale“ în sensul democratic al cu- 
vântului, adică o opoziţie loială. 

Evenimentele din anul 1917 dove- 
desc pe deplin această afirmaţiune 
a noastră. Cultul revoluţiei care dom- 
nea în cercurile radicale a influen- 
țat adânc până şi tactica acestor 
partide de opoziţie burgheză, căci 
ele au fost nevoite să ţină seamă de 
psihologia opiniei publice creiată şi 

ea sub influența acestui cult. In 
această privinţă se cere anume ca 
un partid de stănga să-şi manifeste- 
ze iu mod public duşmănia și dispre- 
tul său față de regimul existent. Un 
contact direct cu „regimul,, chiar 
un contact pur personal sau de ru- 
denie, era capabil să compromită 
pentru totdeauna pe ori şi cine, să 
distrugă popularitatea ori şi cul 

lată un exempiu concludent. Este 
vorba anume de faimosul „caz Şalia- 
pin“ care a avut loc încăin epoca de 
inainte de răsboiu, Cântând în opera 
imperială din Petersburg in prezența 
țarului, Şaleapin la un moment dat, 
urmând iniţiativa corului, se aşea- 
ză in genunchi şi cântă imnul impe- 
rial. Faptul părea cu atât mai natu- 
ral, cu cât se prezenta în acea sea- 
ră opera patriotică „Viaţa pentru 
țar“. 

La români acest caz (dacă așeza- 
rea in genuuch! in prezenţa Regelui 
ar fi obiceiul pământului) ar trece 
neobservat. Alta era insă atmosfera 
în Rusia. Când publicul a aflat despre 
cele intâmplate la teatrul imperial, o 
adevărată furtună de protest împo- 
triva lui Şaliapin a izbucnit înintrea- 
ga ţară. Scandalul era extraordinar. 
Toată presa, afară de cea naţiona- 
listă Pa atacat pe Şaliap'n cu vio- 
lență. Prietenii din lagărul de stânga 
renunțau la legăturile ce le întreţi- 
neau cu Şaliapin. 

Şaliapin moralmente a fost impre- 
sionat atăt de adânc de această cam- 
panie, incât chiar acum, după 20 de 
ani, în amintirile sale incearcă să se 
scuze faţă de opinia publică rusă 
de cele întâmplate atunci. 

S'a prăbuşit monarhia, s'a prăbu- 
şit imperiul, a pierit statul naţional 
rus, idolul revoluţiei s'a scufundat in 
sânge, au dispărut vechile idealuri, 
s'a transformat nu numai psihologia, 
dar şi psihica omului rus, şi totuşi 
Şaliapin, un geniu artistic recunoscut 
şi cinstit de intreaga lume civilizată, 
simte nevola incă odată să se scuze 
pentru cele întâmplate, să susţină 
că nu a lui a fost iniţiativa aşezării 
în genunchi faţă de ţar... 

Acest caz ne poate da o idee fi- 
delă despre acea ruptură, acea pră- 
pastie ce a existat între „regimul“ 


şi societatea rusă, prăpastie ce în 
momentele grele ale istoriei rusești.. 
a fost fatală şi pentru stat şi pentru 
societate 

E foarte interesantă caracteristica 
psihologiei ruseşti, tocmai în aspe- 
ctul acelei rupturi despre care am 
vorbit, caracteristică ce ne-o dă 
marele filosof rus contimporan N. 
Berdeaieff in cartea sa intitulată 
„Psihologi: religioasă rusească şi 
comunismul ateist“. : 

„Ruptura („packon»"), zice N. Ber- 
deaieff, este un fenomen caracteri- 
stic şi determinant al Istoriei ru- 
seşti“. 

Momentul critic în istoria rusească 
(din acest punct de vedere) trebue 
considerat mijlocul veacului XVII şi 
anume evenimentul mare care poartă 
numele de „rascol“, ceiace inseamnă 
ruptura, sciziunea. E vorba anume 
de opera realizată în biserica rusea- 
scă de patriarhul Nicon şi care a 
constat in corectarea tuturor greşe- 
lilor ce s'au strecurat în cărţile bi- 
sericeşti cu ocazia coplerei lor, pre- 
cum şi greşelilor ritului ortodox. O 
mare parte a poporului credincios 
s'a răsvrătit, celace a provocat o 
ruptură în, Biserica rusă, ruptu- 
ră care n'a fost reparată nici până 
acum. 

Sensul adevărat al rupturei, Ber- 
deaieff îl vede in convingerea adâncă 
a poporului cum că oficialitatea bi- 
sericească şi cea de stat au trădat 
credinţa dreaptă ortodoxă şi cu acea- 
sta au trădat şi idealul poporului 
rus şi anume idealul „Moscovei, 
care este a treia Romă“. Deci rup- 
tura chiar în prima ei fază ma fost 
o para pur religioasă, dar şi po- 
litică, 

Această ruptură s'a adâncit extra- 
ordinar sub Petru cel Mare cu re- 
voluţia lui culturală: Introducând în 
Rusia elementele culturei apusene, 
Petru cel Mare a întrodus de fapt o 
cultură cu totul străină vechei cul- 
turi ruseşti. De aci duşmănia popo- 
rului, sau cel puţin a unei mari părţi 
a poporului, faţă de acest ţar care 
în legendele creiate a fost poreclit 
„Anticrist”. ; 

Cu Petru cel Mare dispare „împă- 
răția pravoslavnică“, Până şi în Bi- 

serica oficială iau naştere curente 
impotriva culturei europene, care a 
devenit cultura oficială. 

Această stare psihologică de rup- 
tură faţă de oficialitate şi deci faţă 
de autoritate şide stat, cu timpul a 
evoluat in forme secularizate, păt- 
runzând în cercurile intelectuale, de- 
seori ateiste, şi luând forme tot mai 
mult şi mai mult politice, dar păst- 
rându-şi esenţa ei religioasă. Intreg 
secolul XIX trece sub semnul rup- 
turei între stat şi societate. la naş- 
tere poporan!smul revoluţionar: scril- 
torii radicali ateişti, ca Belinschi, 
Dobroliubov, N. Cernâşevschi, Pisa- 
rev, N. Mihailovschi dau lovituri 
grele regimului, zguduindu-l până la 
temelie. Se dau lovituri grave reli- 
giei şi Bisericei, care și ea este o 
parte a statului. Cu tot ateismul 
conducătorilor însă, mişcarea ră- 
mâne profund idealistă şi esențial- 
mente religioasă, deci fanatică şi es- 
hatologică. Dumnezeu este combă- 
tut, dar în mod inconştient este sub- 
stituit de Dumnezeul Revoluţiei. Lu- 
mea este plină de suferinți şi de rău. 
Lupta contra lor este şi o luptă im- 
triva lui Dumnezeu care a creiat 
această lume. Autoritatea este un 
rău, căci ea susţine răutatea lumei 
şi suferinţele poporului. Idealul po- 
poraniştilor a fost fericirea poporu- 
lui care a fost divinizat sau mai bi- 
ne idolatrizat. 

Trăsătura caracteristică a acestei 
mișcări a fost substituirea motivelor 
religioase cu cele sociale. Sosialis- 
mul rusesc a fost in realitate un 
fenomen religios, Lupta pentru dre- 
ptatea socială a fost principalul scop 
al socialismului. Tot ceiace nu se po- 
triveşte cu acest scop este un rău, 
şi cum întreaga cultură cu toate va- 
lorile ei nu serveşte direct interese- 
lor socialismului şi a poporului, având 
un sens absolut, ea a fost pur şi 
simplu negată. E cunoscută tuturora 
formula lui Pisarev, pare-mi-se, după 
care, o pereche pe cizme pentru po- 
por fac mal mult decât toate operile 
lui Leonardo da Vinci. Aşa s'a cre- 
iat nihilismul cultural. politic şi reli- 
gios rusesc, care culminează actual- 
mente în ideea comunistă. 

Dar ar fi o mare greşală să nu 

subliniem încă odată caracterul ide- 
alist şi esența religioasă a acestui 
nihilism rusesc. E foarte caracteri- 
stic faptul că principalii creatori ai 
acestui nihilism, ca un Dobroliubov 
sau Cernâşevschi, au fost fii de pre- 
oţi. Nu mai puţin caracteristic este 
şi faptul că în momentul crizei soci- 
alismului idealist, in momentul când 
a venit să-i ia locul socialismul şti- 
inţitic, adică marxismul, din acest so- 
cialism au eşit cei mai de seamă fi- 
losofi religioşi precum şi teologi ruşi 
şi cari fac slavă filosofiei ruseşti 
contimporane. cum sunt Serghie Bul- 
gacov, N. Berdaieff, S. Frank şi alţii. 
Acest fapt caracterizează în cel mai 
înalt grad esenţa religioasă a socia- 
lismului rusesc. 

Am spus, că nihilismul idealist rus 
a trecut pe la sfârşitul veacului tre- 
cut printr'o criză serioasă. In cea 
mai mare parte el a fost absorbit de 
marxism, în altă parte el a evoluat 
în direcția religioasă, creiându-se 
prin aceasta şcola religioasă — filo- 
sofică contimporană. 

In forma lui marxistă socialismul 
rusesc nu şi-a perdut esenţa lui re- 
ligioasă deghizată, devenind insă în 
schimb mai realist, mai practic, ce- 
eace i-a şi asigurat succesul în re- 
voluţia din anul 1917. Şi încă o deo- 
sebire a socialismului rusesc in for- 
ma lui comunistă: educat fiind în 
şco'ile filosofice marxiste, cari nea- 
gă nu numai individualitatea omului, 
dar şi însuși omul, ca personalitate, 
el a devenit mai crud şi mei sânge- 
ros. 

Dar care sunt faptele concrete de 
influenţă a nihilismului rus în Basa- 
rabia. Şi unde sunt urmele acestei 
influențe? A 

In forme neorganizate, am spune 
pur psihologice aceste urme continuă 
să existe în spiritul de opoziţie faţă 
de regimul actual de care este pă- 
trunsă o foarte neinsemnată parte a 
cercurilor intelectuale basarabene. 
In forme semi organizate, în forme 
politice adică, el continuă să inspire 
unele formaţiuni de partide, cum este 
de pildă formațiunea steristă. Este 
adevărat că aceasta din. urmă for- 
maţiune este lipsită de spiritul re- 
voluţionar, precum şi de esenţa re- 

ligioasă a nihiliştilor ruși, căci d. 
Stere nu se roagă de loc Dumneze- 
ului Revoluţiei şi pici nu va vărsa 
măcar o picătură din sângele lui 
pentru popor, totuşi radicalismul, şi 
am spune maximalismul politic al 
sterismului îi trădează originea lu? 
adevărată... : 
D. Remenco 


CĂRȚI STRĂINE 


M. Tibal. Le Probleme de Minori 
tés, Paris 1929.—Aceasta broşură a 
trecut puţin observată de publicul 
nostru, deşi ea conține de o parte un 
articol care priveşte România direct, 
şi de altă parte — articole intere- 
sante în genere, 

D. Tiba! examinează sursele drep- 
tului minoritar, pe cari le reduce la 
două: 1) sursa democratică şi 2)sursa 
romantică. 

Libertatea şi egalitatea, acaparate 
de individ, in mod cu totul firesc du- 
ceau la libertate şi egalitate pen- 
tru fiecare naţiune sau minoritate 
națională. 

Dacă principiul democratic insistă 
asupra omogenităţii genului uman, 
asupra noţiunii de masse, roman- 
tismul, dimpotrivă, favorizează di- 
versitatea şi eterogenitatea, noţiunea 
individualității naţionale, trăsăturilor 
ei originale. 

Ideea naţională se impune prin două 
organizaţiuni mari, cari reprezintă 
ideea internaţională în societatea mo- 
dernă : biserica catolică şi socialis- 
mul. 

Autorul distinge două teze opuse 
in practica actuală internaţională: 
1) „dreptul“ minorităţilor, 2) „pro: 
tecțiunea“ minorităţilor. Deosebirea 
extremă se reduce la faptul că par- 
tizanii  protecţiunii văd în protec- 
iune un fenomen temporar, trecător, 
pe când apărătorii dreptului minori- 
tar ar dori, ca acest drept să fie 
permanentizat, recunoscut şi orga- 
nizat în lumea- internaţională. 

Autorul este de părere că după 
ce a triumfat tolereanța religioasă 
vine era toleranţei naţionale. Actual- 
mente  preocupaţiilor naţionale se 
opun preocupaţiile economice şi so- 


ciale. Mergem spre internaționalism 
care va slăbi conflictele și divergen- 
țele naţionale, 

De Martonne dă o descriere scurtă 
a repartiţiei minorităţilor naţionale 
pe intreaga întindere a României. 

In sfârşit Bouglé defineşte două 
concepturi în chestiunea minorități- 
lor : germană a materialismului fa- 
talist şi cea franceză a spiritualis- 
mului voluntarist. 

Prima tinde la un federalism frag- 
mentar, a doua la un regim liberal 
unitar, la „association et collabo- 
ration“. 

Autorul exprimă speranța că poate 
Societatea Națiunilor va găsi un 
compromis practic intre aceste două 
concepții. 

In råndulcărților, consacrate ches- 
tiunii minorităților, această broşură 
o socotim foarte utilă. 

A. Boldur. 


Din actualitățile culturale sovie- 
tice. — Tânărul dramaturg V. Chir- 
şanov, ale cărui teme dramatice din 
viața de toate zilele a Sovietelor 
se bucură de un deosebit succes 
(„Drumurile se cutremură“ şi „Ora- 
şele vinturilor*) a mai scris decu- 
rind o nouă dramă „Sud“ în care 
autorul şi-a ales ca temă criza din 
“Europa apuseană. Ca un bun psiho- 
log şi critic al societăţii actuale, V. 
Kirşanov ne înfăţişează reflexul cri- 
zei în viaţa familiară a micei bur- 
ghezii dintr'un orăşel provincial nem- 
tesc., 

Autorul ne dovedeşte o cunoaş- 
tere profundă a situației sociale din 
Europa apuseană. Drama „Sua“ 
pare a fi rezultatul observațiilor şi 
impresiilor sale câştigate cu ocazia 
unei călătorii prin Europa. 

După cit se poate observa, drama 
sovietică pătrunde in cele mai ac- 
tuale teme—fapte necunoscute iucă de 
dramuturgia actuală a Europei Cen- 
trale şi apusene, 

Alt dramaturg Sovietic Zurii Oleșa, 
autorul romanelor dramatizate „Za- 
vistie” şi „Catalogul! faptelor bune“, 
a terminat decurind două drame 
„Omul negru“ şi „Moartea lul Sand“, 

Mare discuţie s'a produs în lumea 
Sovietică cu ocazia filmului „Otcina 

mea“ regisat de Zarha şi Cheifece, 

De notat că în acest film pentru 
prima dată s'a incercat să se evi- 
denţieze ritmul vieţii în rindurile ar- 
matei roşii. 

* ii * 

Decurind a apărut volumul jubi- 
liar a 15 ani de guvernare sovietică 
(„15 let sovetskogo stroite/'stva“, 
Leningrad — Moskova 1932). Aflăm 
articole interesante, din care se 
poate desprinde intreaga viaţa so- 
cial-culturală din Rusia actuală. Acest 
sbornic înainte de-a vedea lumina 
şi—poate chiar în timpul tiparului — 
a suferit multe modificări. Se pare 
că autorii temelor din sbornic nu 
şi-au putut dezvolta subiectele de 
„consolidare sovietică” aşa după 
cum le dicta conştiinţa. ci — se ob- 
servă cit colo că cenzura sovietică 
veghează şi deoarece sbornicul e 
menit să treacă graniţele statului 
sovetic, a fost schilodit şi „periat“ în 
aşa hal ca cetitorul din „lumea pă- 
cătoasă“ a burgheziei să nu pri- 
ceapă prea mult din tainele „pro- 
gresului şi consolidării“ statului so- 
vietic. 

Atlăm articolele următorilor rep- 
rezentanţi ai „consolidării“ sovetice : 

1. Trainin: „Federaţia sovietică 
și problema naţională“. Æ. Sorin: 
„Centralismul democratic, principiul 
de bază a consolidării guvernului 
sovietic“. 

T. Mihailov: „Dezvoltarea apara- 
tului administrativ sovietic terito- 
rilal“. N. Celanov: „Aparatul sovie- 
tic şi problemele lui de îmbunătă- 
tire“. Alîmov şi S. Studenichin : „Re- 
construcţia aparatului de stat”. Am- 
fiteatrov şi L. Ghinţburg : „Adminis- 
trarea gospodăriei şi dreptul econo- 
mic în al 15-lea an de dictatură prole- 
tară“. G. Levin şi I. Suvorov: „So- 
vietele şi construcţia socialismului“. 

Sbornicul este însoţit de tot soiul 
de statistici şi tablouri din fabricile 
şi focarele de cultură proletară. 


O expoziţie de revistologie slavă.— 
In sala de expoziţii de pe lângă bib- 
loteca centrală a oraşului Praga 
şta inaugurat expoziţia de revisto- 
logie ilustrată slavă. 


Expoziţia a fost organizată de 
Asoc. Femeilor Slave în colaborare 
cu Institutul slav, Arhivele siava de 
pe lângă ministerul de externe ceh, 
legaţiile bulgară, jugoslavă şi polo- 
neză. 

Patronajul expoziţiei a fost confe- 
rit D-lor:; Pancio Dorev, ministrul 
Bulgariei la Praga. Proislav Griso- 
gono ministrul Jugoslaviei, Vaclav 
Grzybowski ministrul Poloniei şi 
primarul oraşului - Praha, D-1 K. 
Baxa. 

Animația expoziţiei a fost inten- 
sificată de conferința D-lui I. Horák, 
prof. Universitar şi decanul facul- 
tăţii de Litere dela Praga. Din a- 
ceastă conferință s'a putut releva, 
spiritul de înţelegere şi colaborare 
dintre popoarele frățeşti slave. Ca 
străin in acest cerc slav, am fost 
adinc impresionat de felul practic şi 
chibzuit a spiritului creator slav. 
Relaţiile frăţeşti a popoarelor slave 
prin intensificarea culturii şi cunoaş- 
terei reciproce, iată un fapt, de care 
popoarele romanice nici nu se preo- 
cupă. 

sf 

Guvernul ceh, în anul acesta, a 
creiat două legi importante: legea 
pentru împrumutul muncii şi legea 
impozitului pe cupon. Lozinca pre- 
şedintelui republicei Cehoslovace, T. 
G. Masaryk, „de vrea lumea să luc- 
reze, nu trebuie să ascundă paralele“, 
ne dovedeşte că T. G. Masaryk are 
încredere în puterea de muncă a po- 
porului cehoslovac şi căîn actuala 
criză nu sunt vinovaţi oamenii de stat, 
ci populaţia care nu înțelege să dea 
curs liber banului pentru a-şi in- 
deplini datoria ei în vremurile ac- 
tuale. Punctul acesta de vedere s'a 
adeverit, deoarece pentru imprumu- 
tul muncii nu şi-a dat obolul decit 
populația ce face parte din clasa 
mijlocie, pe cind marii proprietari, 
bancheri şi industriaș! dovedesc lipsa 
de patriotism şi dezertarea dela da- 
toria socială. Această lăcomie de bani” 
a celora înstăriți, s'a dovedit a fi 
dăunătoare capitalismului şi toate 
urmările grave să ştie că le vor 
suferi stăpinii lacomi ai cabitdiail: 

Administrația revistei „V. B.“ 


Abonamentul: 120 lei pe an; pentru autorități lei 500. 

Preţul 30 lei 


